
Despre credință 


Atunci răspunse Nathanail şi zise lui lisus: „Învăţătorule, Tu eşti Fiul lui Dumnezeu, Tu 


eşti Împăratul lui Dumnezeu” (loan 1, 49) 


Minunată cu adevărat este, fraţi creştini, spontaneitatea credinţei dreptului 
Nathanail, care numai ce L-a văzut pe Domnul, că îndată a şi crezut întru adevăr. Cine nu 
ar rămâne uimit, cunoscând necredința poporului israelit, în faţa unei mărturisiri de 
credinţă atât de spontană, precum cea a lui Nathanail? Sfântul Evanghelist loan, vorbind 


despre necredinţa iudeilor, zice că „nici fraţii Lui nu credeau întru EI” (loan 7, 5). 


Nu este oare lucru de mirare că cei de un neam cu Domnul, fraţii şi apropiații 
Lui, care Îl vedeau pe Domnul în fiecare zi şi vedeau atâtea minuni şi primeau atâtea 
învățături, erau necredincioşi, iar Nathanail, care L-a văzut pe Domnul numai pentru 
puţine clipe şi care nu a fost învrednicit a vedea nici una dintre minunile Lui, să creadă 
nemijlocit şi de îndată? Cine l-a învăţat pe el? Cine l-a convins pe el cu privire la 
identitatea Mântuitorului? Această nedumerire a noastră o dezleagă cuvintele 
Mântuitorului pe care le-a spus când l-a văzut pe Nathanail venind la EI. De bună seamă, 
cuvintele acelea ne dau nouă întreaga dezlegare a acestor nedumeriri. Aceste cuvinte îl 
numesc pe Nathanail „fără de vicleşug”, adică israelit adevărat, bun şi plecat spre 
primirea Cuvântului lui Dumnezeu. Aşadar virtuțile adevăratului israelit (loan 1, 47) erau 
simţirile treze şi neadormite din sufletul lui Nathanail, care i-au descoperit ochilor lui 
sufleteşti caracterul slăvit al Domnului nostru lisus Hristos. Fiindcă inima cea bună şi 
curată L-a întrevăzut pe Dumnezeu şi i L-a descoperit pe EI acolo unde o inimă vicleană 


nu poate să vadă. Şi chiar de i S-ar arăta ei şi chiar de i S-ar descoperi, nu ar putea să-L 


, 


recunoască. Aceasta mai înainte văzând-o profetul Isaia, în duhul profeţiei, a zis: „ochi au 
ŞI nu vor vedea, urechi au şi nu vor auzi (Isaia 6, 9; Psalmi 134, 16-17). Că s-a învârtoşat 
inima poporului acestuia şi cu urechile sale greu a auzit şi ochii săi i-a închis, ca nu 
cumva să vadă cu ochii şi cu urechile să audă şi cu inima să înţeleagă şi să se întoarcă la 


Mine şi Eu să-l vindec” (Isaia 6, 10). 


Aşadar, este limpede că necredinţa este reaua odrăslire a unui suflet stricat şi 
a unei inimi pervertite, fiindcă inima fără viclenie şi curată Îl descoperă pretutindeni pe 
Dumnezeu, pretutindeni Îl recunoaşte pe EI şi crede pururea şi fără de îndoire în existenţa 
Lui. Un om curat cu inima, de îndată ce îşi întoarce privirea către lumea întregii făpturi, 
adică spre cer, spre pământ, spre mare şi spre toate cele dintr-însele, va observa aceste 
lumi diferite unindu-se şi corespunzându-şi, armonizându-se, mulțimea nesfârşită a 
corpurilor cereşti, nenumăratele mulţimi ale înaripatelor şi târâtoarelor, şi toate speciile 
de animale de pe faţa pământului, felurimea plantelor şi pomilor, bogăţia peştilor mării, 
care toate strigă, împreună cu David, uimitoarea prezenţă a lui Dumnezeu pretutindeni: 
„Cât s-au mărit lucrurile Tale, Doamne, toate cu înţelepciune le-ai făcut!” (Psalmi 103, 
25). Unul ca acesta, din imboldul inimii lui bune, Îl descoperă pe Dumnezeu şi în lumea 
harului Bisericii, de care cel viclean se depărtează. Cel curat şi bun cu inima crede în 
Biserică, se minunează de unitatea ei duhovnicească, Îl descoperă în Taine pe Dumnezeu, 
în adevărul învățăturilor, în poruncile Legii, în faptele sfinţilor, în toată fapta cea bună, în 
tot darul desăvârşit şi în toată făptura. Aşadar, pe bună dreptate Domnul, în Fericinile Lui, 
a zis despre cei ce au inima curată: „Fericiţi cei curaţi cu inima, că aceia vor vedea pe 
Dumnezeu” (Matei 5, 8), şi era foarte drept să îi învrednicească pe ei de vederea lui 


Dumnezeu, fiindcă EI S-a descoperit pe Sine ca într-o icoană în faptele Lui. 


Prin urmare, de vreme ce credinţa este expresia inimilor curate ale creştinilor 
ŞI, inversând termenii, de vreme ce inimile curate sunt credincioase, de aceea voiesc să vă 
predic despre credinţă, pentru ca cei credincioşi să devină mai buni şi mai curaţi, iar cei 


buni să devină încă şi mai credincioşi. 


Partea 1 


Înainte de a trece la prezentarea problemei privitoare la credinţă, se cuvine să 
spunem că toate teoriile diferitelor ştiinţe nu îşi primesc demonstrațiile din afară, ci 
fiecare are propriile metode, în funcție de natura sa. Alte metode au ştiinţele matematice, 
altele fizica, altele filozofia, altele istoria şi altele teologia. De aceea este o aberaţie 
pretenţia de adaptare a metodelor ştiinţelor amintite prin schimbarea unora cu altele, 
adaptând pe una la celelalte şi pe celelalte în raport cu una singură. Cum ar fi cu putinţă 
pentru rațiune ca metoda fizicii, care are ca obiect de studiu energiile limitate ale fiinţelor 
văzute din făptura creată, să fie adaptată la voile necuprinse ale lui Dumnezeu celui 
Nevăzut, ale Atotînţeleptului şi Atotputernicului, Celui ce lucrează în chip nevăzut, ale 
Cărui temeiuri duhovniceşti neschimbătoare să îi convingă şi să îi întărească în credinţă 
pe oameni? [Nota traducătorului: Astăzi, viziunea asupra ştiinţei s-a schimbat mult în 
raport cu concepția din vremea Sfântului Nectarie. Interdisciplinaritatea a creat noi 
perspective şi a deschis noi câmpuri de cercetare în ştiinţa modernă. Relaţia dintre religie 
şi ştiinţă însăşi nu mai este considerată pozitivist, ca în concepţia lui Husserl sau chiar 
Wittgenstein, care au scris despre relația religie-ştiințţă descriind-o ca pe o 
incompatibilitate absolută. Aceşti filozofi aproape contemporani cu Sfântul Nectarie, care 
au marcat profund gândirea secolului al 20-lea, optau în favoarea ştiinţei. Cu toate 
acestea, Sfântul Nectarie nu vorbeşte aici în mod necesar despre incompatibilitatea celor 
două domenii, religia şi ştiinţa, opuse ca metode de investigaţie. Aducând în discuţie 
credința lui Nathanail, Sfântul Nectarie spune că, de fapt, în teologie şi în spațiul 
credinţei, există un quantum imposibil de evaluat ştiinţific. Teologia are rațiuni şi 


temeiuri care nu pot fi investigate sau explicate pe baza nici unei abordări ştiinţifice. Dar, 


desigur, aceasta nu exclude posibilitatea deschiderilor ştiinţei spre religie şi ale religiei 


spre ştiinţă, cum o demonstrează recent cu prisosinţă cercetările din bioctică]. 


Cărei cercetări ştiinţifice vom supune credinţa lui Nathanail (loan 1, 49), 
mărturia lui Petru (Matei 16, 16), chemarea lui Pavel (Faptele Apostolilor 9, 1-9)? Prin 
urmare, aşa cum fiecare ştiinţă îşi are propriile metode de a-şi demonstra teoriile, tot aşa 


şi teologia are propriile metode, adecvate caracterului ei teoretic specific. 


Metodele teologiei, pe care aceasta le-a dobândit şi de care se foloseşte 
pentru dovedirea sfinţeniei şi caracterului dumnezeiesc al credinţei noastre, sunt acelea pe 
care ni le-a transmis Sfântul Apostol Pavel, cel învăţat de Dumnezeu, bărbatul care a 
urcat la cer. Scriind către corinteni şi convingându-i pe ei cu privire la propovăduirea lui 
şi la obiectul cuvântului său, a spus limpede că nu prin cuvintele meşteşugite ale 
înţelepciunii omeneşti, ci prin dovedirea duhului şi a puterii dumnezeieşti îi convinge pe 
oameni. „lar cuvântul meu şi propovăduirea mea nu stăteau în cuvinte de înduplecare ale 
înţelepciunii omeneşti, ci în adeverirea Duhului şi a puterii Lui” (1 Corinteni 2, 4). Şi 
aceasta, zicea, Dumnezeu a rânduit-o ca să nu se socotească credinţa întemeiată pe 
înţelepciunea omenească, ci lucrare şi faptă a puterii Celui Preaînalt, pentru ca şi credinţa 
noastră să nu fie întru înţelepciune omenească, ci întru puterea lui Dumnezeu (| Corinteni 


2, 5). 


Dar care este dovedirea Duhului? Care este dovada puterii pentru credință? 
Dovedirea Duhului sunt minunile. lar dovada puterii este sinergia, adică ajutorul şi 
sprijinul dumnezeiescului har. Harul este cel ce lucrează şi îi convinge pe oamenii buni şi 
curaţi cu inima, iar minunile îi întăresc pe ei în credinţă. „Aceia, plecând, au propovăduit 
pretutindeni şi Domnul lucra cu ei” (Marcu 16, 20), zice Sfântul Evanghelist Marcu. lată 
ajutorul dumnezeiescului har! „Şi întărea cuvântul, prin semnele care urmau”. lată 


întărirea care vine din minuni! Ce demonstraţie matematică ar putea fi adecvată acestora? 


Luminarea şi energia dumnezeiescului har au lucrat aceasta îndată după 
pogorârea Duhului Sfânt în ziua Cincizecimii (Faptele Apostolilor 2, 1-13), când Sfântul 
Petru a convertit (Faptele Apostolilor 2, 14-36), după mărtunia Sfântului Apostol Luca, 
cele trei mii de suflete care au primit cuvântul lui Petru şi au crezut în el şi s-au botezat. 
„ȘI s-au adăugat în zilele acelea suflete ca la trei mii” (Faptele Apostolilor 2, 41). Şi, nu 
după multe zile, s-au adăugat la numărul credincioşilor şi alți cinci mii de bărbaţi, în afară 
de femei şi copii: „Și numărul bărbaţilor credincioşi s-a făcut ca la cinci mii” (Faptele 
Apostolilor 4, 4). Prin ce teoremă a fizicii vom putea demonstra schimbarea morală care 
s-a lucrat în cei ce au crezut? Dumnezeiescul har a arătat înţelepţi pe cei neînvăţaţi, a 
întărit pe cei bolnavi, i-a arătat plini de slavă pe Apostolii cei puţini şi simpli, care prin 
conlucrarea harului şi prin minuni întăritoare au ruşinat înţelepciunea lumii acesteia, au 
biruit puterea lumii, au smerit mândria ei, precum zice Sfântul Apostol Pavel: „Ci 
Dumnezeu Şi-a ales pe cele nebune ale lumii, ca să ruşineze pe cei înţelepţi; Dumnezeu 
Şi-a ales pe cele slabe, ca să le ruşineze pe cele tari; Dumnezeu Şi-a ales pe cele de neam 
de jos ale lumii, pe cele nebăgate în seamă, pe cele ce nu sunt, ca să nimicească pe cele ce 
sunt” (1 Corinteni 1, 27-28). Şi toată această convertire a tuturor, atestată istoric, prin ce 
alte metode, afară de credinţă, vom putea să o acceptăm ca adevărată şi să ne explicăm 
modul acestei schimbări generale? Dacă nu credinţa ne convinge pe noi cu privire la 
atotputernica energie a lui Dumnezeu, ce altceva ne va convinge? Credinţa este 
interpretul şi singurul tâlcuitor vrednic de crezare al dumnezeieştilor descoperiri. Aşa 
încât dovada sfinţeniei credinței noastre este însăşi credința noastră. Credinţa noastră 
sădită înăuntrul nostru ne întăreşte pe noi cu privire la sfinţenia credinţei noastre. Crede, 
ca să poţi vedea minunatele descoperiri ale lui Dumnezeu în lume. Dovada matematică a 
creştinului este însăşi credinţa lui. Aceasta îl convinge prin glasul ei tainic, care grăieşte 


în inima lui despre sfinţenia credinţei lui şi despre adevărul dumnezeieştilor descoperiri. 


Credinţa creştinilor este credinţa patriarhilor Avraam, Isaac şi Iacov, este 


aceeaşi credinţă cu cea a strămoşului nostru Noe; toţi aceştia aveau drept dovadă - pentru 


descoperirile lor dumnezeieşti şi pentru revelaţiile lor - însăşi credinţa lor, care îi 
convingea pe deplin. Prin credinţă, Noe, când a zidit arca, a fost izbăvit din apele 
potopului (Geneza 6, 5-8, 22; Evrei Il, 7). Prin credință, Avraam s-a sălăşluit în 
pământul făgăduinţei şi a primit moştenirea ei (Geneza 12, 1-9; Evrei 11, 8-9). Prin 
credinţă, l-a adus jertfă pe însuşi fiul său cel unul născut (Geneza 22, 1-19). Prin credinţă, 
Isaac a binecuvântat pe fiii lui (Geneza 27, 27-29). Prin credinţă, Iacov 1-a binecuvântat 
pe fui lui şi i-a chemat ca întâistătători ai neamurilor şi seminţiilor. Prin credinţă, losif a 
cerut să îi fie luate şi strămutate osemintele când fraţii lui vor fi plecat din pământul 
Egiptului (Geneza 50, 25), şi credinţa tuturor acestora este mărturisită de-a lungul istoriei 
drept cea mai sigură şi mai tare cunoştinţă. Aşadar, credinţa, chiar dacă o vei afla 
neîncercată (adică nedovedită prin dovezi), chiar dacă nu e adunată în canoane, nu are o 


mai mică putere de convingere. 


Arătând metodele credinţei noastre şi importanţa certitudinii argumentelor 
lor, trecem deja la dovedirea adevărului sfintei noastre credinţe din faptele istorice ale 
Vechiului Testament, care închipuie umbrit planul iconomiei întrupării lui Dumnezeu, şi 


din profeţii, după care urmează să trecem la argumentele logice. 


Partea a Il-a 


Credinţa ortodoxă, întemeiată pe iconomia întrupării lui Dumnezeu, a fost 
preînchipuită simbolic din veac în Sfânta Scriptură a Vechiului Testament. Arca lui Noe, 
care a fost construită prin credinţă într-o vreme a stricăciuni şi a închinării la idoli 
(Geneza 6), preînchipuie Biserica întemeiată sub aceleaşi vremuri tulburi, destinată, ca o 
arcă, să mântuiască întreaga unitate a credincioşilor care intră în ea, izbăvindu-se din 
putreziciunea stricăciunii şi din pierzania materială şi sufletească. Arătarea celor trei 
îngeri lui Avraam la stejarul Mamwvri (Geneza 18, 1-15), care preînchipuiau Sfânta 
Treime, şi jertfirea unicului său fiu de către Avraam (Geneza 22, 1-19) preînchipuie jertfa 
Unuia-Născut Fiul lui Dumnezeu, Tatăl Domnului nostru lisus Hristos, Care a binevoit să 
Se lase legat de lemnul crucii (Matei 27, 35; Marcu 15, 24; Luca 23, 33; loan 19, 17) şi să 
o poarte pe umerii Lui, ca şi Isaac (Geneza 22, 6). lar jertfa, în toate părțile ei, corespunde 
celei a lui Isaac. Căci în acel cort al jertfei sunt prezente cele două firi: una, mai înaltă, 
închipuită prin Jertfa lui Isaac, iar alta, a celor de jos, prin oaia jertfită (Geneza 22, 9-13). 
De asemenea, şi în moartea pe cruce a lui lisus sunt prezente două firi, cea nepătimitoare 


- a dumnezeirii - şi cea pătimitoare - a omenităţii. 


Istoria lui Iosif cel preafrumos, potrivit celor două stadii ale acesteia, 
semnifică patimile Domnului nostru lisus Hristos şi slava Lui. Sfatul fraților lui mai mari, 
osândirea lui (Geneza 37, 18-22), coborârea în puț (Geneza 37, 23-24), vânzarea lui 
pentru treizeci de arginţi, ieşirea lui din puț după trei zile (Geneza 37, 25-28), toate 
acestea oare nu preînchipuie patimile Domnului? lar slăvita împărăție a lui Iosif şi 
mântuirea care va veni prin El la egipteni şi la fiii lui Israel (Geneza 41, 37-47) nu 
semnifică oare slăvită împărăție a Domnului şi veşnica Lui slavă? lar izbăvirea din 


nenorocirea foametei atât a egiptenilor, cât şi a israeliților (Geneza 41, 37-47), nu 


înseamnă izbăvirea care a venit prin lisus la neamuri şi la israeliți, care sufereau din 


pricina foamei de dumnezeiescul har? 


Dar ce vom spune despre îngroparea cea de trei zile a profetului Iona (Iona 2, 
1-11) în pântecele chitului? Şi ce vom spune despre ieşirea aceluiaşi? Acest semn l-a 
tâlcuit şi Domnul nostru ca fiind foarte sugestiv, voind a arăta iudeilor învierea lui cea de 
a treia zi. „Neamul acesta cere semn, dar semn nu i se va da lui decât semnul profetului 


Iona” (Matei 12, 39; Luca 11, 29). 


Dar ce capitol al credinţei noastre îl voi socoti cel dintâi, de vreme ce nu sunt 
în ordine numerică cele preînchipuite în Vechiul Testament? Ne-ar ajunge nouă timpul să 
istorisim cele de la ieşirea din Egipt a israeliților până la stabilirea lor în pământul 
făgăduinţei, pentru pomenirea minunilor acelora care au preînchipuit credinţa noastră? 
Mulțimea celor preînchipuite şi greu de asemănat nu îmi îngăduie o selecție uşoară, de 


aceea le voi trece sub tăcere şi mă voi opri la dovezile transmise nouă prin profeţi. 


Marele Moise a vestit iudeilor mai dinainte venirea lui Hristos şi le-a 
statornicit cu asprime credinţa în El, ameninţându-i cu stârpirea sufletului necredincios 
din popor: „Domnul Dumnezeu va ridica vouă, dintre fraţii voştri, Prooroc ca mine. Pe El 
să-L ascultați în toate câte vă va spune. Și tot sufletul care nu va asculta de Proorocul 
Acela va fi nimicit din popor” (Deuteronomul 18, 15-16; dar paragraful este citat după 
Faptele Apostolilor 3, 22-23). De acelaşi loc din Scriptură se foloseşte şi Sfântul Apostol 
Petru în cea dintâi învăţătură către poporul israelit, precum se arată în Faptele Apostolilor 
(Faptele Apostolilor 3, 22-23), ca să readucă în amintirea poporului profeția şi, ca să arate 
împlinirea ei, adaugă şi faptul că toţi profeţii de la Samuel, şi toți cei câți le-au urmat, au 
vorbit (Faptele Apostolilor 3, 24), adică au spus de mai înainte, „şi au vestit zilele 


acelea”, adică zilele descoperirii în care toată profeția avea să fie plinită. 


Iar înțeleptul Daniil profetul a vestit şi timpul acelor zile, zicând: „Să ştii şi să 


înţelegi că de la ieşirea poruncii pentru zidirea din nou a Ierusalimului şi până la Cel-Uns 

- Cel-Vestit - sunt şapte săptămâni şi şaizeci şi două de săptămâni” (Daniel 9, 25), adică 


aproximativ după 483 de ani de la profeție, cronologie deja adeverită istoric. 


Iar Isaia, cel ce a vestit cu mare glas naşterea Domnului din Fecioară, nu atât 
ca profet, ci ca evanghelist [scilicer = vestitor al bunei vestiri, binevestitor], scrie: „Iată, 
Fecioara va lua în pântece şi va naşte fiu, şi vor chema numele lui Emanuel [cu noi este 
Dumnezeu]” (Isaia 7, 14), dar văzând în duhul profeţiei caracterul Lui că Se va naşte din 
Fecioară, iată cum îl descrie: „Căci Prunc s-a născut nouă, un Fiu s-a dat nouă, a Cărui 
stăpânire e pe umărul Lui şi se cheamă numele Lui: Înger de mare sfat, Sfetnic minunat, 


Dumnezeu tare, biruitor, Domn al păcii, Părinte al veacului ce va să fie” (Isaia 9, 5). 


Persoana pentru care au fost spuse acestea, fraţi creştini, nu se înţelege oare 
că este o persoană dumnezeiască? Cărei alte persoane 1 se potrivesc acestea, afară numai 


celei a lui lisus Hristos, şi nimic nu ar putea reda mai potrivit de atât? 


Din cele spuse, cred că s-a arătat suficient adevărul sfintei noastre credinţe, 
fiindcă dovezile aduse sunt şi convingătoare, şi fundamentale. Prezentarea vieţii lui 
Hristos, care este plină de astfel de minuni şi de semne, descrierea modului Său de viaţă, 
învăţătura Lui singură sunt suficiente pentru a-l face vrednic şi pe cel mai necredincios să 
accepte să creadă în dumnezeirea Domnului nostru lisus Hristos. Dar pentru ce este 
importantă pentru noi, credincioşii Lui dreptmăritori, în inimile cărora vorbeşte Hristos 
într-un mod propriu, necunoscut celor necredincioşi, perpetuarea vieţii şi învăţăturii Lui? 
Noi credem, şi fierbinţeala credinţei noastre ne convinge pe deplin. De aceea, poate, orice 
altă demonstraţie este de prisos. Dar, deşi eu am această convingere, nu este mai puţin 
important pentru întărirea unora dintre frații noştri care se întâmplă să slăbească în 


credinţă, să prezint şi demonstraţia logică. 


Spunând demonstraţie logică ne gândim la concluzia diferitelor raționamente 
logice, care mărturisesc despre sfinţenia credinţei noastre şi nu lasă în nici un creştin vreo 


urmă de îndoială sau şovăire cu privire la certitudinea credinţei noastre. 

Dovada logică o aducem din faptele Noului Testament, dar luăm din acesta 
nu minunile, nu întreaga mulțime a minunilor petrecute, care umplu paginile Sfintelor 
Scripturi - fiindcă acestea constituie suficientă dovadă pentru cei cu credinţă sănătoasă -, 
ci numai un fapt care este de netăgăduit, predania şi formarea creştinismului de către 
Sfinții Apostoli, oameni neînsemnaţi în comunităţile neamurilor, oameni simpli şi 
neinstruiți, fapt pe care îl vom analiza pe scurt, din pricina timpului insuficient, sub 


următoarele aspecte: 


1. Cum au putut aceşti bărbați să biruiască atâtea obstacole şi să 


întemeieze în mijlocul neamurilor Biserica lui Hristos? 


2. Care era folosul adăugat lor din această izbândă, dacă lupta lor ar fi fost 


pentru putere, şi nu pentru adevăr? 


În ceea ce priveşte primul aspect, pentru a da şi numai o vagă imagine a 
măreției salturilor realizate, spunem în primul rând că slăbirea morală şi decăderea erau 
atât de mari, cum nu s-a mai scris în paginile istoriei şi nici nu se va mai scrie. Slujirea 
idolească potopea faţa cunoscută şi civilizată a lumii, religia neamurilor era legată de 
viaţa politică a cetăţenilor, iar cultul şi principiile religiei păgâne, care slujeau neputinței 
şi poftelor omeneşti, aveau putere asupra minţii oamenilor. Cultul strămoşilor, 
obiceiurile, datinile, care îngrădeau cu putere toate - prin religie şi prin cultul zeilor -, 
erau un zid puternic, de netrecut, împiedicând orice încercare de a-l depăşi. Pentru cel ce 
încerca, pedeapsa era moartea. Socrate a fost ucis, ca unul care învăţa despre zei noi şi 
care introducea în cetate zei noi (Xenofon, Apologia lui Socrate, 10). A introduce noi zei 
era interzis şi de către împăratul Romei, de aceea şi religiile care nu erau recunoscute 
erau prigonite. Consecințele directe ale acestei legi au devenit evidente în cele zece mari 
prigoane împotriva Bisericii, dat fiind faptul că noua religie a fost socotită religio illicita, 
laolaltă cu religiile neîngăduite. Şi pe care dintre consecinţe o voi aminti mai întâi? 


Dispreţul înţelepţilor şi lupta lor sistematică împotriva noii religii sau prigoana iscată de 

poporul iudaic? Căci noua religie era sminteală pentru iudei şi nebunie pentru elini (1 
Corinteni 1, 23). Şi în toate a covârşit şi pe iudei, şi pe elini, arătând limpede că şi-a 
primit moştenirea ei în mijlocul neamurilor, după cum odinioară poporul iudeu a primit 
pământul făgăduinţei locuit de neamuri. Cum s-a întâmplat aceasta? Evident, cu puterea 
şi lucrarea dumnezeiască, fiindcă Domnul lucra şi întărea cuvântul prin semnele care 
urmau (Marcu 16, 20), pe care se cuvine să le credem fară şovăire, fiindcă altminteri stăm 


împotrivă şi negăm faptul istoric. 


În ceea ce priveşte cel de-al doilea aspect sub care vom cerceta problema, 
vom spune puţine lucruri, din cauza timpului scurt, dar destule pentru dovedirea 


adevărului. 


Oricine acceptă o jertfa, în funcție de preţul ei, primeşte şi folosul. Dar ce 
folos ar fi dobândit Apostolii, care în această lume au fost prigoniţi, strâmtoraţi, rău 
primiţi, rătăcitori prin pustii, ucişi (Evrei 11, 37-38), puşi la cazne înfricoşătoare, dacă s- 
ar fi jertfit nu pentru adevăr, ci pentru o idee oarecare, pentru vreo minciună înşelătoare, 
minţind împotriva lui Dumnezeu? Socotesc că nimeni nu poate - afară numai dacă nu 
cumva are inimă şi cuget de iudeu - să stea împotriva mărturiei netăgăduite a faptelor, 
care adeveresc atât de curat şi de limpede sfinţenia credinţei noastre, pe care a întemeiat- 


o Dumnezeu, iar nu omul (Evrei 8, 2). 


Să fim, aşadar, fraţi creştini, statornici şi neclintiţi în credinţa noastră, ca să 
dobândim mântuirea şi să fim învredniciţi de împărăţia cerurilor, fiindcă cel ce crede şi se 


botează se va mântui, iar cel ce nu crede a şi fost osândit! (Marcu 16, 16) 


ni 


Despre răbdarea în necazuri 


„Fiule, iertate îți sunt păcatele tale! [...] Zic pie: Scoală-te, a-ţi patul tău şi mergi la casa 


ta”. (Marcu 2, 5; 11) 


Ce minunată dovadă a dumnezeieştii atotputernicii a Domnului nostru lisus 
Hristos! Dar şi ce înaltă pildă a iubirii Lui de oameni! Ce altă faptă mai grăitoare decât 
aceasta mărturiseşte mai limpede despre cele două mari caracteristici ale Domnului: 
iubirea şi atotputernicia? lată, paraliticul de-abia s-a înfăţişat înaintea Domnului, ridicat 
de cei patru, că îndată dumnezeiasca dragoste 1-a vindecat sufletul. „Fiule, iertate îţi sunt 
păcatele!” (Marcu 2, 5). În chip foarte potrivit, ca un doctor iscusit, mai întâi îl slobozeşte 
pe bolnav de pricina lăuntrică a bolii şi după aceea aduce şi tămăduirea trupului: „Zic ţie: 


Scoală-te, a-ţi patul tău şi mergi la casa ta” (Marcu 2, 11). 


Această expunere literală (textuală) a vindecării paraliticului nu este oare 
izvor de alinare pentru fiecare dintre noi care ne aflăm în necazuri, în munci şi în 
întristări de tot felul? Oare nu este Domnul nostru acelaşi ieri şi azi şi în veci? (Evrei 13, 
8). Nu Se află El pururea între noi, precum ne-a încredinţat pe noi gura Lui cea 
nemincinoasă: „Unde sunt doi sau trei în numele Meu, acolo sunt şi Eu în mijlocul lor” 


(Matei 18, 20)? 


Aşadar ce suferință a sufletului nostru sau a trupului ar putea exista, care să 
ne provoace teamă cu privire la vindecarea ei sau tulburare cu privire la incurabilitatea 
ei? Ce boală sau ce întristare sau strâmtorare poate să ne amenințe pe noi, când Doctorul 
sufletelor şi al trupurilor, Cel ce l-a vindecat pe loc pe paraliticul care suferea cumplit şi 
cu sufletul, şi cu trupul, Se află pururea cu noi? Deja atotputernicia Lui a devenit pentru 

noi evidentă, iar iubirea Lui de oameni, limpede. Pentru ce atunci să ne întristăm? Pentru 


ce să ne plângem, când Îl avem doctor pe Mântuitorul? 


Dar poate că cineva, din durerea inimii lui întristate, ar spune: „Pentru ce mă 
trece cu vederea pe mine, care de atâtea ori, cu lacrimi îmbelşugate, L-am rugat pentru 
tămăduire? Pentru ce pe mine mă leapădă?”. Lasă hula şi nu mai huli! Să nu mai spui aşa 
ceva, fiindcă păcătuieşti față de Dumnezeu, lepădând purtarea Lui de grijă! Dumnezeu, 
Care Se îngrijeşte şi de vrăbii, oare nu zice: „Oare nu se vând două vrăbii pe un ban? Și 
nici una din ele nu va cădea pe pământ fără ştirea Tatălui nostru”!? (Matei 10, 29). Ce 
oare? Cel ce Se îngrijeşte de vrăbii, pe tine te va trece cu vederea? Cel ce poartă de grijă 
puilor de corb, pe tine te va lăsa la o parte? (Psalmi 146, 9). Pe tine - pe care te-a cinstit 
cu chipul Lui (Geneza 1, 27), căruia îți sunt numărate şi firele capului şi nici unul nu se 
clinteşte fară ştirea Lui? (Matei 10, 30). Niciodată! Niciodată! Dragostea lui Dumnezeu 
faţă de om este aşa de mare încât Dumnezeu, prin profetul Lui, Isaia, ne-a făcut-o 
cunoscută descoperindu-ne-o prin asemenea cuvinte, încât ar zdrobi şi ar mişca prin ele şi 
cea mai insensibilă inimă. Dar ascultaţi-le voi înşivă: „Oare femeia uită pe pruncul ei şi 
de rodul păntecelui ei n-are ea milă? Chiar când ea îl va uita, Eu nu te voi uita pe tine” 
(Isaia 49, 15), zice Domnul. Vă închipuiţi că o asemenea dragoste îl poate părăsi pe cel ce 


îi cere ajutorul? Cu neputinţă aceasta, cu neputinţă! 


Aşadar, de vreme ce este cu neputinţă ca Dumnezeu să ne lepede când 
suntem cu adevărat bolnavi şi nenorociţi, atunci suntem datori să răbdăm şi să primim 
ajutorul Lui, care nu va întârzia. Dar fiindcă răbdarea în necazuri este foarte necesară, voi 


vorbi în continuare despre necesitatea răbdării în necazuri şi în supărări. 

Partea I - Dumnezeu poartă de grijă lumii şi nimic nu se întâmplă fără 
voia Lui 


1. Că Dumnezeu proniază cu privire la lume, dreapta rațiune şi 
însăşi experienţa noastră adeveresc faptul că nimic nu există din întâmplare, adică de la 


sine, ci că toate au o pricină şi sunt efectul unei cauze. 


Pornind dintru acest început, ne întoarcem la conceptul de Fiinţă, căreia îi 
atribuim în mod necesar orice pricină şi orice început sau temei. Dar nu poate mintea 
limitată a oamenilor să cuprindă ideea unei asemenea Fiinţe, fundcă este necuprins ceea 
ce este nesfârşit şi dincolo de legea firi. Şi, nu mai puţin, chiar existenţa fiinţelor şi 
conştiinţa propriei neputinţe de a le fi creat, atrag după sine necesitatea de a recunoaşte că 
altceva decât sine este Cel ce le-a creat, Care este atotputernic, atotînţelept, atotbun, 
neîncăput, desăvârşit, pentru că numai astfel fiind putea să creeze o asemenea făptură. 
Prin urmare este duh inteligibil, nematerialnic: fundcă materia, precum ne învaţă 
experienţa noastră, fiind lipsită de o conştiinţă de sine şi de libertate, adică de libertatea 
voinţei, nu poate fi creată de duhul omului, care are şi ea aceste proprietăţi, dar 
dobândite, nu prin fire. Or, ca cineva să transmită ceva altcuiva, trebuie mai întâi să aibă 
el însuşi acel lucru prin fire, iar nu dobândit. Prin urmare, fund hpsit de duh, cum ar 
putea omul să transmită creaţiei puterile sale sufleteşti prin care el se întregeşte, judecă, 
raționează, doreşte, voieşte, pofteşte şi simte? Şi cum oare, fiind hpsit de proprietăți 
caracteristice pe măsură, ar putea el crea lumea, întru care străluceşte atâta înţelepciune şi 


în mijlocul căreia sunt atât de minunate creaţii? 


Dar, de vreme ce Fiinţa creatoare, Dumnezeu, este o fiinţă desăvârşită, 
independentă şi de-sine-existentă şi suficientă Sieşi, urmează că transmiterea ei spre 


altceva este lucrarea dragostei, iar nu a necesităţii. Aşadar Dumnezeu, Care a creat lumea, 

a fost mişcat spre aceasta de dragostea Lui, care Îi este caracteristică, fiindcă a voit să o 
zidească, iar ea este un lucru în afara Lui, dar părtaşă la propria Lui bunătate. Deci 
lucrare a dragostei este lumea. Acest adevăr logic îl mărturiseşte Sfântul Evanghelist loan 
când zice „că aşa a iubit Dumnezeu lumea, încât şi pe Fiul Său L-a trimis în lume, pentru 
ca tot cel ce va crede întru EI să nu piară, ci să aibă viaţă veşnică” (loan 3, 16). Lucrare a 
dragostei fiind lumea, ea se află în dragostea lui Dumnezeu, iar Dumnezeu intră în relaţie 
cu ea fiindcă, dacă Dumnezeu nu intră în relație cu lumea, ci rămâne departe de ea, ca 
unul care este mai presus de lume şi fără nici un raport cu ea, atunci lumea fie trebuie să 
piară, ca una care este materialnică, supusă degradării şi mărginită, fie trebuie să o privim 
ca fiind de sine stătătoare, neatârnată şi prin urmare şi rațională, personală şi înzestrată cu 
puteri duhovniceşti, lucru diametral opus naturii materiei, fiindcă duh şi materie se exclud 
reciproc. Dar înţelegerea acestei nepotriviri ne duce pe noi la un alt rezultat: fiindcă 
înţelegerea lumii ca persoană ne duce pe noi la ditheism, principiu pe de-a-ntregul 
ireconciliabil cu concepția pe care o avem despre Dumnezeul nemărginit (aneipoc). 
Aşadar, lumea stă, subzistă şi este menţinută prin grija lui Dumnezeu, Care a zidit-o din 


iubire. Dumnezeu e Cel ce poartă de grijă lumii şi de aceea ea subzistă numai prin EI. 

2. "Toate cele ce se întâmplă în lume, se întâmplă numai prin voia lui 
Dumnezeu 


Că toate cele ce se petrec în lume se întâmplă prin voia lui Dumnezeu şi că 
nimic nu are loc fără voia Lui, aceasta este limpede dintr-o necesitate logică: dacă lumea 
nu este de sine stătătoare şi independentă, ci este creaţia lui Dumnezeu, urmează în chip 
necesar şi că ea se va supune voii lui Dumnezeu, altminteri relația cu Creatorul va înceta, 
şi lumea fie va avea autonomie şi rațiune, deci libertate şi independenţă, fie se va întoarce 
imediat la neființă, la nimic. Totuşi, întrucât cea dintâi supoziţie se dovedeşte imposibilă, 
iar a doua se anulează de la sine prin însăşi evidenţa lucrurilor, rezultă că lumea se 
supune voinţei lui Dumnezeu, fiindcă, aşa cum o dovedesc concepţiile filozofice, toate 
subzistă şi sunt păstrate în virtutea faptului că sunt guvernate neabătut de o lege înţeleaptă 
şi temeinică, ce nu poate fi lucrarea hazardului, ci cu adevărat lucrarea celei mai înțelepte 
Minţi, a unei Fiinţe atotputernice, în stare să susțină şi să le facă să dăinuiască, prin 
reînnoire, pe cele care prin firea lor tind spre existenţă, dar care sunt pururi stricăcioase. 
De aceea creația, pentru a exista, trebuie în mod necesar să fie supusă voinţei lui 
Dumnezeu, câtă vreme ea nu poate exista prin sine. Aşadar voinţa lui Dumnezeu ţine 
lumea şi o cârmuieşte. Nimic nu se întâmplă fară îngăduinţa lui Dumnezeu, în afara 
dumnezeieştii Lui voințe. Toate deci există prin dumnezeiasca Lui îngăduință şi 


bunăvoire. 


Dar dacă uneori cele ce se întâmplă nu par să se raporteze la dumnezeiasca 
voinţă, ca unele ce sunt antagonice bunătăţii lui Dumnezeu, aceasta nu înseamnă că ele se 
întâmplă mai puţin din voia Lui. Întrucât Dumnezeu nu voieşte nicidecum contrariul 
binelui, înseamnă că faţa aparentă a unui lucru nu este cea adevărată, iar faţa adevărată 
este în esență bună. Dacă simţurile noastre se prezintă într-un mod diferit, acest fapt 


trebuie atribuit alcătuirii organismului nostru, care primeşte percepțiile senzoriale în mod 

diferit. Aşadar, sub acest aspect aparent, se ascunde voia dumnezeiască ce ocârmuieşte 
toate şi le călăuzeşte spre un scop oportun şi raţional, pe care mintea mărginită a omului, 
nefiind în stare să îl descopere, îl neagă şi caracterizează cele petrecute drept rele şi 


neplăcute. 


Totuşi, întrucât lucrurile sunt cu totul diferite de cum par, omul este dator a le 
primi cu smerenie, ca fiind petrecute după voia şi după îngăduinţa lui Dumnezeu. Dar, 
dacă Dumnezeu a iubit lumea mai mult decât îşi iubeşte o mamă odraslele pântecelui ei, 
cum a propovăduit Dumnezeu prin Isaia (Isaia 49, 15), înseamnă că orice eveniment, 
indiferent de caracterul pe care îl poartă, este bun, fiindcă el se produce paideutic (cu 
efect multiplu), pentru certarea şi înţelepţirea noastră: „Domnul ceartă pe cel pe care îl 
iubeşte, şi ca un părinte pedepseşte pe feciorul care Îi este drag” (Pildele lui Solomon 3, 
12; Evrei 12, 6). lar dacă ceea ce s-a petrecut ni se pare un rău, aceasta provine din 
percepția noastră greşită. Nici leacurile nu sunt rele, deşi au un gust neplăcut. Aşadar 
toate cele ce 1 se întâmplă omului sunt bune, fie că sunt mulţumitoare, fie întristătoare, 


fiindcă ele au drept scop şi contribuie la desăvârşirea noastră. 


Dar I-a plăcut lui Dumnezeu să îi încerce precum aurul în topitoare pe sfinții 
Lui (1 Petru 1, 7), ca să fie mărturisiţi asemenea cu EI, ca unii ce sunt zidiți după chipul şi 
asemănarea Lui (Geneza 1, 27). Şi însăşi dreptatea lui Dumnezeu cere plată pentru cele 
ce ni se întâmplă nouă din voia Lui, fie plăcute, fie neplăcute, de vreme ce este cu 
neputinţă ca Dumnezeu cel drept să îngăduie ca vreo nedreptate să se întâmple făpturii 
Lui fie de la stihii, fie de la fiarele sălbatice. Căci atunci s-ar socoti: fie că Dumnezeu este 
nedrept, ca Unul care îngăduie nedreptatea (de vreme ce nedreptate este ca o ființă 
rațională să pătimească de la fiinţe iraționale şi de la firea neînsufleţită), fie că Dumnezeu 
nu ar putea împiedica lucrarea acestora, ceea ce iarăşi ar fi de neconceput. Cu privire la 
plata, din voia lui Dumnezeu, pentru toate cele ce ni se întâmplă nouă, şi Sfintele 
Scripturi ne învaţă, cum am arătat şi în introducerea noastră, că nici un fir de păr din 


capetele noastre nu se va clinti fără voia lui Dumnezeu (Matei 10, 30). Şi într-adevăr, 

cum ar fi cu putinţă să existe vreo putere independentă de voia lui Dumnezeu când 


Dumnezeu este totul în toate! (1 Corinteni 15, 28). 


Partea a Il-a 


Cuvânt despre pricina pentru care necazurile noastre sunt dese şi unul 
după altul, şi pentru ce trebuie să le răbdăm cu stăpânire de sine 


1. Pentru ce necazurile noastre sunt dese şi succesive 


Dar oare pentru ce întristările noastre sunt atât de dese şi atât de numeroase? 
Această nedumerire ne-o dezleagă Sfânta Scriptură, care arată pricina pătimirilor noastre 
- pricină care coboară până la păcatul strămoşesc - când zice: „Precum printr-un om a 
intrat păcatul în lume, şi prin păcat moartea, aşa şi moartea a trecut la toţi oamenii, pentru 
că toţi au păcătuit în el” (Romani 5, 12). Prin urmare, păcatul şi moartea, pe care le-am 
moştenit, sunt cele dintâi pricini ale chinurilor pe care le îndurăm, fiindcă pe de o parte 
păcatul, interpunându-se ca un zid despărțitor între Dumnezeu şi oameni (Efeseni 2, 14), 
l-a înstrăinat pe om de Dumnezeu. Consecințele acestui fapt au fost întunecarea duhului 
şi orbirea puterilor sufleteşti, adică a puterii cunoscătoare, a celei voitoare şi a celei 
simţitoare; şi acestea, tocindu-se, cu greu l-au mai putut sluji pe om şi au devenit pentru 
el surse a mii de întristări şi dureri. lar, pe de altă parte, moartea pe care am moştenit-o a 


semănat în noi stricăciunea, care s-a dezvoltat în noi şi, de-a lungul timpului, am văzut 


22 


toate câte ne-au venit din această dezvoltare şi care, de vreme ce ne ameninţă existenţa, 


sunt dureroase şi greu de purtat. 


Aşadar, cea dintâi şi cea mai importantă pricină a întristărilor noastre este 
aceea pe care deja am enunţat-o la început, iar a doua o constituie starea noastră morală, 
care ne situează fie mai aproape, fie mai departe de Dumnezeu. lar acest zid despărțitor, 
pe care l-a înălţat potrivnicia noastră faţă de EI, pe toţi ne-a depărtat de Dumnezeu, 
fiindcă starea noastră, aproape a tuturor, era una de potrivnicie faţă de Dumnezeu. Dar 
când zidul despărțitor a fost surpat de Hristos, deja totul s-a schimbat, fundcă Hristos nu 
numai că a împăcat neamul omenesc cu Dumnezeu, ci a întărit din nou sufletul omului 
prin lumina Lui dumnezeiască, deşi puterile sufleteşti erau tocite. Aşadar starea 
creştinilor poate să se schimbe în funcție de luminarea pe care o primesc prin credinţa lor 
în Domnul nostru lisus Hristos, fiindcă EI întăreşte puterile sufletului pentru a-i sluji 


acestuia fără greşeală şi pentru a-i da astfel mai puţine necazuri de răbdat. 


Necazurile şi întristările noastre depind în mare măsură şi de starea noastră 
morală şi pot fi privite ca un efect al acesteia. Trebuie, aşadar, să fim cu luare-aminte la 
viața noastră morală şi să avem grijă de relaţiile noastre cu Dumnezeu, pentru ca şi 


necazurile să ni se împuţineze şi să fie mai puţin chinuitoare. 

2.  Decesuntem datori să răbdăm necazurile cu stăpânire de sine? 


Trebuie să ne purtăm necazurile cu răbdare. Mai întâi cu răbdare, fiindcă 
dacă nu le răbdăm, nu ascultăm. Şi nu numai atât, dar ne şi prelungim chinurile. În al 
doilea rând, fiindcă cel ce pătimeşte aici necazurile cu răbdare va primi răsplată în viaţa 
viitoare, căci prin răbdarea lui îşi mărturiseşte cu fapta credinţa în viaţa viitoare, care este 


credinţa în Cel ce ne-a făgăduit-o. 


Dar nu se cuvine oare să filozofăm asupra lucrurilor lumii acesteia, având în 
minte vremelnicia întregii lumi şi caracterul efemer al propriei noastre vieţi, care este 
mult asemănătoare cu crinii câmpului, care trăiesc şi înfloresc pentru o singură zi? (Matei 
6, 28-30). Dar de ce am lăsat deoparte cel mai important cuvânt? Creştinul nu se cuvine 
să se neliniştească pentru necazurile lui, fiindcă Hristos îi ridică tainic povara, îl 
despovărează şi îi dăruieşte alinare. Prin lucrarea Lui tainică, Hristos face să izvorască, în 
inima credinciosului creştin, credinţa nestrămutată în harul Lui izbăvitor şi îi dă putere în 
lupta cu necazurile, ca să rabde cu nepătimire amărăciunile vieţii şi durerile pătimirilor 
lui. 

Hristos picură în inima creştinului - aflată în suferinţe şi pătimiri de tot felul - 
dumnezeiescul balsam, care topeşte durerile. Creştinul nu trebuie să deznădăjduiască în 
necazurile lui, fiindcă nădejdea în Hristos este una dintre cele trei importante datorii ale 
sale. Trebuie să rabde, fiindcă pentru puţine întristări şi necazuri el va moşteni împărăţia 
cerurilor (Faptele Apostolilor 14, 22), unde nu este întristare, nici suspin, ci viaţă fără de 


sfârşit (Isaia 35, 10) şi fericirea cerească. 


Pătimirile vremii de acum, zice Sfântul Apostol Pavel, sunt foarte mici în 
comparaţie cu viitoarea slavă ce se va descoperi: „Căci socotesc că pătimirile vremi de 


acum nu sunt vrednice de mărirea care ni se va descoperi” (Romani 8, 18), slava aceea pe 

care a gătit-o Domnul celor ce Il iubesc pe EI, pe care ochiul nu a văzut-o şi urechea nu a 


auzit-o şi la inima omului nu s-a suit (1 Corinteni 2, 9). 


Aşadar să le răbdăm pe acestea de acum şi să răbdăm puţin ca să dobândim 
bucuria cerească a dumnezeieştii slave. Să medităm asupra lucrurilor lumii, ca să 
devenim mai nepătimitori. Să ne punem nădejdea în Dumnezeu, iar EI, Care l-a vindecat 
pe paralitic, ne va da ajutor şi nouă, celor ce suntem în suferinţă. Încă puţin şi, iată, harul 
Domnului va veni. Să răbdăm încă puţin pentru Împărăţia cerului. „Căci cel ce va răbda 


până la sfârşit, acela se va mântui” (Matei 10, 22; Marcu 13, 13). 

Despre adevărata libertate şi despre relaţia ei cu libertatea morală 


„Dacă vrea cineva să vină după Mine, să se lepede de sine, să-şi ia crucea şi să-Mi 


urmeze Mie” (Matei 16, 24) 


Atena, 24 februarie 1885 


Scurt şi concis este acest cuvânt, dar cât de cuprinzător! Acest loc din 
Scriptură ne învaţă despre mântuirea noastră, şi anume că ea depinde nu doar de lucrarea 
harului lui Dumnezeu ci, în acelaşi timp, şi de conlucrarea voinţei omului cu lucrarea 
harului. Aşadar ne învaţă limpede că sunt două lucruri care ne duc la mântuire: 1 - voia 
liberă a omului şi 2 - harul lui Dumnezeu. Într-adevăr, harul lui Dumnezeu are întâietate 
în lucrarea mântuirii, fiindcă el este atât începutul tainic care îl cheamă pe om la 
mântuire, cât şi sfârşitul care îl desăvârşeşte şi îl mântuieşte pe el, dar nu mai puţin se 
cuvine să socotim voinţa omului ca cea dintâi în capitolul mântuirii, fiindcă ea este 
pârghia care desprinde de păcat cugetul inert al omului. Căci harul ne cheamă, dar 
absoluta libertate a omului poate îndrepta voinţa lui împotriva principiilor harului care 
cheamă şi îl poate determina să aleagă şi să facă cele contrare harului. De unde astfel 
necesitatea de a ne dori mai întâi propria mântuire, ca să o şi dobândim, fiindcă plinirea 
principiilor propuse va fi cu neputinţă fără conlucrarea omului, adică fără ajutorul 
celuilalt factor, cel al voinţei lui. Harul vine, dar cere în acelaşi timp şi voinţă pentru a-l 
primi. Sau mai degrabă cere o voinţă nestrămutată, ca să nu încline spre nimic altceva 
decât spre harul care cheamă. lar dacă voinţa omului este de prisos în mântuire, de prisos 


va fi şi chemarea adresată lui. In acest caz, harul lui Dumnezeu, în nemărginirea lui, i-ar 

mântui pe toți şi nu va mai chema pe nimeni, orice chemare fiind de prisos în lucrarea lui 


absolută. 


Aşadar, întrucât mântuirea noastră atârnă pe jumătate de libertatea noastră şi 
de o voinţă nestrămutată aplecată spre legea dumnezeiască, sprijinită pe lepădarea de 
sine, voi trata despre adevărata libertate a omului arătând: 1) că omul este liber prin fire, 
2) caracterul adevăratei libertăţi, 3) că adevărata libertate este însăşi hbertatea morală, 4) 


modalitatea în care putem rămâne liberi. 


Partea 1 


1. Omul este liber prin fire 


Omul, fund plăsmuit de Dumnezeu ca să întruchipeze la scară mică pe 
pământ nesfârşita măreție a chipului dumnezeiesc al Creatorului, trebuia să poarte întru 
sine trăsăturile lui Dumnezeu, în strânsă legătură cu El. Aşadar, ca chip al lui Dumnezeu, 
omul este o fiinţă lhberă şi independentă, înzestrată cu conştiinţă de sine. Dacă omul nu ar 
avea conştiinţă de sine, nu ar putea fi nici liber, nici independent, nevrednic fiind de o 
asemenea înaltă cinste. Prin urmare, libertatea omului este o consecință imediată a 
scopului creării sale, fiind conceput ca fiinţă independentă şi vrednică de această cinste. 
Acest adevăr, verificat de experienţa fiecăruia şi de filozofie, îl mărturiseşte şi Sfânta 


Scriptură. 

Lăsând la o parte multele locuri în care libertatea omului este recunoscută şi 
propovăduită, mă voi referi în special la un loc din Scriptură, aflat mai la îndemână, a 
cărui tâlcuire constituie subiectul acestei meditații şi în care se propovăduieşte limpede 
libertatea deplină a omului. În acest loc, Mântuitorul nostru, adresându-Se mulţimii, zice: 
„Dacă vrea cineva să vină după Mine, să se lepede de sine, să-şi ia crucea şi să-Mi 
urmeze Mie!” (Matei 16, 24). Cine nu vede în aceste cuvinte expresia celei mai înalte 
lhbertăţi a omului? Cine poate să conteste independenţa pe care o exprimă? Cuvintele 
Mântuitorului au o asemenea putere, încât nimeni nu se poate opune adevărului lor; 
mărturia lor este mai presus de orice îndoială. Mântuitorul îl cheamă pe om [să vină] 
după EI fiindcă îl recunoaşte pe acesta ca pe o fiinţă liberă şi ca pe o persoană. Îl cheamă 
pe om să conlucreze la mântuirea lucrată de EI şi să ia parte activă la propria lui izbăvire. 
Dar această cinste nu îi este deja acordată, ci este recunoscută ca existând in potentiam 
(potenţial). Dacă omul ar fi hpsit de libertate şi de independenţă, nu ar putea fi nicidecum 
învrednicit de o asemenea cinste precum cea a conlucrării cu Dumnezeu în opera 
mântuirii, ci ar primi, întocmai ca un trup inert şi pasiv, înrâurirea (influențarea) 


dumnezeieştii energii, care ar lucra în el mântuirea. 


Dar omul este mărturisit o ființă liberă şi independentă. În cercetarea lucrării 
istorice a mântuirii omului, se arată nu numai existența libertăţii lui, ci şi măreţia şi 
vrednicia ei. În această istorie, îl vedem pe Fiul lui Dumnezeu pogorându-Se pentru 
mântuirea omului, ca să ridice păcatul lumii (loan 1, 29) şi să poarte neputinţele noastre 
(Matei 8, 17; Isaia 53, 4). El a răbdat patimile noastre ca să plinească marea taină a 
iconomiei Sale şi în toate acestea nu a vătămat pe nimeni, ca să nu afecteze nimănui 
libertatea. lată, uşa până acum închisă a mântuirii se deschide şi îl primeşte iarăşi pe om, 
iar omul rămâne liber. Poate intra, dar poate şi să treacă nepăsător pe lângă intrare. 
Aşadar omul nu numai că a fost creat liber, ci a redobândit şi libertatea pe care o 
pierduse, fapt pentru care libertatea este cea mai mare vrednicie, demnă de cea mai mare 


cinste. Intr-atât de mare, încât este respectată de Dumnezeu Insuşi. 

Și ce este mai nobil decât această calitate? Oare nu este ea una dintre 
însuşirile care îl deosebesc cel mai mult pe om de restul făpturii create? Nu ea îl situează 
mai presus de legile fizice care domină în împărăţia vieţii? Libertatea de a acţiona nu 
conform unor legi stabilite şi nestrămutate, ci potrivit liberei alegeri şi respectării 


propriilor principii este dovada superiorității omului în creaţie. 


Ce mare pildă ne dă recunoaşterea libertăţii omului de către Domnul nostru 
lisus Hristos! Cât de limpede învăţăm că suntem cinstiţi cu aceeaşi libertate şi că ni se 
recunoaște aceeaşi vrednicie cu El, nerăbdând cu nici un chip vreo înrobire sau vreo 


atârnare sau vreo scădere a ei! 


2. Caracterul adevăratei libertăți. Identificarea ei cu libertatea morală 


După ce am arătat importanţa libertăţii omului, trecem la cercetarea 
caracterului ei cel adevărat, aducând în discuţie câteva lucruri preliminare, fiindcă în noi 
zace ascunsă şi o falsă libertate, vădită în înclinarea omului spre cele rele, mărturisită şi 
de Sfânta Scriptură. În Vechiul Testament este scris că „gândul omului este plecat spre 
cele rele din tinereţile lui” (Geneza 8, 21). lar Noul Testament, prin gura Sfântului 
Apostol Pavel, zice: „Nu fac binele pe care îl voiesc, ci răul pe care nu-l voiesc, pe acela 
îl săvârşesc. lar dacă fac ceea ce nu voiesc eu, nu eu fac aceasta, ci păcatul care locuieşte 


în mine” (Romani 7, 19-20). 

Recunoaşterea adevăratei libertăţi şi deosebirea ei de falsa libertate sunt pe 
atât de necesare, pe cât de importantă este şi diferenţierea efectelor ce decurg din natura 
fiecăreia. Căci efectele diferă, logic, în funcţie de diferenţele de natură ale libertăţilor. 
Dar, fiindcă antiteza caracterelor presupune şi antiteza efectelor, urmează că, dacă 
rezultatul adevăratei libertăţi este binele, cel al falsei libertăţi este răul. lar dacă cel mai 
mare bine este Dumnezeu, de la Care vine fericita şi veşnica viaţă, atunci rezultă că cel 
mai mare rău este moartea şi nenorocirea veşnică. Aşadar, adevărata libertate atrage după 
sine îndumnezeirea omului, în timp ce falsa libertate atrage îndobitocirea lui. Una duce la 
cea mai înaltă vrednicie, iar cealaltă ne coboară la cea mai de pe urmă treaptă şi înjosire. 
Aşadar, diferenţierea caracterelor lor este necesară, identificarea sau confuzia acestor 
tipuri de libertăți contrare fiind primejdioasă. Şi aceasta cu atât mai mult, cu cât 
asemănarea lor este uşor înşelătoare şi îi poate induce în eroare pe cei care nu cercetează 
serios rădăcinile dispoziţiilor manifestate în ei înşişi şi, de multe ori, îi convinge pe 


aceştia să primească principii ale falsei libertăţi ca fiind ale adevăratei libertăţi. 


Aceste principii sunt produsul slăbiciunilor şi patimilor firii josnice a omului, 
care prezintă propriile ei dispoziţii ca pe voințe ale adevăratului ego al omului, adică ale 
firii lui înalte, întru care se află adevărata libertate. Completa înşelare a omului este fără 
contenire, din pricina alipirii lui de materie şi din pricina slăbirii celor trei puteri sufleteşti 
principale: cunoscătoare, voitoare şi simţitoare. Aplecarea spre simţire şi neputinţa 
discernerii unei voințe îndoite în noi, despre care am vorbit adineauri, sunt alte două 
pricini puternice pentru care ne înşelăm. |[îndoită, adică există o voinţă a trupului, care 
ține de puterea simţitoare - pătimaşă, de obicei -, şi a sufletului sau a minţii, care ţine de 


puterea cugetătoare]| 


Aşadar, din pricina importanţei ei, voiesc să fac această distincţie şi să scot în 
evidenţă cele mai de seamă caracteristici ale fiecăreia dintre cele două libertăţi, pentru o 


mai uşoară recunoaştere a lor şi pentru ferirea de orice înşelare. 

3. Identificarea adevăratei libertăţi cu libertatea morală 


Adevărata libertate constă în faptul de a voi în mod neîngrădit şi neconstrâns 
- a vol şi a acţiona astfel. Orice gândire, orice voinţă, orice simţire care depinde de 
altc[inleva, privează faptele noastre de a fi cu adevărat şi concret libere, fiindcă le 
privează de libertate şi de lucrarea autovoitoare. Trebuie ca un om cugetător, voitor sau 
simțitor să aibă inițiativă din propria lui voinţă, să exprime cugete curate, voiri drepte şi 
simțiri legitime, fiindcă numai un om care s-a eliberat de tot ceea ce este josnic în 
acțiunile lui poate purta un caracter cu adevărat liber. Unul ca acesta a dobândit adevărata 
libertate. În antiteză cu acest caracter pe care l-am evidenţiat, se află caracterul falsei 
hbertăţi. 

Falsa libertate, clădită pe temelii şubrede, este cu atât mai vătămătoare, cu cât 
principiile conducătoare sunt inferioare moral şi, mai ales, opuse legii morale. Aşadar 
falsa hbertate, cu cât se îndepărtează mai puţin de legea morală, cu atât se apropie mai 
mult de adevărata libertate. Dacă apropierea falsei libertăţi de legea morală înseamnă 
apropierea de adevărata libertate, urmează că adevărata libertate este însăşi legea morală, 
fiindcă nici un om liber care se conduce după aceasta nu se înşală, ci doreşte şi urmăreşte 
să plinească legea morală. Deci putem afirma cu foarte mare certitudine că adevărata 
libertate este libertatea morală a omului. Și, în consecinţă, prin inversarea termenilor sau 


prin reciproca ideii, libertatea morală este adevărata libertate a omului. 


Caracterul libertăţii morale este faptul de a voi şi a face binele, a-L căuta pe 
Dumnezeu şi a tinde spre unirea cu Dumnezeu, fiindcă libertatea morală, fund proprie 
firii înduhovnicite şi îndumnezeite, prin fire voieşte binele şi Îl caută pe Dumnezeu. Este 
necesar ca omul să caute această libertate morală ca fiinţă rațională şi părtaşă firu 
înduhovnicite. Ca trup duhovnicesc, omul se potriveşte nu numai cu lumea sensibilă, ci şi 


cu lumea spirituală, cea mai presus de simţuri. Trebuie, deci, pentru a fi în armonie atât 

cu sine însuşi, cât şi cu celelalte fiinţe spirituale, să caute împărăţia legii morale înăuntrul 
său, adică libertatea morală sau adevărata libertate. Orice lucrare a omului în acord cu 
legea morală este o lucrare liberă. Şi, invers, orice lucrare opusă legii morale nu este 
liberă, ci este o lucrare robită, deci străină de adevărata voinţă a omului. Este, prin 
urmare, cu adevărat liber omul atunci când gândeşte, voieşte şi acţionează în acord cu 
legea morală, dar este fals lhber sau fără libertate atunci când lucrează cele contrare legii 
morale. Prin fire, omul voieşte şi doreşte binele, prezent în propria lui fire, adevăr 
mărturisit şi în Sfânta Scriptură: „Fiţi sfinţi, precum şi Eu sunt sfânt!” (Levitic 11, 44; 1] 


Petru 1, 16). 


Sfinţenia şi înrudirea cu Dumnezeu ne sunt proprii nouă; de aceea ni se şi dă 
pildă (precum şi Eu sunt sfânt) în chip de poruncă (Fiţi sfinţi!) şi pentru încurajarea 
noastră. Fiindcă nicidecum nu ni s-ar da nouă îndemn de urmat şi pildă spre asemuirea cu 
EI, dacă acest lucru ar fi străin şi cu totul impropriu firii noastre: altminteri, un asemenea 
îndemn ar fi cu totul nepotrivit cu dumnezeiasca înţelepciune şi bunătate. Ar fi contrar 
înţelepciunii divine - pentru că este ilogic ca Dumnezeu să ne ceară ceva inaccesibil firii 
noastre - şi contrar bunătăţiui, prin cruzime. Deci omul tinde în mod natural spre bine şi în 
chip natural voieşte binele. Acest adevăr îl mărturiseşte şi Apostolul Pavel care, în 
Epistola către Romani, zice: „Căci a voi se află în mine, dar a face binele nu aflu” 


(Romani 7, 18). 


Astfel încât omul, fund liber moral, pururea voieşte şi caută binele, totuşi nu 
poate să îl ducă la săvârşire pentru faptul că o altă lege luptă în el, după cum spune 
Apostolul în aceeaşi parte: „Dar văd în mădularele mele o altă lege, luptându-se 
împotriva minţii mele şi făcându-mă rob legii păcatului care este în mădularele mele” 


(Romani 7, 23). 


Orice faptă potrivnică legii lui Dumnezeu sau legii morale este o faptă 
sugerată de firea noastră josnică, fire supusă legii păcatului şi care o impune ca pe o 


necesitate omului supus ei cu adevărat, adică adevăratului nostru cu. Aşadar omul este 

dator să deosebească în el două voințe, una înaltă şi nobilă şi una josnică şi smerită, 
pentru a o recunoaşte cu uşurinţă pe fiecare dintre ele şi astfel să se ferească de cea mai 
înjositoare şi să o primească pe cea mai înaltă, pentru dobândirea sigură şi trainică a celui 


mai înalt bine. 


Mântuitorul nostru, voind să ne arate diferenţa dintre propria noastră voinţă şi 
cea străină de noi, a zis: „Duhul este osârduitor, dar trupul neputincios” (Matei 26, 41). 
Din acestea reiese limpede conflictul celor două firi din noi, a duhului şi a trupului, 


luptându-se una cu alta pentru întâietate, una ca să îl arate pe om liber, cealaltă, rob. 


Din cele spuse până acum s-a arătat existenţa în noi a două voințe deosebite, 
precum şi caracterul fiecăreia; vom continua să arătăm şi modul în care putem, 
concentrându-ne atenţia mereu la sugestiile voinţei noastre celei adevărate, să devenim cu 


adevărat liberi în înţelesul moral al termenului. 


Partea a I-a - În ce chip putem rămâne liberi 


Însuşi Mântuitorul nostru ne-a arătat modul în care ne putem păstra libertatea. 
EI zice, în pericopa evanghelică la care ne referim: „Să-şi ia crucea şi să-Mi urmeze Mie” 
(Matei 16, 24). Într-adevăr, numai în acest fel putem rămâne liberi. Iar că libertatea 
înseamnă faptul de a-l urma Lui, Domnul o arată în altă parte, zicând: „Dacă veţi rămâne 
în cuvântul Meu, sunteţi cu adevărat ucenici ai Mei şi veţi cunoaşte adevărul şi adevărul 
vă va face liberi” (loan 8, 31-32). „Deci dacă Fiul vă va face liberi, liberi veţi fi într- 
adevăr” (loan 8, 36). Aşadar, liberi putem fi dacă vom asculta cuvântul Domnului sus şi 


dacă vom rămâne în EI, luându-ne crucea şi urmându-L. 

Tâlcuind sensul cuvintelor Domnului şi prezentându-l după modul 
duhovnicesc de lectură, Domnul nostru lisus Hristos pare a spune: „Dacă cineva voieşte 
să fie liber, să îşi lepede trupul cu patimile şi poftele lui şi să ia crucea răbdării în 
necazuri şi strâmtorări, fiind păzitor întru toate al cuvintelor Mele” - adică depărtarea de 
păcat, alegerea binelui, credinţa în Fiul lui Dumnezeu, fiindcă EI este Calea şi Adevărul 
şi Viaţa (loan 14, 6). lar altminteri nu poate fi, căci cel ce se supune păcatului, rob este 
păcatului (Romani 6, 6), iar cel ce nu iubeşte binele, adică pe Iisus Hristos, acela nu ţine 
poruncile, şi libertate întru acela nu este (loan 14, 15; 23). Domnul este însuşi duhul 
|lhbertăţii], căci acolo unde este duhul Domnului, acolo este şi libertatea (2 Corinteni 3, 
17). De aici, cel ce nu urmează lui Hristos rămâne în robie, fiindcă Hristos nu l-a eliberat 
pe el. Dacă, prin urmare, vrem să fim liberi, trebuie să ascultăm cuvântul Eliberatorului şi 
să îl primim şi să îl păzim în inimile noastre, pentru a putea recunoaşte adevărul prin care 
devenim liberi. Altfel, vom rămâne robi păcatului şi slujitori ai patimilor noastre. Liberi 


pentru a păcătui, robi pentru a face bine. 


Depărtare de rele, întoarcere din păcat şi voinţă nestrămutată în a urma 
Domnului pentru aflarea adevăratei hbertăţi, şi să devenim în acelaşi timp urmaşi ai Lui, 
identificând voinţa noastră cu voinţa Domnului, astfel încât, conlucrând cu El, să facem 
nu voia noastră, ci voia lui Dumnezeu, să nu mai trăim pentru noi, ci Hristos să trăiască în 
noi, precum a zis Sfântul Pavel: „nu eu trăiesc, ci Hristos trăieşte în mine” (Galateni 2, 
20). O asemenea cale se potriveşte unor fiinţe raţionale. Este necesar, aşadar, ca duhul 
nostru să urmeze îndeaproape Duhului lui Hristos şi voia noastră să urmeze voinţei lui 
Hristos. Aşa făcând, devenim adevărații Lui ucenici şi umblăm neabătuți pe calea 
libertăţii, care este calea mântuirii. Numai aşa făcând, ne lepădăm de noi înşine, căci nu 
este cu putință o mai mare lepădare de sine decât faptul de a supune voinţei duhului 
voinţa trupului. Şi aceasta este adevărata răstignire a trupului nostru neputincios: a ne 


împotrivi celei mai mici mişcări a voinţei trupului. Prin voinţa duhului, trupul rabdă orice 

chin, orice întristare şi suspin (Isaia 35, 10). Aceasta cere de la noi Hristos şi întru ea 


devenim liberi, şi orice altă cale este înşelare. 


Se înşală mult mai ales cei ce cugetă că sunt următori ai lui Hristos, fiindcă 
aud poruncile lui Dumnezeu şi le învaţă, primesc învăţăturile Lui şi mântuirea lor, dar 
refuză să se formeze potrivit cu voinţa dumnezeiască, să lepede păcatul şi să se 
înfrumuseţeze cu un mod de viaţă creştinesc, prin răbdarea necazului. A cugeta astfel este 
cea mai rea înşelare şi, dacă îi preocupă mântuirea lor, trebuie să se îndepărteze de ea (de 


înșelare). 


Creştinismul este departe de a fi doar un sistem filozofic şi de a fi întemeiat 
doar pe cunoaşterea omenească, ci el se întemeiază şi pe voinţă, şi pe simţire, întrucât nu 
are drept temei numai imperativul cunoaşterii ideilor unui sistem filozofic sau religios, ci 
şi voinţa ca învăţătură care decurge din idei, ca putere sfântă şi dumnezeiască şi care îl 
desăvârşeşte şi-l mântuieşte pe om, să primească şi simţirea, pentru a simţi puterea 
dătătoare de viaţă a cuvintelor. Într-un cuvânt, creştinismul este o religie care cere nu 
numai cunoaştere ci şi concentrarea voinţei şi simţirii noastre. Dar, întrucât centrul 
religiei noastre este descoperirea celui mai înalt bine, trebuie să cunoaştem, să voim şi să 
căutăm dobândirea lui. Creştinismul nu îşi propune să transmită numai adevăruri 
religioase şi morale, ci să trezească în noi şi o nouă vieţuire morală şi religioasă. 
Creştinismul este, aşadar, un aşezământ religios şi moral care are drept scop formarea 
inimilor şi luminarea minţii, cât timp adevărații lui ucenici sunt nu numai cei ce primesc 
de la EI învăţătura, ci şi aceia care îşi armonizează viaţa, modul lor de viaţă, cu principiile 
şi învățăturile Lui. Propovăduind acest adevăr, Însuşi Domnul zice: „Nu cel ce îmi zice 
Mie: Doamne, Doamne va intra în Împărăţia lui Dumnezeu, ci cel ce face voia Tatălui 
Meu Care este în ceruri” (Matei 7, 21). La fel şi Sfântul lacob zice: „Dar faceţi-vă 
împlinitori ai cuvântului, nu numai ascultători ai lui, amăgindu-vă pe voi înşivă” (lacov |, 
22), iar Sfântul Pavel zice: [...] nu cei ce aud legea sunt drepți la Dumnezeu, ci cei ce 


împlinesc legea vor fi îndreptaţi (Romani 2, 13). 

Prin urmare, creştinismul nu caută să îl transforme pe om în filozof, ci „în 
icoană a lui Dumnezeu şi în asemănare a Lui”. Dar omul se face icoană a Lui dacă va 
arăta inima lui cort sfânt, întru care va sălăşlui, locui şi umbla Domnul (Levitic 26, 11-12; 
2 Corinteni 6, 16), Care numai inima o va aduce înaintea Lui (loan 14, 23). David, 
împăratul-profet, ştiind aceasta, s-a rugat lui Dumnezeu cu lacrimi şi a zis: „Inimă curată 
zideşte întru mine, Dumnezeule, şi duh drept înnoieşte întru cele dinlăuntru ale mele!” 
(Psalmi 50, 11). Şi avea mare dreptate, fiindcă la ce foloseşte numai cunoaşterea, când 
aceasta singură nu poate mântui? La ce foloseşte, dacă nu poate forma şi transforma 
inima? Nu reprezintă inima sufletul nostru? Nu din ea ies, precum zice Domnul, cugetele 


rele şi faptele rele? (Matei 15, 19). 


Aşadar trebuie să ne primenim inimile dacă voim să fim ucenici ai lui Hristos 
ŞI, prin urmare, cu adevărat liberi, fiindcă nu există nici un alt mijloc care să ne asemene 
pe noi cu Hristos. Noi, ca adevăraţi ucenici credincioşi ai Mântuitorului şi ca iubitori ai 
adevăratei libertăţi, să ne luăm crucea noastră şi să Îi urmăm lui Hristos, Care ne va 
elibera din robia păcatului şi ne va arăta robi ai lui Dumnezeu, adică liberi cu adevărat, şi 
ne va înfățişa lui Dumnezeu şi Tatălui ca seminţie aleasă, împărăție sfântă, neam sfânt (1 
Petru 2, 9; Exodul 19, 6; Isaia 43, 20-21) şi ne va face pe noi fii împreună-moştenitori 
(Romani 8, 16-17) ai împărăției Lui, de care fie să ne învrednicească pe noi pe toți! 


Amin. 


Atena, 24 februarie 1885 

Despre mărturisire 


„Duh mut fi surd, Eu îţi poruncesc: leşi din el şi să nu mai intri in el!” - (Marcu 9, 25) 


Câte lucruri ne învaţă acest loc din Evanghelie! Câte ne dezvăluie! Această 
mică prezentare ne vesteşte în chipul cel mai elocvent dumnezeirea Domnului nostru 
Isus Hristos şi ni-L prezintă pe stăpânul Hristos poruncind solemn şi autoritar: „Eu îți 


p> 


poruncesc ţie!”. Cine altcineva ar putea să poruncească unui duh necurat, unui duh mut şi 
surd, rostind cu atâta autoritate „Eu”, dacă nu ar fi Dumnezeu? Cum ar putea un duh mut 
şi surd să ia cunoştinţă de cuvintele Domnului, dacă nu din glasul Lui, care mişcă şi 
cutremură întreaga fire? Căci toată firea văzută şi nevăzută simte stăpâneasca putere a 
glasului Domnului! Aceste cuvinte sunt atât de mari şi atât de înalte, încât nu ar putea fi 
rostite decât din buzele lui Hristos Dumnezeul-Om. Puterea lor este atât de mare, încât 
ele nu pot proveni decât de la Stăpânul şi Creatorul lumi duhurilor. Aşadar Domnul, 
când a poruncit îndepărtarea demonului, a arătat în mod deosebit dumnezeirea ascunsă în 
EI şi Şi-a descoperit limpede puterea. „Duh mut şi surd, Eu îți poruncesc: ieşi din el şi să 
nu mai intri în el!” (Marcu 9, 25). Ascultă aspra poruncă: „Și să nu mai intri în el!”. Când 
i-a poruncit să iasă, i-a poruncit şi să stea departe de om pentru totdeauna. Prin primele 
cuvinte S-a arătat pe Sine în toată măreția Sa, iar prin cele din urmă îşi face cunoscută 
puterea Lui stăpânească. Ce îndoială sau ce şovăire ar mai putea rămâne în cei care au 
auzit această limpede mărturie, rostită de însăşi gura lui Hristos şi adeverită prin plinirea 
cuvintelor? Numai nişte suflete de evrei împietrite în răutate pot să şovăiască şi să se 


îndoiască, fiindcă propria lor răutate le-a împietrit inima şi le-a surzit urechile şi le-a orbit 

ochii, ca văzând, să nu vadă şi auzind, să nu înţeleagă, ca să nu se întoarcă şi să se 


vindece (Isaia 6, 9-10). 


Aşadar, Domnul nostru lisus Hristos este Dumnezeu tăinuit în lume şi 
Mântuitorul neamului omenesc şi doctorul sufletelor şi trupurilor noastre, Cel ce a 
tămăduit toată boala şi toată neputinţa din popor (Matei 4, 23). Cât de fericiți putem fi 
socotiți pentru că avem un aşa de mare vindecător! Fiindcă cine dintre noi nu este 
tulburat de vreo pătimire, fie trupească, fie sufletească? Câţi dintre cei posedaţi de duhuri 


surdo-mute nu au fost împinşi de acestea când în focul răutăţii, când în apa stricăciunii? 


Fiindcă toţi cerem vindecare, şi mai ales vindecare sufletească, voiesc să 
vorbesc despre un mod specific de vindecare, pe care Biserica îl numeşte „mărturisirea 


sufletului”. Aşadar, cuvântul care urmează va fi despre spovedanie. 


Partea I - Că mărturisirea este necesară pentru vindecarea sufletelor 
noastre 


Mărturisirea este necesară pentru următoarele motive: 1) fuindcă este porunca 
lui Dumnezeu; 2) fiindcă readuce şi restabileşte împăcarea între Dumnezeu şi om şi 3) 


fiindcă foloseşte omului din punct de vedere moral şi duhovnicesc. 

1. Mărturisirea ca poruncă dumnezeiască 


Mărturisirea este poruncă dumnezeiască: o aflăm în Vechiul Testament 
rânduită pentru aceleaşi motive pentru care şi Moise a rânduit-o în adunare în popor, nu 
numai pentru ca omul să practice şi să deprindă adevărul şi sinceritatea, ci şi pentru a se 
feri de fapta nelegiuită. Aşadar, în numele Domnului, Moise zice către fii lui Israel: Dacă 
un bărbat sau o femeie va face vreun păcat faţă de un om, şi prin aceasta va păcătui 
împotriva Domnului şi va fi vinovat sufletul acela, să-şi mărturisească păcatul ce a 
făcut... (Numerii 5, 6-7). Şi iarăşi: Dacă vreun suflet va păcătui [...] şi îşi va mărturisi 
păcatul [...], şi va plăti, şi va mai adăuga peste preţul lui a cincea parte din preţ [...], şi să 


aducă Domnului jertfă pentru vină... (Leviticul capitolul 5 versetele 1, 5, 15, 16). 


Prin urmare, mai întâi este mărturisirea, apoi se întoarce ceea ce a fost răpit şi 
a cincea parte din preţul lucrului luat, şi apoi se dă iertarea lui Dumnezeu. In Pildele lui 
Solomon se zice: „Cel ce îşi ascunde păcatele lui, nu propăşeşte, iar cel ce le mărturiseşte 


şi se lasă de ele, va fi mântuit” (Pildele lui Solomon 28, 13). 


Sfântul Evanghelist Matei, istorisind cele privitoare la botezul lui loan, zice 
că a trecut pe la el toată Iudeca şi întreg Ierusalimul şi s-au botezat după ce mai întâi şi-au 
mărturisit păcatele lor. Iată cuvintele Evanghelistului: „Atunci a ieşit la el Ierusalimul şi 
toată Iudeea şi toată împrejurimea Iordanului şi erau botezați de către el în râul Iordan, 
mărturisindu-şi păcatele lor”. Aşadar, mărturisirea este poruncă dumnezeiască. Această 
rânduială a fost reluată în Noul Testament şi a primit aici o nouă putere şi adeverire. 
Apostolul Iacov, ruda Domnului, ne îndeamnă pe noi zicând: „Mărturisiţi-vă unu altora 
păcatele şi rugaţi-vă unii pentru alții, ca să vă vindecaţi. Că mult poate rugăciunea 
stăruitoare a dreptului” (lacov 5, 16). Prin cuvintele Sfântului Iacov se arată nu numai 
mărturisirea, ci se dau şi raţiunea, şi scopul acesteia: „ca să vă vindecaţi”. Vedeţi ce 


putere mare are mărturisirea păcatelor, tămăduitoare atât pentru trup, cât şi pentru suflet? 
30) 


Și, pentru ca să alunge orice îndoială, Apostolul dă şi temeiul vindecării: „căci mult poate 
rugăciunea stăruitoare a dreptului”. Ce îndoială sau şovăire mai poate rămâne cu privire 


la necesitatea şi folosul mărturisirii? 


Dar spovedania este socotită în Faptele Apostolilor drept poarta care duce la 
creştinism, fiindcă Apostolul Luca, istorisind convertirea efesenilor la creştinism, 
menţionează că aceştia au început a-şi mărturisi cu mare îndrăznire faptele: „Şi mulți 
dintre cei ce crezuseră, veneau să se mărturisească şi să spună faptele lor” (Faptele 
Apostolilor 19, 18). lar Sfântul loan Evanghelistul spune: „Dacă mărturisim păcatele 
noastre, El este credincios şi drept, ca să ne ierte păcatele şi să ne curăţească pe noi de 


toată nedreptatea” (1 loan 1,9). 


Mărturisirea păcatelor este socotită drept cel mai vechi aşezământ al Bisericii 
de către Sfântul Irineu, de Tertullian, de Clement al Alexandriei, de Onigen în Omilia la 


Levitic şi de Sfântul Ciprian al Cartaginei. 


(Sf. Irineu al Lyonului, Dovedire şi respingere a falsei cunoştinţe, |, 13, 5-7, PG, 7, 
588AB şi 592A). 

(Tertullian, De paenitentia, II, IV, IX, X, PL, 1 1338A-1344A, 1354A-1357A. 
Ediţia critică a lucrării lui Tertullian de Ph. Borleffs, v. Quinti Septimi Florentis 


Tertulliani Opera, pars IV, în seria Corpus Scriptorum Ecclesiasticorum Latinorum, t. 


LXXVI, Vindobonae, 1957, pp. 140-170) 
(Clement Alexandrinul, Stromatis, Il, 12, PG 8, 993 AB) 


(Origen, Omilia la Levitic, II, 4. Ediţia critică a traducerii latine a operei lui Origen, 
In Leviticum Homilia II, de W.A. Bachrens, Origenes Werke, Erster Teil, Die Homilien 
zu Genesis, Exodus und Leviticus, în scria Die Griechischen Chrisllichen Schrifisteller 


der ersten drei Jahrhunderle, Leipzig, 1920, pag. 288-299) 

(Sfântul Ciprian, Epistole, LV, LIX. Edidit G. Hartel, v. S. Thasci Caecili Cypriani 
Opera omnia, în seria Corpus Scriptorum Ecclesiasticorum Latinorum, t. III, pars II, 


Vindobonac, 187, pp. 624-648) 


ŞI vechii greci considerau mărturisirea necesară şi folositoare, fiindcă cei care 
erau inițiați în misterele eleusine şi în misterele dionisiene îşi mărturiseau mai întâi 
păcatele (Plutarh, Apophtegmata Laconica, 217C, 10). Iar Socrate sfătuia mărturisirea ca 
izbăvitoare: „Dacă cineva va face o nedreptate, ajungând el însuşi la aceasta din propria 
lui voie, şi dacă după aceea de îndată va restabili dreptatea alergând la doctor, ca nu 
cumva boala nedreptăţii să dureze şi să facă sufletul orb şi de nevindecat” (Apud Platon, 


Gorgias, 480 a-b). 


2. Spovedania readuce şi restabileşte împăcarea între Dumnezeu şi om 


După ce am arătat îndeajuns, pe cât socotesc, că mărturisirea este poruncă 
dumnezeiască, voi trece la dezvoltarea subiectului demonstrând că mărturisirea aduce 
împăcarea între Dumnezeu şi om. Orice păcat este o tulburare a ordinii şi dreptăţii. 
Păcatul, adică răul, fiind nefiinţa, ca unul care nu a fost creat de Dumnezeu, când este 
săvârşit, ia locul pe care l-a avut binele şi îl alungă pe acesta. Aşadar săvârşirea păcatului, 
adică a răului, aduce o tulburare în armonia creației, ameninţându-i existenţa. Nedreptatea 


care provine din aceasta, ca potrivnicie faţă de însăşi voinţa lui Dumnezeu, este 

îndreptată împotriva Creatorului lumii, Care caută să împlinească, prin fire, dreptatea 
dumnezeiască şi stârpirea răului, adică a păcatului. Principiul că orice păcat este înfăptuit 
direct împotriva lui Dumnezeu era recunoscut şi de iudei, şi de neamuri. David, 
mărturisindu-şi păcatul său Domnului, zicea că, păcătuind, a greşit numai lui Dumnezeu 
Unuia: „ie Unuia am greşit şi rău înaintea Ta am făcut” (Psalmi 50, 5). lar Hesiod zice 
că dreptatea este fecioară şi fiica lui Zeus (adică a lui Dumnezeu), preţuită şi cinstită şi de 
Zeii înşişi, iar când cineva o vătăma, nearătându-i cinste, de îndată urca la tatăl ei, şedea 
înaintea lui şi îi descoperea nedreptul cuget al oamenilor, de a plăti poporul nedreptăţile 


regilor... 
„Această fecioară este dreptatea, din Zeus odrăslită, 
Mult cinstită şi mult slăvită de zeii ce sălăşluiesc în Olimp, 
ŞI ori de câte ori cineva o vatămă 
şi-oricine, fără de ruşine, o dispreţuieşte, 
îndată ea lui Zeus, Kronianu-i tată, "'nainte-i cade, 
şi îndată-i vesteşte al oamenilor nedrept cuget, 


ca să plătească poporul răutăţile regilor...” (Hesiod, Munci şi zile, pag 256- 


261) 


Astfel, Hesiod, prin aceste stihuri, arată nu numai principiul că orice păcat Îl 
lezează direct pe Dumnezeu, ci şi că săvârşirea păcatului nu se întâmplă fără pedepsirea 
faptelor nedreptăţii. Hesiod insistă atât de mult asupra acestei idei, încât admite că pentru 
restabilirea dreptăţii, adică pentru restabilirea echilibrului tulburat de regi, poporul 


plăteşte pedeapsa, pentru ca nu cumva dumnezeiasca dreptate, lezată fiind, să rămână 

nesatisfacută. Aşadar, păcătuind împotriva lui Dumnezeu, ne aflăm în stare de război cu 


EI şi, prin urmare, avem obligația reîmpăcării şi reconcilierii cu El. 


Dar cine este cel ce ne împacă pe noi cu EI? Este Adevărul Însuşi. Cel ce ne-a 
împăcat pe noi, care suntem păcătoşi, cu Dumnezeu, este Domnul nostru lisus Hristos. 
(Aici nu văd nepotrivit să întreb pe cei ce nu acceptă puterea izbăvitoare a Mântuitorului: 
cine ne va împăca pe noi cu Dumnezeu, noi fiind toţi păcătoşi? Cine va putea, duşman 
fiind lui Dumnezeu, să plătească absolvitor toată datoria neamului omenesc ca mijlocitor 
şi chezăşuitor şi astfel să restabilească şi să satisfacă dumnezeiasca dreptate? Unul ca 
acesta ştia că „orice călcare de poruncă şi orice neascultare” îşi primeşte dreapta 
răsplătire (Evrei 2, 2), fundcă neamul omenesc, dacă nu oferă desăvârşită satisfacere a 
dreptăţii, nu se izbăveşte. Aşadar Hristos este Mântuitorul omenirii.) Și zicem că ne-a 
împăcat pe noi Hristos cu Dumnezeu prin lucrarea Lui mântuitoare, dar acum cine ne va 
împăca pe noi cu Hristos Însuşi din pricina păcatelor noastre, ale fiecăruia? lisus, 
cunoscând neputința oamenilor, S-a îngrijit şi de această trebuinţă şi a rânduit în chip 
potrivit mijlocitori atât între noi, cât şi cu EI Însuşi. A rânduit pe Apostolii Săi mijlocitori, 
dându-le puterea de a lega şi a dezlega: „Și oricui veţi ierta păcatele lor, iertate vor fi şi 
oricui le veţi ţine, ţinute vor fi” (loan 20, 23). Mărturisirea, aşadar, este necesară, fiindcă 
ne împacă pe noi cu Hristos, fiind o împăcare duhovnicească. Este necesar deci să ne 


mărturisim, ca să ne împrietenim din nou cu Dumnezeu. 


Trecând deja la dezvoltarea celui de-al treilea punct al cuvântului nostru 
despre necesitatea mărturisirii, spunem că mărturisirea este necesară fiindcă ea are un 


îndoit folos: moral şi duhovnicesc. 

3. Folosul moral și duhovnicesc al mărturisirii 


Cel ce se spovedeşte cu regularitate se foloseşte moral: 1) fiindcă rătăcirile 
lui morale se împuţinează; 2) fiindcă ruşinea care însoţeşte păcatul se interpune ca un zid 
între păcătos şi păcat şi îl împiedică să-l săvârşească şi 3) fiindcă se ruşinează de 
persoana duhovnicului, de la care rabdă mustrare pentru repetarea unui păcat mărturisit. 
De asemenea, îi foloseşte celui mărturisit şi teama ca duhovnicul să nu îl oprească de la 
împărtăşirea cu Preacuratele Taine. Mărturisirea deasă îl face pe creştin o persoană 
morală şi îl desăvârşeşte treptat, fiindcă experienţa şi cunoştinţele duhovnicului, sub a 
cărui îndrumare se va desăvârşi, îl învaţă, pe de-o parte, ce trebuie să îmbrățişeze şi să 
facă şi, pe de altă parte, ce trebuie să evite, de care lucruri trebuie să se ferească. Fiindcă, 
prin cunoştinţele lui, duhovnicul îl zideşte pe el întru virtute, iar prin experienţă, îl 
păzeşte de înşelare. O! Duhovnicul este învățătorul societății, păzitorul virtuţii familiilor 
şi adăpostul inimilor zdrobite! Mărturisirea văzută din perspectivă morală este cea mai 
mare lucrare pe care Biserica a dăruit-o mădularelor ei, atât sub aspectul etico-dogmatic, 


cât şi sub aspect practic. 

Partea a Il-a 


După ce am arătat necesitatea şi însemnătatea mărturisirii, ne vom opri acum 


asupra modului în care trebuie să se facă ea, şi anume: 
1) mărturisirea trebuie să se facă după o pregătire prealabilă; 


2) mărturisirea trebuie să fie completă şi sinceră. 


1)  Mărturisirea cere o pregătire prealabilă, fiindcă cel ce vine la 
duhovnic nepregătit - este logic - nici nu se gândeşte la lipsurile sau cusururile sale, nici 
nu ştie cu exactitate ce rău a făcut. Adică acela nu ştie ce obligaţii sau datorii nu a 
împlinit şi ignoră mulțimea căderilor şi păcatelor lui, fiindcă este cu neputinţă ca cineva 
care nu s-a cercetat pe sine cu câteva zile mai înainte cu toată nepărtinirea cuvenită şi nu 
şi-a cântărit propriile fapte cu dreaptă cumpănă şi nu le-a evaluat, acela nu va rodi mult 
folos din mărturisire. Neputinţa memoriei de a-şi aminti spontan toate faptele vrednice de 
mustrare, neputința minții de a discerne cu privire la ele, devin pricină ca cele mai grele 
păcate să scape de mustrare, păcate care îngreunează şi apasă sufletul, iar pe Dumnezeu ÎI 
pornesc spre mânie şi lasă în urmă sămânță pentru noi păcate. Este aşadar necesar ca cel 
ce vine la spovedanie să se cerceteze bine pe sine cu câteva zile mai înainte, pentru a-şi 
cântări cu severitate fiecare faptă şi a o aprecia în mod corespunzător, ca să-şi cunoască 
atât scăderile duhovniceşti, cât şi pe cele pe care le-a făcut din exces. Să vină la 
duhovnicul lui şi să vorbească cu el numai cele ce ţin de mărturisirea păcatelor, fiindcă 
faptul de a vorbi despre virtute la duhovnic este acelaşi lucru cu a vorbi despre sănătate la 
doctor. A vorbi despre virtute la duhovnic este slavă deşartă şi semn de lăudăroşenie, 
complet nepotrivită cu momentul mărturisirii. Aşa cum la medic vorbim numai despre 

suferinţele trupului nostru, la fel şi la duhovnic să vorbim despre slăbiciunile sufletului 


nostru. Dar pregătirea nu se face într-un mod nepriceput şi fără cercare. 


Dar fiindcă cel ce se pregăteşte mai dinainte de spovedanie se pregăteşte în 
acelaşi timp şi pentru împărtăşirea cu Dumnezeieştile Taine, pentru aceasta trebuie să o 
facă într-un mod încercat. Ca unul care a fost povăţuit de către Sfinții Părinți ai 
Sinoadelor, aşa să fie [încercat] prin post (vezi în special Vasile cel Mare, Despre post, 
Cuvântul I, 10, PG, 31, 181; Sf. loan Gură de Aur, Cărre cei ce postesc Postul Paștelui, 
III, 4, PG 48, 867; Sf. loan Gură de Aur, Cuvânt de povăţuire la intrarea în Postul Mare, 
1, 4, PG 53, 26; Sf. loan Gură de Aur, Despre Serafimi, 6, 3, PG, 56, 139; Sofronie al 
Ierusalimului, Omilie rostită la închinarea preacinstitei şi de viaţă făcătoarei Cruci, în 
săptămâna de mijloc a Postului Mare... PG, 87, 3312A; autor anonim, Viaţa şi 
petrecerea cuviosului şi părintelui nostru teofor Nil, XI, 78, PG 120, 132C; Anastasie, 
episcop al Cezareii Palestinei, Despre postul preaslăvitei Născătoare de Dumnezeu..., PG 
127, 524A; Sf. Grigorie Palama, Omilia 9, la vremea postului şi a rugăciunii, PG ISI, 
109-112, Culegere a sfintelor şi dumnezeieştilor Canoane, t. 4, Atena, 1854, p. 419). 


Desigur, nu postul ţinut acum de unii în mod fariseic, ci postul rânduit 
creştineşte, care are drept scop domolirea patimilor sufletelor şi trupurilor noastre, 
concentrarea minţii noastre împotriva împrăştierii şi înălțarea ei deasupra materiei 
râvnitoare pentru cele pământeşti, care ne distrage atenţia şi luarea-aminte şi ne atrage 
spre cele deşarte şi spre lucruri vătămătoare de suflet. Căci trebuie să fie cunoscut 
fiecărui creştin faptul că dacă prin postul creştinesc şi prin rugăciune (Matei 17, 21; 
Marcu 9, 29; Luca 2, 37; Fapte 14, 23) mintea lui nu se înalță la Dumnezeu şi dacă inima 
lui prin post şi rugăciune nu se află înfrântă şi zdrobită, este cu neputinţă ca vrednicia şi 
starea lui morală să preţuiască ceva înaintea lui Dumnezeu. Prin urmare, să cunoască cu 
exactitate gravitatea şi mulțimea păcatelor lui şi să caute cu râvnă şi cu însetare ştergerea 
lor. Să ne fie ştiut că, pe cât ne recunoaştem păcatele, pe atât vom fi luminaţi de sus. Dar 
într-atât ne vom lumina, pe cât ne vom înălța mintea prin rugăciune şi post. Aşadar 

rugăciunea şi postul creştineşti sunt oglinda care arată adevăratul caracter al păcatelor 
noastre. Dar, de vreme ce păcatele noastre ne despart de Dumnezeu, există numai un 
singur mod eficace prin care mărturisirea ne poate împrieteni cu Dumnezeu - rugăciunea 
şi postul. Pentru aceasta suntem datori să urmăm acest mod, astfel încât să urmărim un 


scop duhovnicesc, iar nu să le ţinem fără scop. 


2)  Mărturisirea, ca să fie desăvârşită, trebuie să fie completă şi sinceră 


Pentru ca mărturisirea noastră să fie desăvârşită, trebuie să fie totodată 
sinceră. Cei ce se mărturisesc fără sinceritate, sunt asemănători celor care îşi ascund 
bolile din pricina ruşinii. lar dacă le vine lor vreo vindecare de la doctor, aceasta se 
întâmplă şi pentru mijlocirile duhovnicilor. Este necesar, aşadar, ca mărturisirea noastră 


să fie sinceră, ca să fie desăvârşită şi să devină eficace. 


Pentru ce te temi, creştine, a-ţi mărturisi sincer şi cu îndrăznire păcatele? 
Cum atunci, când le-ai făcut, nu te-ai temut de Dumnezeu, iar acum de un om te ruşinezi? 
Nu înaintea lui Dumnezeu ai păcătuit oare atunci când ai săvârşit păcatul? Nu este oare 
Dumnezeu prezent pretutindeni? Pentru ce acum te sfieşti de duhovnic? Auzi-l pe David 
mărturisindu-se: „Păcatul meu l-am cunoscut şi fărădelegea mea n-am ascuns-o” (Psalmi 
31, 5). Şi lui Nathan, profetul, pe care Dumnezeu l-a trimis la David, care, după ce s-a 
pocăit şi a plâns, i-a zis: „Am păcătuit, am păcătuit Domnului!” (2 Regi 12, 12). De aceea 
a şi dobândit iertare. Profetul, din partea Domnului, i-a zis acestuia: „Şi Domnul a ridicat 


păcatul de deasupra ta” O Regi 12, 13). 


Creştine, nu cumva să cugeţi ceva necuvenit despre această Taină a 


Spovedaniei, să nu o iei în deşert! Dacă nu lepădăm plăcerile după mărturisire, suntem 

sub aceeaşi osândă. Dacă nu dăm înapoi ceea ce am răpit, nici o iertare a păcatului nu va 
avea putere la Dumnezeu. Nici o faptă de milostenie din bani străini nu aduce rod. Dacă 
nu ne împăcăm cu vrăjmaşii noştri şi venim totuşi la împărtăşirea cu Sfintele Taine, 
osândă ne mâncăm şi bem, luând în deşert Trupul şi Sângele Domnului (1 Corinteni 1], 
29). Să nu nădăjduim ca Dumnezeu să ni Se arate binevoitor, dacă noi nu voim să îl 
miluim pe cel împreună cu noi rob! Cel ce vrea să fie miluit trebuie ca el însuşi să 
miluiască. Cel ce voieşte să fie iubit de Dumnezeu trebuie să îl iubească pe aproapele său. 
Cel ce voieşte să 1 se ierte păcatele trebuie el mai întâi să ierte păcatele şi căderile 
semenului său. Hristos, voind să ne înveţe pe noi, a rânduit aceasta în Rugăciunea 
Domnească drept o condiţie a iertării: „Şi ne iartă nouă greşelile noastre precum şi noi 


iertăm greşiților noştri”. Fiindcă este necesar să iertăm, ca să fim 1ertaţi. 


Încheind aici dezvoltarea temei, să ne rugăm Domnului nostru lisus Hristos 
să vindece sufletele noastre de patimile care le tulbură şi care vin din surzenia şi din 
muţenia spiritului; şi fiecare dintre noi să caute să distrugă aceste patimi, lepădându-le 
când ca pe nişte pofte arzătoare, când ca pe un potop de apă al deznădejdii. Să Îl rugăm 
pe El să ne întărească în credinţa Lui, ca să dobândim izbăvirea noastră fără şovăire, 
fiindcă prin fierbinţeala credinţei tatălui s-a tămăduit fiul (Marcu 9, 24). Să Îi cerem să ne 
deschidă ochii minţii, ca să ne recunoaştem boala sufletelor şi să căutăm pe vindecătorul 
(e vorba de duhovnic) pe care EI l-a rânduit şi pe care pururi îl aflăm între noi, dar rareori 
îl recunoaştem. Să cerem, aşadar, de la el vindecare sufletelor noastre, fiindcă numai el a 
primit putere de la Domnul să vindece patimile surdo-muţeniei care ne tulbură sufletele, 
şi să poruncească acestora să iasă din ele, şi să le elibereze, şi niciodată să nu le mai 
tulbure, aşa cum a poruncit şi Hristos duhului necurat: „Duh surd şi mut, Eu îţi 


p> 


poruncesc: leşi din el şi niciodată să nu mai intri în el!” (Marcu 9, 25; se referă la 
surzenia şi muţenia celor ce refuză Taina Spovedaniei. Astfel, duhul surd şi mut este o 
metaforă pentru cei care sunt surzi şi muţi în raport cu Taina Spovedaniei, nevoind a-şi 


mărturisi păcatele). 

Despre dumnezeiasca împărtăşire 


„Paharul pe care Eu îl beau - îl veţi bea, și cu botezul cu care Mă botez vă veţi boteza. 
Dar a şedea de-a dreapta Mea sau de-a stânga Mea nu este al Meu a da, ci celor pentru 


care s-a pregătit” (Marcu 10, 39-40) 


Ce răspuns cuprinzător sau mai curând ce învăţătură ne este dată de către 
Domnul pentru cugetele copilăreşti, şi ale Apostolilor, şi ale celor care cugetă cele 
pământeşti, şi ale celor ce râvnesc locuri de frunte şi de conducere şi care sunt ţinuţi de 
patimile invidiei! Ce înţeleaptă învăţătură, ce lămurit descrie duhul apostoliei Domnului! 
Cât de limpede vesteşte că nu este părtinitor, că nu EI Însuşi rânduieşte locul fiecăruia în 
mântuire, ci că fiecare om, prin credinţa şi faptele lui, singur îşi stabileşte locul! Învață, 
aşadar, că nu alegerea lor ca Apostoli va dărui locurile cele dintâi în Împărăţia Domnului 
(Matei 20, 20-23), ci credinţa şi faptele lor, căci acel „celor pentru care s-a pregătit”, deşi 
arată fapta ca săvârşită, a cărei împlinire mântuieşte, nu trebuie totuşi să fie înţeles ca 
împlinit de voie: fiindcă nu se măsoară cu aceeaşi măsură faptele omeneşti cu cele 
dumnezeieşti, cât timp ceea ce este cu neputinţă la oameni este cu putinţă la Dumnezeu 
(Matei 19, 26; Marcu 10, 27; Luca 18, 27). Acel pentru care s-a pregătit (Matei 20, 23) 
arată un lucru deja săvârşit, dar prin preştiinţa Domnului, după cum mărturiseşte şi 
Sfântul Pavel: pe cei pe care i-a cunoscut mai dinainte, mai înainte 1-a şi hotărât să fie 
asemenea chipului Fiului Său (Romani 8, 29), astfel că, deşi 1-a hotărât mai înainte starea, 
lbertatea omului nu este totuşi vătămată, căci ea trebuie să hotărască în cer şi în 
Împărăţia Mântuitorului locul lui. Aşadar trebuie să bem paharul pe care şi Domnul l-a 

băut şi să ne botezăm cu botezul cu care şi Domnul S-a botezat (Matei 20, 22), adică prin 
faptă şi cuvânt să ne facem ucenici ai Domnului, pentru ca şi locul nostru să-l hotărâm 
astfel. Deşi Domnul a semnificat prin aceste două cuvinte simbolice paharul morții şi 
botezul martiric al sângelui, El a arătat nu mai puţin şi preînchipuirea acestor două Taine 
principale, cea a Dumnezeieştii Împărtăşanii şi cea a Dumnezeiescului Botez, pe care 
orice creştin trebuie să le primească drept arvună a vieţii viitoare. Dar cuvintele 
Domnului înseamnă şi ceea ce mărturiseşte Sfântul Pavel când zice: „Acest pahar este 
Legea cea nouă întru sângele Meu. Aceasta să faceţi ori de câte ori veţi bea, spre 
pomenirea Mea. Căci, de câte ori veţi mânca această pâine şi veţi bea acest pahar, 
moartea Domnului vestiți până când va veni” (1 Corinteni 11, 25-26). Aşadar paharul a 
vestit şi moartea Domnului şi a închipuit şi Taina Sfintei Împărtăşanii. Şi, întrucât aceasta 
este cea mai înaltă Taină şi cea mai necesară pentru om, din moment ce deja am vorbit 
despre Spovedanie, vom vorbi astăzi despre Dumnezeiasca Împărtăşanie, subliniind: 1) 


mărimea Tainei; 2) cum trebuie să venim la Sfântul Potar. 


Partea I - Arătarea măreției Sfintei Împărtăşanii 


1.  Statornicirea Tainei Sfintei Împărtăşanii 


Mai înainte de a vorbi despre măreția şi importanţa Sfintei Euharistiui, socotim 
de cuviinţă să spunem câte ceva despre întemeierea Tainei şi despre dreapta ei săvârşire. 
Taina Sfintei Împărtăşanii, precum arată cei trei evanghelişti, Matei, Marcu şi Luca 
(Matei 26, 26-29; Marcu 14, 22-25; Luca 22, 14-20), a încredinţat-o Domnul Apostolilor 
în prima zi a sărbătoririi Paştilor iudeilor, adică în ziua a 13-a a lunii Nissan. Aceasta 

reiese şi din unele cuvinte ale Evangheliei după loan, în care evanghelistul a alcătuit un 
cuvânt despre cele întâmplate în ziua aceea. Sfântul Evanghelist Ioan, istorisind dialogul 
dintre lisus şi luda cu privire la trădarea lui (loan 13, 26-27) [Ceea ce faci, fă mai curând 
— nota traducătorului], zice că ucenicii nu înțelegeau sensul spuselor lui lisus, dar 
socoteau, întrucât luda avea punga, că lui îi zisese lisus: „Cumpără cele de care avem 
trebuinţă la sărbătoare sau să dea ceva săracilor” (loan 13, 28-29), pentru că era ziua din 
ajunul Paştilor evreilor, fiindcă altminteri treburile Apostolilor ar fi fost ilogice, ca unele 
ce erau contrare sfintelor porunci, fiindcă numai în ziua premergătoare sărbătorii erau 
îngăduite astfel de treburi. După cum ştim, conform rânduielilor din lege, iudeii nu făceau 
nici O treabă în ziua de Paşti (Exodul 20, 8-11; Deuteronom 5, 14-15; Exodul 23, 12-13), 
dar, din grijă pentru zilele când se ţinea sărbătoarea, legea poruncea să se dea ajutor 
săracilor din zilele din ajun, ca să se pregătească şi ei pentru sărbătoare (Exodul 12, 3- 
11). Astfel încât nu se lasă nici o îndoială despre această zi, după cum mărturisesc multe 
alte locuri. Dar determinarea acestei zile este cu atât mai importantă pentru noi, cu cât de 
ea depinde în mare măsură facerea artosului, pe care Biserica noastră îl aduce înainte la 
Sfânta Fuharistie. Iudeii, măsurând ziua ca începând de la apusul soarelui până la apus, 
iar nu de la răsărit, încep a ţine sărbătoarea după apusul soarelui, în ajun. Dar, fundcă 
Paştile erau Sărbătoarea Azimilor (Matei 26, 17; Marcu 14, 1 și 12; Luca 22, 1, 7; Faptele 
Apostolilor 12, 3; 20, 6), trebuiau să mănânce azimă de cu seara, fapt care s-a aflat şi la 
cina Mântuitorului, Care nu a venit ca să strice legea, ci să o împlinească (Matei 5, 17). 
Biserica Apuseană, contrar acestei mărturii a faptelor, consideră în mod greşit facerea 
azimei la Cina cea de taină (Hr. Androutsos, Simbolismul din perspectivă ortodoxă, 
Tesalonic, 1963, pag 23-24). Biserica noastră, urmând tradiției Sfinților Apostoli şi 
duhului Evangheliei, pune de la început artosul dospit la Taina Dumnezeieştii Fuharistii 


(Hr. Androutsos, Simbolismul din perspectivă ortodoxă, Tesalonic, 1963, pag 23-24). 


Modul în care Domnul a întemeiat această Taină este istorisit în chip 


asemănător şi de cei trei evanghelişti, după cum urmează: „lar pe când mâncau ei, lisus, 

luând pâine şi, binecuvântând, a frânt şi a dat ucenicilor, zicând: Luaţi, mâncaţi, acesta 
este trupul Meu. Şi luând paharul şi mulţumind, le-a dat, zicând: Beţi dintru acesta toți. 
Că acesta este Sângele Meu, al Legii celei noi, care pentru mulţi se varsă spre iertarea 


păcatelor” (Matei 26, 26-28). 


Scopul întemeierii acestei Taine, după cum Insuşi Domnul spune, este ca şi 
noi să rămânem întru EI şi EI întru noi. Cel ce mănâncă trupul Meu şi bea sângele Meu 
rămâne întru Mine şi Eu întru el (loan 6, 56). Şi aceasta a zis-o Domnul către iudei, mai 


înainte de întemeierea Tainei Impărtăşaniei. 


2. Mărimea şi vrednicia Tainei Dumnezeieştii Euharistii 


Taina Sfintei Euharistii, dată de Domnul, este cea mai înaltă dintre toate 
Tainele şi cea mai minunată dintre toate minunile pe care le-a împlinit puterea lui 
Dumnezeu. Este cea mai înaltă din câte a rânduit înţelepciunea lui Dumnezeu. Dar este şi 
cea mai de preţ dintre toate darurile pe care le-a dat oamenilor dragostea lui Dumnezeu, 
fiindcă aceasta le cuprinde în ca pe toate celelalte prin depăşirea numerică a limitelor 
firii: fiindcă toate minunile vin dintr-o anume depăşire a unor legi ale firii, dar Taina 
Dumnezeieştii Împărtăşanii le depăşeşte pe toate: de aceea şi pe drept cuvânt poate fi 


numită şi socotită minunea minunilor şi Taina tainelor. 


Aristotel, delimitând modurile de existenţă ale lucrurilor firii, le reduce pe 
acestea la 10, pe care le numeşte categorii. Acestea sunt următoarele: substanţa, 
cantitatea, calitatea, relația, locul, momentul, poziţia, posesiunea, acţiunea, pasivitatea 


(acestea sunt cele 10 categorii aristotelice prezentate în lucrarea Categorii, 4, 1 b). Taina 

Sfintei Împărtăşanii depăşeşte toate categoriile enumerate, de aceea pe bună dreptate 
poate fi numită minunea minunilor. Şi iată dovada: Este minune după substanţă, de vreme 
ce Sfintele Daruri mai înainte de binecuvântare sunt substanţele pâine şi vin, iar după 
binecuvântare şi sfințire devin „substanţa” Trupului şi Sângelui lui Hristos. Este minune 
şi potrivit cantității, fiindcă întreg trupul lui Hristos din întreg Sfântul Artos este întreg şi 
în fiecare părticică. Este minune şi potrivit calităţii, fiindcă simţim calitatea pâinii şi 
vinului, dar mâncăm şi bem trupul şi sângele lui Hristos. Este minune şi potrivit relației, 
fiindcă în Sfânta Euharistie este Însuşi Fiul pe Care L-a născut sub timp Fecioara Maria, 
afară numai că aici nu Se naşte în primul rând dintr-o mamă sau dintr-un tată, ci naşterea 
Lui este săvârşită în Sfintele Taine. Astfel încât, în chipul Împărtăşaniei, adică în 
prefacerea pâinii şi vinului în Trupul şi Sângele Lui, nu se face referinţă nici la tată, nici 
la mamă. Minune şi după loc, fiindcă Însuşi Iisus Hristos este şi în cer şi pe pământ şi 
este EI Însuşi şi în Sfântul nostru Altar, pe jertfelnic. Minune şi după timp, fiindcă Trupul 
lui Hristos este nestricăcios şi veşnic. Ca Sânge al lui Hristos, este izvorul vieţii veşnice, 
dar dumnezeieştile caracteristici rămân în Sfânta Împărtăşanie pe cât rămân şi chipurile 
pâinii şi vinului. Minune prin poziție, fiindcă la Dumnezeiasca Liturghie lisus este 
contemplat întins în staul - ca născut, pe cruce - ca pătimitor, ca înviat şi înălţat la ceruri, 
ca preaînălţat şi stând de-a dreapta Tatălui, ca Fiu şi Dumnezeu. Minune potrivit posesiei, 
fiindcă Trupul şi Sângele Domnului au catapeteasmă chipurile pâinii şi vinului. Minune 
potrivit acțiunii, fundcă împărtăşirea cu Sfintele, dumnezeieştile şi preacuratele Taine 
atinge pe de o parte simţirea şi, pe de alta, Duhul le sfinţeşte. Minune, în sfârşit, şi după 
pătimure, fiindcă dumnezeiescul artos se taie în bucăţi, dar ca Trup al lui Hristos nu se 
desparte. Se mănâncă, dar ca trup al lui Hristos nu se consumă. De unde, Sfânta 
Euharistie, fundcă depăşeşte toate delimitările sau categoriile sub care se arată toate 
legile firii, este cea mai mare dintre toate minunile. (Sfintele Taine sunt, tocmai prin 


caracterul lor dumnezeiesc, mai presus de categoriile fiinţei. Ele păstrează deci caracterul 

fuinţei înseşi, acela de a fi acategorial, transcategorial şi supracategonial, de unde şi 


incomprehensibilitatea lor). 


De asemenea este şi cea mai înaltă, fiindcă depăşeşte toată înţelegerea. 
Mărimea acestei minuni va putea fi înţeleasă dacă vom avea în vedere o altă minune: 
Naşterea din Fecioară a Mântuitorului este această minune, fiindcă nu înţelegem în ce 
mod S-a născut sub timp şi din Fecioară Dumnezeul cel veşnic, ştim totuşi că S-a născut, 
fiindcă Îl vedem pe EI om desăvârşit. Dar, pe de o parte, depăşeşte orice delimitări sau 
multe categorii, însă rămân unele potrivit cărora Îl înţelegem. Totuşi în Taina 
Dumnezeieştii Împărtăşanii se ascunde nu numai dumnezeirea, ci şi omenitatea Lui. 
Astfel încât este Taina tainelor, Taină ascunsă după orice mod, care depăşeşte limitele 
cunoaşterii naturale. Prin această Taină, Dumnezeu ne-a arătat, ca Atotputernic, cea mai 
mare putere a dumnezeieştii atotputernicii, iar, ca înţelept, cea mai mare înălțime a 


dumnezeieştii atotbunătăţi. 


Aceasta este Taina Dumnezeieştii Euharistii. lar noi, după ce am arătat 
mărimea şi vrednicia acestei Taine, trecem la arătarea modului în care trebuie să venim la 


împărtăşirea cu ea. 

Partea a II-a - Cum trebuie să venim la împărtăşirea cu Sfintele Taine 


1. Înainte de Sfânta Euharistie 


Modul în care trebuie să venim la Dumnezeiasca Impărtăşanie ne este indicat 

de Sfântul Apostol Pavel, care zice: „Să se cerceteze omul pe sine şi aşa să mănânce din 
> 

pâine şi să bea din pahar. Căci cel ce mănâncă şi bea cu nevrednicie, osândă îşi mănâncă 


şi bea, nesocotind Trupul Domnului” (1 Corinteni 11, 28-29). 


Să îşi cerceteze aşadar fiecare conştiinţa mai întâi, pentru a-şi cunoaşte 
propria stare morală şi relația lui cu Dumnezeu şi cu aproapele şi, dacă le află pe acestea 
într-o stare plăcută lui Dumnezeu, să vină şi să se împărtăşească. Altminteri să se 
ferească, fiindcă nu este nimic comun între sfinţenie şi ticăloşie. Apostolul Pavel, 
îndemnându-i pe corinteni să nu se înjuge la jug străin cu cei necredincioşi, adică să nu 
primească tovarăşi necredincioşi, zice: „Nu vă înjugaţi la jug străin cu cei necredincioşi, 
căci ce însoţire are dreptatea cu fărădelegea? Sau ce împărtăşire are lumina cu 
întunericul? Sau ce învoire este între Hristos şi Veliar?” (2 Corinteni 6, 14-15). Încât ce 
împărtăşire are păcătosul cu Dumnezeiasca Euharistie? Că se cuvine să ne apropiem cu 
evlavie de Sfintele Taine ne învaţă Însuşi Dumnezeu, când îi porunceşte lui Moise să nu 
se apropie de rugul aprins încălţat, ci să îşi dezlege încălțămintea picioarelor, în semn de 
evlavie, fiindcă locul în care stătea era sfânt. „Moise, nu te apropia aici! Ci scoate-ţi 
încălțămintea din picioarele tale, că locul pe care calci este pământ sfânt!” (Exodul 3, 3- 
5). Trebuie aşadar ca, atunci când ne apropiem, să o facem cu toată evlavia, curați de 
toată întinarea trupului şi a duhului 2 Corinteni 7, 1), pentru a ne împărtăşi cu vrednicie. 


Fiindcă dacă Dumnezeu i-a poruncit lui Moise să îşi scoată încălțămintea pentru a se 

apropia de locul sfânt, cu atât mai mult eşti tu, creştine, dator să lepezi orice legătură a 
păcatului, ca să Îl primeşti întru tine întreg pe Dumnezeu. Fiindcă Sfântul Artos, acela, nu 
este oare trupul Domnului? Paharul binecuvântării, pe care-l binecuvântăm, nu este, oare, 
împărtăşirea cu Sângele lui Hristos? Pâinea pe care o frângem nu este, oare, împărtăşirea 
cu Trupul lui Hristos? (1 Corinteni 10, 16). Cum atunci te vei apropia cu o conştiinţă 
încărcată, nevrednic fiind, de focul cel arzător? Căci este cărbune aprins care arde pe cei 
nevrednici (| Corinteni 11, 27). Astfel încât dezleagă orice legătură a duşmăniei faţă de 
aproapele tău! Leapădă orice legătură a nedreptăţii! Întoarce înapoi bunul străin! Fereşte- 
te de rău şi fă binele (Psalmi 33, 13). Întoarce-te către Domnul şi apropie-te, ca să fii 
sfințit întreg, să fu luminat şi să devii sălaş al dumnezeiescului har, ca să fii unit cu 
Hristos, să rămâi întru EI şi EI întru tine. Cel ce mănâncă trupul Meu şi bea sângele Meu 


rămâne întru Mine şi Eu întru el. (loan 6, 56) 


2. Caracterul celui ce se împărtăşeşte cu vrednicie 


O! Ce fericit şi ce binecuvântat trebuie să fie socotit cel ce se împărtăşeşte cu 
vrednicie cu Sfintele Taine! Acela vine la Sfântul Altar înnoit în întregime, fiindcă focul 
dumnezeirii, care prin Sfânta Împărtăşanie se uneşte cu sufletul omului, a ars păcatele 
aceluia şi îl umple de dumnezeiescul har, îi sfinţeşte cugetele, puterile sufleteşti 1 le 
întăreşte, mintea i-o luminează şi inima 1-0 împrejmuieşte cu frica lui Dumnezeu şi, la 


sfârşit, îl arată sălaş numai al Duhului. 


Cel ce s-a împărtăşit cu vrednicie, a primit ca arvună (2 Corinteni 1, 22; 5, 5; 


Efeseni 1, 14) împărăția cerească şi se află îmbrăcat cu toate armele lui Dumnezeu 

(Efeseni 6, 11; 13), Care îl păzeşte pe el de orice răutate şi de orice uneltire a vrăjmaşului 
şi îl face înfricoşător demonilor înşişi. Inima celui ce se împărtăşeşte cu vrednicie se 
umple de bucurie negrăită şi de veselie negrăită. Numai acesta simte schimbarea ce s-a 
făcut cu el şi numai acesta se bucură de înnoirea lui. Toate virtuțile îi împodobesc inima, 
iar dorul lui este numai la unirea cu Domnul. Liniştea sufletească, pe care o dau 
împăcarea şi comuniunea cu Dumnezeu, şi pacea împărăției cereşti se oglindesc pe chipul 
lin al celui ce s-a împărtăşit cu vrednicie, şi întreaga lui înfăţişare exterioară îi reflectă 
starea morală. Inocenţa şi neprihănirea sunt cele două haruri care îl încununează şi care 
mărturisesc toate despre el. lată caracterul celui ce se împărtăşeşte cu adevărat şi cu 


vrednicie, şi acestea sunt efectele Dumnezeieştii Impărtăşanii. 


Cu atât mai mult sunt de plâns cei ce se împărtăşesc cu nevrednicie (| 
Corinteni 11, 27) sau cei ce nu se pot împărtăşi, din cauză că sunt împiedicaţi de păcate 
sau din nepăsare şi dispreţ, ca să zic aşa, faţă de folosul atât sufletesc, cât şi trupesc al 
împărtăşaniei. Fiindcă sănătatea sufletului atrage şi sănătatea trupului şi, după cum ştim, 
şi invers. Ce putem spune despre acestea? Cum îi vom numi pe aceştia? În ce categorie 
de creştini îi vom încadra? Starea lor faţă de creştinism este aceea pe care o au numai cei 
reci şi indiferenţii (Apocalipsa 3, 15-16). Dar oare sunt ei adevăraţi creştini? Aceasta este 
neclar pentru noi. Ceea ce însă putem afirma cu toată certitudinea este că unii ca aceştia 
călătoresc pe mare fără busolă, fără cârmă şi fără cârmaci. Vai de ei în ziua aceea, când 
marea se va ridica împotriva lor, şi vânturi puternice vor sufla împotrivă, şi valuri se vor 
izbi de corăbioara lor! Atunci, săraci şi lipsiţi de dumnezeiasca mângâiere, vor privi cu 
ochii în lacrimi şi cu privirea deznădăjduită prăpastia deschisă înaintea picioarelor lor, 
amenințând cu pieirea şi completa nimicire. Unora ca aceştia trebuie să le dăm un sfat 
frăţesc: pentru a se mântui, să se pregătească să se împărtăşească, fiindcă nu există nici o 
altă scăpare. Oprind aici cuvântul, vom spune în continuare câteva lucruri necesare 


despre purtarea potrivită şi necesară după dumnezeiasca împărtăşire cu Sfânta Euharistie. 

3.  Cumtrebuie să ne purtăm după Dumnezeiasca Impărtăşanie 


După Sfânta Fuharistie dă slavă şi mulţumeşte Domnului, fiindcă te-a 
învrednicit să te faci părtaş Trupului şi Sângelui Lui. Petrece ziua aceea în fapte cuvioase 
ŞI să o ai ca pe un exemplu pentru tot restul zilelor vieţii tale. Fereşte-te în tot restul 
zilelor să îl întristezi pe înger şi păzeşte sufletul şi trupul tău de a se întoarce la relele 
dintâi, ca o scroafa care se scaldă în nămol sau precum câinele care se întoarce la 
vărsătura lui (2 Petru 2, 22), fiindcă întoarcerea ta din acelea va fi din ce în ce mai 
dificilă. Să nu zici că iarăşi te vei pocăi după acestea şi iarăşi te vei curăța, fiindcă 
pocăința ta şi mântuirea ta nu depind numai de propria voinţă, ci şi de voinţa lui 
Dumnezeu. La mântuirea omului contribuie doi factori, harul lui Dumnezeu şi voinţa 
omului. Trebuie ca amândoi să conlucreze ca să poată avea loc evenimentul mântuirii. 
Aşadar propria mântuire, neatârnând în mod absolut de voinţa noastră, nu se săvârşeşte 
de intenţiile noastre. De aceea nici nu putem gândi că suntem noi stăpâni pe mântuirea 
noastră sau că ori de câte ori ne place nouă putem să ne pocăim şi să ne întoarcem din 
răutățile noastre la Domnul (Faptele Apostolilor 3, 26). Nu! Nu! Este adevărat că Domnul 
pe toți voieşte să-i mântuiască şi la cunoştinţa adevărului să vină (| Timotei 2, 4), dar 
aşteaptă pocăinţa păcătosului, fiindcă zice: Nu voiesc moartea păcătosului, ci să se 
întoarcă şi să fie viu (lezechiel 18, 23). Domnul îl aşteaptă pe păcătosul care păcătuieşte 
din neştiință sau pe acela care păcătuieşte în deplină cunoştinţă, dar ca o consecinţă a unei 
neputințe morale, şi care nu priveşte cu uşurinţă păcatele sale, fiindcă unul ca acela 
niciodată nu se va pocăi. Pe nisip îşi zideşte unul ca acesta casa. El gândeşte că bătrâneţea 
îi va aduce slobozirea din păcate, ridicarea aplecărilor spre păcate şi o pregătire uşoară 
pentru pocăință, care îl duce la mântuire. El crede că neputinţa firească pentru săvârşirea 


păcatului este calea spre mântuire! Cât de mult se înşală unii ca aceştia! Cât de mult le 

lipseşte acestora adevăratul duh al creştinismului şi, prin urmare, cât de puţin pot aceştia 
să fie numiţi creştini! Cât de mult sunt lipsiţi şi de apelativul de creştini! Aceştia se înşală 
aşteptând o vreme potrivită pentru pocăință! Fie-le cunoscut că pentru ei nu este 
mântuire, fuindcă nici pocăință nu va fi. Şi iată de ce: pentru că nu au cinstit creştinismul; 
sunt cei care au hulit împotriva Duhului Sfânt, fiindcă hula împotriva Duhului Sfânt nu 
înseamnă a vorbi sau cugeta cineva odată ceva necuvenit despre EI, ci a rămâne cineva în 
acest păcat, nepăsător şi nepocăit. Cel ce nu se pocăieşte îndată după păcat, nu numai că 
leapădă legea dumnezeiască, dar Îl disprețuiește şi Îl huleşte şi pe Dătătorul de lege, Care, 
pentru îndelunga răbdare şi iubire de oameni, amână pedeapsa pentru faptele lui. Pricina 
înşelării celui ce amână pocăinţa este fie necunoaşterea duhului creştinismului, fie 
importanţa pocăinţei pentru mântuire. Necunoscând dogma creştină întoarce-te de la rău 
şi fă binele (Psalmi 33, 13), şi acel fiți sfinți (1 Petru 1, 16), şi fiți înţelepţi (Matei 10, 16), 
şi toate celelalte porunci creştineşti prin care ne întoarcem către virtute, acesta crede că 
Dumnezeu Se îngrijeşte numai de cele ale trupului şi, prin urmare, pe acestea caută să le 
curețe de tină, de aceea nici nu poate pricepe, fie din neputinţa trupului, fie din vreo altă 
împiedicare. Că aşa gândesc, se arată din vederile şi cugetele lor şi mai ales din faimoasa 
frază pe care obişnuiesc să o spună: „când vom ajunge la bătrâneţe”! Oare prin aceasta nu 
arată că aşteaptă mai degrabă vremea neputinței şi incapacitatea de a mai păcătui? Nu 
este, aşadar, adevărat că ei nu au nici o cunoştinţă despre viaţa duhovnicească? Oare, fără 
transformarea inimii, consideră o virtute depărtarea de păcate, altminteri plăcută lui 
Dumnezeu? Fără dobândirea mai întâi a virtuţilor şi fară luptele ascetice şi celelalte, 
părerea pe care ei o exprimă despre duhul creştinismului ne certifică şi necunoaşterea 
adevărului, importanţei şi sensului pocăinţei. Aceştia identifică pocăinţa cu neputinţa de a 
păcătui, de aceea şi socotesc că se află în pocăință nemaifăptuind cele rele, fie aceasta şi 
numai din neputinţă sau incapacitate, fiindcă altfel nu ar mai pune pocăința după 
aranjamentul lor, adică a spune că „mă voi pocăi când voi îmbătrâni”. Cel ce zice astfel 


arată că nu are nici cea mai vagă idee despre sensul acestui cuvânt. In timp ce pocăinţa 

izvorăşte din partea simţitoare, aceştia o leagă de partea voitoare. Cum deci ar fi vreodată 
cu putință să hotărască ei ceva ce nu depinde de voinţa lor şi cum ar putea să se 
pocăiască, de vreme ce simţirea lor este moartă? Cât de mult se înşală oricine socoteşte că 
s-ar putea pocăi fară a-şi trezi simţirea spre a-şi arăta pocăinţa! Dacă simţirea nu se 
trezeşte, vei fi arătat nedrept în pocăinţa ta, fiindcă pocăința nu face casă bună cu 
făţărnicia. Cu neputinţă este, aşadar, ca unul ca acesta să dobândească mântuirea. Dar şi 
dacă ar socoti el că simţirea este aducătoare de pocăință, nu ar greşi mai puţin dacă va 
neglija împlinirea dreptăţii dumnezeieşti rănite, şi tot nu va putea să se pocăiască. Dar 
Dumnezeu, din pricina marii răutăţi a celui ce mult a păcătuit în multe feluri şi care nu a 
compensat dreptatea dumnezeiască, nu îl trezeşte pe acela din letargia inimii lui adormite, 
ci îl lasă aşa, ca să nu se întoarcă, să se vindece şi să se mântuiască. Este necesar, aşadar, 
ca cei ce doresc mântuirea şi viaţa viitoare să nu îşi amâne pocăinţa, ci să se grăbească 
spre aceasta. Dar, fiindcă, după cum am zis, pocăinţa nu depinde în mod absolut numai 
de voinţa noastră, dat fiind faptul că provine din partea simţitoare a sufletului, iar inima 
Dumnezeu o mişcă, să alergăm cu lacrimi şi să Îl rugăm pe Dumnezeu pentru pocăinţa 
noastră, să ne dea inimă înfrântă şi zdrobită şi pază cugetului nostru de gândurile rele, 
pentru a trezi simţirea noastră, pentru a ne descoperi starea morală şi pentru a ne aduce în 


suflet pocăinţa cea cu adevărat mântuitoare. 


Veniţi, aşadar, fraţi creştini, să ne folosim de harul lui Dumnezeu ca să ne 
îngrijim de propria mântuire, Şi, învredniciţi de Sfintele, Preacuratele Taine, să petrecem 
restul vieţii noastre în înţelepciune, dreptate şi cucernicie. Căci harul mântuitor al lui 
Dumnezeu s-a arătat tuturor oamenilor, învățându-ne pe noi să lepădăm fărădelegea şi 
poftele trupeşti şi în veacul de acum să trăim cu înţelepciune, dreptate şi cucernicie, 
aşteptând fericita nădejde şi arătarea slavei marelui Dumnezeu şi Mântuitorului nostru 


Isus Hristos (1 Tit 2, 11-13). 


Atena, 10 martie 1865 

Despre iubirea şi slujirea datorate lui Dumnezeu 


Deci Maria, luând o litră cu mir de nard curat, de mare preţ, a uns picioarele lui lisus şi 


le-a şters cu părul capului ei. (loan 12, 3) 


Vedeţi înţeleapta socotință a unei inimi recunoscătoare? Vedeţi expresia 
sinceră a unui suflet iubitor? Maria, plină de bucurie şi de înflăcărare la venirea 
Domnului în casa ei, dă exemplu de cea mai înaltă înţelepciune, de cea mai înaltă iubire 


ŞI CUCErnICIE. 


Ce faptă frumoasă! Cât de grăitoare! Cine nu se va mira de felul nobil al 
Mariei în care Îl primeşte în casa ei ca oaspete pe Domnul, Care a binevoit să-i fie 
oaspete? Cine nu va fi mişcat la vederea unei fapte atât de înțelepte precum cea a Mariei? 
Dar cum a fost condusă la această faptă, atât de plină cinste, de a-L primi la ea? 
Răspunzând la această întrebare, zicem că, pe de o parte, prin fire, era aplecată din 
căldura inimii spre iubirea dumnezeiască şi spre dorul profund de a-l sluji lui Dumnezeu, 
iar, pe de altă parte, avea acestea potrivit datinii comune vechilor popoare. Vechile 
popoare, care preţuiau mult iubirea de străini, îi găzduiau mult timp pe străinii poposiţi în 
casele lor. Una dintre rânduielile găzduirii pe care le ofereau era şi spălarea picioarelor. 
Fapta aceasta era văzută ca foarte cinstitoare şi de aceea de multe ori chiar stăpâna casei 
împlinea această lucrare. Aşadar, luând pildă de la acest obicei, Maria şi-a exprimat faţă 
de lisus, în cel mai grăitor mod, sentimentele dezvoltate în inima ei, de recunoştinţă şi 


dragoste. 

Da, fraţi creştini. Prin acest fel de a acţiona, Maria a arătat doririle către 
Dumnezeu cele tăinuite în ascunzişurile inimii ei, fiindcă faptele noastre, care provin din 
sugestiile inimilor noastre, ne prezintă inimile noastre, lucru pe care limba nu poate să o 
facă. Fapta Mariei, aşadar, este icoana în care se înfăţişează măreț sentimentul care 
domină în inima ei. Inima ei recunoscătoare nu s-a limitat la o ospitalitate obişnuită, nu s- 
a mulțumit numai cu o îngrijire îndătinată şi comună, ci a voit ca printr-un mod ieşit din 
comun, printr-o ospitalitate deosebită, să arate prețuirea faţă de Cel pe care Îl găzduia. A 
voit ca pe o persoană deosebită să o trateze într-un mod deosebit. Aşadar a înlocuit apa cu 
mirul cel mai de preţ şi prosoapele şi ştergarele, cu părul curat al capului. Şi cât de 
potrivit se tâlcuieşte cugetul ei! Ce limbă sau ce artă ritoricească ar putea descrie atât de 
amănunțit ceea ce în tăcere şi într-un singur moment a ilustrat celebra faptă a Mariei? 
Desigur, nici una. Fiindcă sentimentele inimii se vădesc nu prin cuvânt, ci prin modul de 
a acţiona, alta fiind limba inimii şi alta limba cugetului. De aceea, altfel se descrie mintea 
şi altfel inima. În lacrima unei inimi care se pocăieşte, a unei inimi înfrânte şi zdrobite, 
câte nu sunt descrise, câte nu sunt revelate! Cu această limbă tainică grăind şi Maria, a 
descris către lisus şi către toți înaltul şi nobilul ei cuget şi dragostea şi slujirea ei faţă de 
Hristos! Fapta aceasta bună a Mariei a voit Evanghelistul loan să o păstreze până la noi, 
în vreme ce altele, cele mai multe sau fără de număr, precum însuşi istoriseşte, au fost 
trecute sub tăcere - fiindcă, precum socotea, dacă s-ar fi scris cu de-amănuntul, lumea 
aceasta n-ar cuprinde cărțile ce s-ar fi scris (loan 21, 25). Nu mai puţin totuşi, a istorisit 


fapta Mariei şi ca exemplu al dragostei dumnezeieşti, şi al slujirii bineplăcute Lui. 


Aşadar, fiindcă dragostea față de Dumnezeu şi slujirea constituie tema 
pericopei de astăzi, eu voi alcătui cuvântul despre aceste două datorii ale omului față de 


Dumnezeu. 

Partea 1 


1. Că dragostea față de Dumnezeu este porunca lui Dumnezeu 


Dragostea către Dumnezeu este cea dintâi poruncă din Decalog, Legea pe 
care Dumnezeu a dat-o poporului Israel după Ieşirea lui din Egipt. l-a dat-o lui Moise pe 
Muntele Sinai, în Arabia, după cum istoriseşte cartea leşirii (Exodul 1-17). Această 
poruncă, voind Dumnezeu să o facă foarte preţuită, a îngrădit-o cu legăminte care să 
insufle în acelaşi timp datorie şi îndrăzneală. Datorie pentru pornirile de a călca voinţa 
dumnezeiască, iar îndrăznire pentru cei bineplăcuţi ai Lui, spre a face voia Lui. Fu, 
Domnul Dumnezeul tău, sunt un Dumnezeu zelos, Care pedepsesc pe copii pentru vina 
părinţilor ce Mă urăsc pe Mine până la al treilea şi al patrulea neam (Exodul 20, 5-6). 
Cât de severă este pentru cei nelegiuiți această poruncă! Cât de milostiv Se arată faţă de 
cei ce Îl iubesc pe EI şi ascultă poruncile Lui! Aşa cum în Vechiul Testament dragostea 
față de Dumnezeu este piscul poruncilor, la fel şi în Noul Testament dragostea pentru 


Dumnezeu este încununarea tuturor poruncilor legii şi ale profeților. 


Acest adevăr îl propovăduieşte Domnul Însuşi şi ne învaţă şi pe noi. Fiind 
întrebat odată de un învăţător al Legii mozaice: Care este cea mai mare poruncă din 
Lege?, Domnul a răspuns zicând: Să-L iubeşti pe Domnul Dumnezeul tău din toată inima 
(a şi din tot sufletul tău şi din toată puterea ta! (Matei 22, 36-37). Aşadar, dragostea faţă 
de Dumnezeu ne este poruncită nouă atât de Vechiul Testament, cât şi de cel Nou. De 
unde rezultă că trebuie să fie văzută ca o poruncă dumnezeiască, drept cea mai înaltă 


datorie a omului şi drept cea mai de căpetenie grijă a lui. 

2.  Căsecuvinea-L iubi pe Dumnezeu, pentru a fi iubiți de El 


Dar de ce Dumnezeu îi cere cu atâta insistenţă omului dragostea? La această 
întrebare necesară, Sfântul Evanghelist loan răspunde: „fiindcă Dumnezeu este iubire”. 
Ca unul care este iubire, voieşte ca noi să Îl iubim pe EL, pentru ca iubindu-L pe EI să fim 
iubiţi de El. [...] pentru că dragostea este de la Dumnezeu şi oricine iubeşte este născut 
din Dumnezeu şi cunoaşte pe Dumnezeu. Cel ce nu iubeşte n-a cunoscut pe Dumnezeu, 
pentru că Dumnezeu este iubire (| loan 4, 7-8). Deci, fiindcă Dumnezeu este iubire, de 
aceea trebuie să Îl iubim pe El. Că Dumnezeu este iubire şi că iubeşte lumea foarte, o 
spune însuşi Evanghelistul: „întru aceasta s-a arătat dragostea lui Dumnezeu către noi, că 
pe Fiul Său cel Unul-Născut L-a trimis Dumnezeu în lume, ca prin EI viaţă să avem”. Ce 
măsură a dragostei este mai mare decât iubirea însăşi? Cine se poate îndoi de iubirea lui 
Dumnezeu? Şi, mai mult decât atât, nu noi o căutăm, ci EI Însuşi o revarsă către noi din 
propria pornire. În aceasta este dragostea, zice Evanghelistul, nu fiindcă noi am iubit pe 
Dumnezeu, ci fiindcă EI ne-a iubit pe noi şi a trimis pe Fiul Său jertfă de ispăşire pentru 
păcatele noastre (1 loan 4, 10). De aceea caută dragostea. Fiindcă EI ne-a iubit pe noi, 
voieşte să Îl iubim pe EI pentru ca viaţă să avem şi mai multă să avem (loan 10, 10). 
Fiindcă întru EI era viaţă şi viaţa era lumina oamenilor (loan 1, 4). Vrea să ÎL iubim, ca să 
rămânem întru EI (1 loan 4, 12-13), fiindcă cel ce rămâne întru EI, rămâne în viaţă şi are 
viaţă veşnică (1 loan 4, 16). Deci EI caută dragostea noastră nu pentru ca EI să primească 


ceva de la noi, ci pentru ca El să ne dăruiască nouă. 


Câtă nemăsurată dragoste! Cât de necesară pentru viaţă, pentru mântuirea şi 


pentru fericirea omului! 

3. Că însăşi firea rațională a omului caută dragostea față de Dumnezeu 


Dragostea față de Dumnezeu, în afară de poruncile legii dumnezeieşti şi de 
cuvintele spuse mai sus, cere şi implică însăşi natura rațională a omului. Prin faptul că 
este o natură inteligibilă, nu caută şi nu însetează după nimic altceva decât după Mintea 
cea fără de început. Şi aceasta în chip natural, fiindcă pururea cele înrudite sunt atrase 
unele spre altele. Sfânta Scriptură mărturiseşte înrudirea omului cu Dumnezeu, zicând: 
Dumnezeu a făcut pe om după chipul şi asemănarea Lui (Geneza 1, 26). Aşadar omul, 
fiind după asemănarea lui Dumnezeu, cum poate fi lipsit de dragoste? Dragostea este 
sădită în om în potentiam, ca însuşire a lui. Dar omul trebuie să o arate şi în lucrare, 
pentru a ajunge prin faptă la asemănarea cu Dumnezeu. Deşi suntem plăsmuiți după 
chipul şi asemănarea lui Dumnezeu, nu e mai puţin adevărat că numai atunci ajungem 
astfel, când este cu putinţă să fim desăvârşiţi prin virtuţi. După păcatul strămoşesc omul a 
pierdut asemănarea cu Dumnezeu. Or, lepădarea de Dumnezeu a avut drept rod 
întunecarea minţii, slăbirea voinţei şi înşelarea simţirii. Dar, fiindcă dragostea lui 
Dumnezeu ne-a izbăvit din deznădăjduirea acestei stări şi ne-a întărit puterile sufletului, 
suntem datori să ne îngrijim pentru a ajunge la asemănarea cu Dumnezeu, sporind cea 


mai bună şi cea mai înaltă dintre proprietăţile lui Dumnezeu, dragostea. 


Aşadar omul, din rațiuni naturale, adică raţiuni fundamentale, şi din rațiuni 
obiective, adică ale Legii, are datoria de a-L iubi pe Dumnezeu din toată inima lui, şi din 
toată puterea lui, şi din tot cugetul lui (Deuteronom 6, 5; Matei 22, 37; Marcu 12, 30; 
Luca 10,27). 


Dar, în afară de raţiunile amintite, care sunt raţiuni sădite în natura omului, 


mai sunt şi alte rațiuni, la fel de mari şi de puternice. 


Pe Dumnezeu suntem datori a-L iubi şi pentru nesfârşitele Lui bunătăți. 

Inima omului a fost plăsmuită de Ziditorul ei spre a sluji drept cort în care să 
sălăşluiască şi în care să umble Domnul (Levitic 26, 11-12) şi să îşi facă în ea locaş (loan 
14, 23), după cum a arătat însuşi dumnezeiescul cuvânt. Căci noi suntem templu al 
Dumnezeului celui Viu, precum Dumnezeu a zis că: Voi locui în ei şi voi umbla şi voi fi 
Dumnezeul lor şi ei vor fi poporul Meu (2 Corinteni 6, 16). Inima omului pururea 
însetează şi Îl caută pe Domnul, singurul Care poate să o desăvârşească. Fiindcă 
Dumnezeu este cel mai înalt bine, Binele absolut, inima suportă cu întristare lhpsa acestui 
bine şi nu încetează să îl caute, până ce nu va împlini desăvârşita şi nesfârşita iubire, 


centrul tuturor doririlor ei. 


Inima omului trebuie să ÎI iubească pe Dumnezeu, fiindcă a fost plăsmuită ca 
să iubească binele, frumosul şi adevărul. Îl iubeşte pe Dumnezeu pentru măreţia Lui! 
Fiindcă Cine este Dumnezeu mare ca Dumnezeul nostru? (Psalmi 76, 13). Pentru puterea, 
pentru înţelepciunea şi frumuseţea Lui! Fiindcă prin puterea cuvântului Lui cerurile s-au 
întărit (Psalmi 32, 6). Pe toate cu înţelepciune le-a făcut (Psalmi 103, 25). lar frumuseţea 
feței Lui robeşte şi răpeşte orice inimă. Dar oare numai EI este cu adevărat Cel ce este? 
Dacă frumuseţea pământească, ce este doar o palidă reflectare a frumuseţii desăvârşite a 
Celui ce umbreşte strălucirea soarelui, ne vrăjeşte şi ne robeşte, cât de mult nu ne va robi 


pe noi ceea ce este frumuseţea în sine? 


Dar trebuie să Îl iubim pe Dumnezeu şi pentru desăvârşirea noastră, fiindcă 
numai prin dragostea lui Dumnezeu putem ajunge desăvârşiţi, precum Însuşi cere de la 
noi. Domnul nostru lisus Hristos, învăţându-i pe ucenici şi pe popor potrivit învăţăturii ce 
decurge din acest principiu, a zis: Fiți desăvăârşiți, fiindcă şi Tatăl vostru cel din ceruri 
desăvârşit este (Matei 5, 48). lar Apostolul Pavel, în Epistola către Coloseni, zice: 
Sfătuind şi învățând pe orice om întru toată înţelepciunea, ca să înfăţişăm pe tot omul 
desăvârşit în Hristos lisus (Coloseni 1, 28). 

Da, frați creştini, numai prin iubire putem fi desăvârşiți. Fiindcă, de vreme ce 


desăvârşit este numai Dumnezeu, cum am putea dobândi desăvârşirea altfel decât prin 

dragoste? Căci prin ea, dacă rămânem în Dumnezeu, scoatem din EI, ca dintr-un izvor 


nesecat, harul care ne desăvârşeşte. 


Oare nu ne duce la această concluzie fiecare dintre observaţiile noastre? Cine 
nu vede diferenţa celor desăvârşiți în Hristos faţă de cei ce sunt încă prunci în credinţă şi 
în dragoste? Oare nu cunoaştem limpede că toată darea cea bună şi tot darul desăvârşit de 


sus este, pogorându-se de la Părintele luminilor? (Iacov 1, 17) 


Oare setea noastră de mântuire nu trebuie să aprindă în noi dragostea faţă de 
începutul mântuirii noastre? Oare nu cei ce ÎI iubesc pe EI vor moşteni împărăţia cerurilor 
cea gătită lor? (Matei 25, 34). Oare nu credinţa lucrătoare prin iubire (Galateni 5, 6) ţine 
cheile Împărăției lui Dumnezeu? Însuşi interesul mântuirii noastre ne sugerează dragostea 


faţă de Dumnezeu. 


Dar, în afară de acestea, nu suntem datori să iubim dragostea pentru ca 
însăşi? Ce este mai înalt decât dragostea? Ce este mai frumos decât ea? Sau ce este mai 
strălucitor? Sfântul Apostol Pavel, împletind cununa dragostei, ascultați cu câte bunătăți, 
cu câte virtuți o încununează pe ea: Dragostea indelung-rabdă; dragostea este 
binevoitoare, dragostea nu pizmuieşte, nu caută ale sale, nu se aprinde de mânie, nu 
gândeşte răul, nu se bucură de nedreptate, ci se bucură de adevăr. Toate le suferă, toate 
le crede, toate le nădăjduieşte, toate le rabdă. Dragostea nu cade niciodată (| Corinteni 
13, 4-8). lată pentru ce Dumnezeu, Care este iubire (1 loan 4, 8), cere de la noi iubire faţă 
de EI. Prin aceasta suntem iubiţi de EI, prin dragoste ne arătăm caracterul nostru natural, 
prin dragoste se săvârşeşte înnoirea inimilor noastre, prin dragoste primim bunătăţile 
simţirii, prin dragoste ne desăvârşim, prin dragoste suntem mântuiți şi, în sfârşit, prin 


dragoste trăim şi în viaţa prezentă, iar dincolo trecem fericiţi şi binecuvântaţi. 


Aceasta este dragostea. După ce am arătat necesitatea iubirii față de 


Dumnezeu, să trecem la dovedirea necesităţii dreptei slujiri a lui Dumnezeu. 

Partea a II-a Despre slujirea lui Dumnezeu 
(din grecescul /atreia = slujire, în sensul de adorare, venerare, închinare a lui Dumnezeu) 


1. Că slujirea Lui este o poruncă a lui Dumnezeu 


Aşa cum dragostea față de Dumnezeu este o poruncă dumnezeiască şi una 
dintre cele dintâi porunci ale Legii, la fel şi slujirea lui Dumnezeu este una dintre cele 
mai de seamă porunci ale Lui, fiindcă slujirea adusă lui Dumnezeu este cuprinsă în 
porunca iubirii: Domnului Dumnezeului tău, să I te închini şi numai Lui Unuia să-l 
slujeşti! (Deuteronomul 6, 13; 10, 20). Învăţându-i pe Romani această datorie, Apostolul 
Pavel descrie totodată şi caracterul, şi natura acestei slujiri. lată, în Epistola către 
Romani, cum învaţă Apostolul: Vă îndemn deci, fraților, pentru îndurările lui Dumnezeu, 
să înfățişaţi trupurile voastre ca pe o jertjă vie, sfântă, bine plăcută lui Dumnezeu, ca 
închinarea voastră cea duhovnicească (Romani 12, 1). lar în Epistola către Evrei zice: Să 
fim mulțumitori şi aşa să-l aducem lui Dumnezeu închinare plăcută, cu evlavie şi cu 


sfială (Evrei 12, 28-29). 

2. Că slujirea lui Dumnezeu este expresia dragostei față de El 


Dar slujirea lui Dumnezeu, în afară de caracterul de datorie pe care îl are, este 
ŞI o consecinţă directă a iubirii: Dragostea şi slujirea lui Dumnezeu au între ele o astfel de 
relație, precum cea de la cauză la efect. Slujirea este expresia iubirii. Cel ce iubeşte, îşi 
exprimă simţămintele prin slujire. Aşadar, cel ce slujeşte o face fiindcă iubeşte. Nu poate 
deci slujitorul să nu slujească, fiindcă cel ce nu slujeşte, acela nu ÎI iubeşte pe Dumnezeu. 
Se înşală foarte mult dacă spune că ÎI iubeşte pe Dumnezeu. Slujirea nu este născocirea 
căpeteniilor, nici o invenție a minţii, ci un imbold al inimii. Exemplul fericitei Marii 


(loan 12, 3) ne ilustrează deplin acest cuget. 


Îl slujim pe Dumnezeu fiindcă ÎL iubim. Şi ÎL iubim pe EL, fiindcă nu putem să 


nu iubim ceea ce reprezintă iubirea însăşi. 


Și atât despre necesitatea şi rațiunea slujirii, iar cele ce urmează sunt despre 


caracterul ei. 

3. Că slujirea este liturghia celei mai înalte vrednicii 


Dar care sunt acele lucruri pe care cineva le poate spune despre vrednicia 
acestei înalte slujiri, despre cinstea care-i revine omului din această asceză? Căci ce 
altceva îl arată pe om ceresc din pământesc? Din materialnic, duhovnicesc? Da, frați 
creştini, slujirea lui Dumnezeu e cea care ne arată pe noi cereşti. Și fiindcă din 
materialnici ne face nematerialnici, ne uneşte cu îngerii şi ne aseamănă cu ei. Slujirea este 
lucrarea îngerilor şi a sfinților. Profetul Isaia L-a văzut pe Domnul slăvit de îngeri şi 
slujind; istorisind această vedere, Isaia zice: L-am văzut pe Domnul stând pe un tron înalt 
şi preaînălţat, şi pe heruvimi şezând în cerc, zburând jur-împrejur şi strigând neîncetat: 
„Sfânt, Sfânt, Sfânt Domnul Savaot, plin este cerul şi pământul de slava Lui!” (Isaia 6, 1 
şi 3). Şi Sfântul Evanghelist Luca, istorisind naşterea Domnului, povesteşte vederea aceea 
strălucitoare şi minunată a semnelor dumnezeieşti în care a văzut mulțimea oştirilor 
cereşti cântând şi slăvind pe Dumnezeu şi zicând: „Slavă întru cei de sus lui Dumnezeu şi 
pe pământ pace, între oameni bunăvoire!” (Luca 2, 14). Slujirea este aşadar lucrarea 


îngerilor, lucrare de mare cinste şi de mare vrednicie. 


Dar oare Il vom putea sluji pe El cu vrednicie? Poate oare firea omenească 


cea mărginită să slujească cu vrednicie pe cel Nemărginit? 

4. Că putem să Îl slujim pe Dumnezeu 


Păcatul strămoşesc, slăbind puterile sufleteşti, a împuţinat puterea de a 
bineplăcea lui Dumnezeu şi a-L sluji cu vrednicie. În acea stare căzută, omul era 
nevrednic de aşa o înaltă slujire. Totuşi, din această stare nenorocită l-a izbăvit pe om 
dragostea lui Dumnezeu prin sângele Fiului Lui şi l-a arătat pe el vrednic şi capabil nu 
numai să Îl slujească pe Domnul pe scurta durată a vieţii lui pe pământ, ci şi în viaţa 
viitoare, aşa cum ne arată cu precizie dumnezeiasca Apocalipsă a lui loan. Aici sunt 
arătaţi sfinţii stând în faţa tronului lui Dumnezeu, slujindu-L pe EI: Aceștia sunt cei ce vin 
din Strâmtorarea cea mare şi care şi-au spălat veșmintele lor şi le-au făcut albe în 
sângele Mielului. Pentru aceea stau înaintea tronului lui Dumnezeu şi i slujesc ziua şi 
noaptea (Apocalipsa 7, 14-15). Da, fraţi creştini, prin Domnul nostru ne naştem din nou, 
sufletul nostru se sfințeşte şi puterile lui se întăresc. Facultatea noastră cunoscătoare 
poate face cu mai multă exactitate deosebirea între bine şi rău. Voința noastră s-a întărit 
ca să caute pururea binele. Simţirea noastră s-a înfrânat, ca să iubească mai statornic 


binele şi să tindă spre el, să urască răul, să se întoarcă şi să se scârbească de el. 


Astfel încât omul poate cu mai multă vrednicie să-L slujească pe Dumnezeu 
şi să Ii aducă Lui cuvenita închinare. Pentru aceasta este dator să împlinească această 
dumnezeiască poruncă cu toată râvna, pentru ca nu cumva să fie arătat nevrednic de 


lucrare şi să piardă dumnezeiescul har. 

5.  Careeste slujirea bineplăcută lui Dumnezeu 


Caracterul slujirii lui Dumnezeu ni-L arată Însuşi Domnul, învățându-ne şi 
rațiunea unei asemenea slujiri. Duh este Dumnezeu şi cel ce 1 se închină trebuie să 1 se 
închine în Duh şi în adevăr. Aşadar, în duh şi în adevăr trebuie să Îi slujim lui Dumnezeu. 
Dar când ÎI slujim pe Dumnezeu în Duh şi în adevăr? (loan 4, 24). Nedumerirea noastră o 
dezleagă Sfântul Apostol Pavel în Epistola către Evrei, în care învaţă despre harul 
mântuitor al Domnului nostru lisus, zicând: Aşadar, prin El să aducem pururea lui 
Dumnezeu jertfă de laudă, adică rodul buzelor care preaslăvesc numele Lui. lar facerea 
de bine şi întrajutorarea nu le daţi uitării; căci astfel de jertfe sunt bineplăcute lui 


Dumnezeu (Evrei 13, 15-16). 


Deci două chipuri ale slujirii ne-a învăţat pe noi Domnul: cel al laudei, 
slavosloviei şi mulţumirii care se face prin El către Dumnezeu, şi facerea de bine şi 
întrajutorarea, care pot fi văzute ca fapte ce arată relația cu Dumnezeu şi cu aproapele 
nostru. Îl slujim în duh şi adevăr ori de câte ori, prin credinţa noastră neclintită în Domnul 
nostru lisus Hristos, Îl lăudăm, Îl binecuvântăm pe Dumnezeu şi Îi mulţumim, iar pe 
aproapele nostru îl ajutăm prin faceri de bine. Slujirea în duh şi adevăr se sprijină pe 
capul tuturor poruncilor, pe iubirea față de Dumnezeu şi pe dragostea faţă de aproapele 
nostru (Matei 22, 37-40; Marcu 12, 28-31; Luca 10, 25-28). Astfel încât numai atunci ÎL 
slujim pe Dumnezeu în duh şi adevăr, când ÎI iubim pe Domnul nostru lisus Hristos şi pe 
aproapele nostru, dar nu numai prin cuvinte, ci când mărturisim aceasta prin fapte. 
Altminteri, deşartă este orice strădanie a noastră, orice altă luptă. Dacă zidim pe nisip, 
vânturile şi valurile vor surpa lucrurile ostenelilor noastre şi vom fi lăsaţi goi în vremea 


furtunii (Matei 7, 26-27). 

Dovedirea dragostei noastre față de Domnul nostru lisus Hristos 


Şi cine este cel ce Îl iubeşte pe Domnul? Caracterul celui ce Îl iubeşte pe 
Hristos I-a arătat EI Însuşi: Cel ce ţine poruncile Mele şi le păzeşte pe acestea, acela este 
cel ce Mă iubeşte (loan 14, 21). Că numai acesta este bineplăcut lui Dumnezeu şi că 
numai slujirile lui sunt bineprimite de Dumnezeu o spune nemijlocit Domnul: Jar ce! ce 
Mă iubeşte, va fi iubit de Tatăl Meu şi-l voi iubi şi Eu şi Mă voi arăta Lui (oan 14,21). 
Ca să arate mărimea bogăției harului de la Dumnezeu pentru cei ce Îl iubesc pe Domnul, 
iată prin ce cuvinte îl descrie: Dacă Mă iubeşte cineva, va păzi cuvântul Meu şi Tatăl 
Meu îl va iubi şi vom veni la el şi vom face locaş la el (loan 14, 23). Domnul, arătând şi 
caracterul celui ce nu Îl iubeşte, zice: Ce/ ce nu Mă iubeşte, nu păzeşte nici cuvintele 
Mele. În consecinţă, acela care păzeşte poruncile Lui, Îl iubeşte pe Domnul. Dar fiindcă 
Dumnezeu iubeşte pe cel ce Îl iubeşte pe Domnul, urmează că cine nu-L iubeşte pe 
Domnul nu este iubit de Dumnezeu şi, prin urmare, când unul ca acesta se roagă către EI, 
se face aramă sunătoare şi chimval răsunător (1 Corinteni 13, 1). Ca răspuns acestora, 
Mântuitorul a zis: Nu vă ştiu pe voi! (Matei 25, 12). Aşadar, criteriul neabătut pentru 
dreapta slujire bineplăcută lui Dumnezeu îl constituie iubirea Domnului şi iubirea 
aproapelui: în aceste două porunci se cuprind toată Legea şi proorocii (Matei 22, 37-40; 


Marcu 12, 28-31; Luca 10, 25-28). 


Deci voieşti, creştine, să fii bineplăcut lui Dumnezeu? Cercetează relația cu 
Dumnezeu şi cu aproapele: încearcă fiecare faptă a ta ca la piatra lidiană (E.L. Leutsch, 
Paroemiographi Graeci, t. 1, Gottingae, 1839, p. 357) cu voia lui Dumnezeu: şi când vei 
afla fapta ta vrednică, bucură-te, fiindcă aceasta este ca o jertfa bineplăcută, care va urca 
până la tronul lui Dumnezeu şi la jertfelnicul Lui şi va deveni bine primită ca un mir de 
bună mireasmă, ca tămâia din Liban, şi astfel îți va fi dăruit ție harul îmbelşugat de la 
tronul sfințirii Lui, de la care izvorăşte toată darea cea bună şi tot darul desăvârşit (lacov 

1, 7). Orice faptă plăcută lui Dumnezeu este o rugăciune, o rugă, un mod de slujire, o 
jertfă. Adevărul acesta l-a întruchipat prin cuvinte netăgăduite Apostolul Pavel: Facerea 
de bine şi întrajutorarea nu le daţi uitării; căci astfel de jertfe sunt bineplăcute lui 


Dumnezeu (Evrei 13, 16). 


Veniţi, aşadar, fraţi creştini, să Îl slujim pe Dumnezeu în sfinţenie şi în 
dreptate! Să imităm pilda bunei Maria, să îi aducem Lui dragoste şi slujire! În loc de mir, 
să aducem faptele şi lucrurile bune, iar pentru iubirea de străini, să îi îngrijim şi să îi 
adăpostim pe fraţii noştri. Fiindcă orice binefacere a noastră faţă de fraţii noştri, Domnul 
nostru cel Iubitor de oameni a binevoit să o considere ca o faptă săvârşită pentru EI Însuşi 
şi pe Sine să Se socotească dator şi pentru ea să trimită bogatele Lui daruri la 
binefăcători. Adevărat, adevărat zic vouă, întrucât aţi făcut unuia dintre aceşti fraţi ai 
Mei prea mici, Mie Mi-aţi făcut (Matei 25, 40). Să câştigăm vremea cât încă avem timp 
pentru fapta bună. Să nu ziceţi că suntem lipsiţi de bun prilej pentru buna faptă a bunei 
Marii, fiindcă pe săraci îi avem cu noi pururea (Matei 26, 11; Marcu 14, 7; loan 12, 8). 
Știm că cel ce miluieşte pe sărac pe Dumnezeu îl împrumută (Pildele lui Solomon 19, 
17), Celui care cere de la tine dă-i, şi de la cel ce voieşte să se împrumute de la line nu 
întoarce faţa la (Matei 5, 42). Să osârduim ca, printr-un schimb atât de uşor, să ne 
bucurăm de dragostea lui Hristos, Care voieşte să ne arate pe noi fii şi moştenitori al 
Împărăției cereşti. Să ne îngrijim să ne legăm încă de aici de Domnul prin dragostea cea 
vie şi prin slujirea cea duhovnicească, pentru ca să fim cu EI în veacul de acum şi în cel 


ce va să fie. Amin. 


Atena, 17 martie 1885 

La Sfânta şi Marea Vineri 


Părinte, a venit ceasul! Preaslăveşte pe Fiul Tău, ca şi Fiul să Te preaslăvească. 
(loan 17, 1) 


Despre împăcarea cu Dumnezeu şi despre mântuire 


A venit ceasul! Ceasul, hotărât încă de la creaţia lumi pentru împăcarea 
omului cu Dumnezeu, a venit! O, plinire a vremii! O, venire a sfintelor clipe! Cu ce 
cuvinte vom descrie înaltul tău caracter? Venirea ta a schimbat toate! Toată făptura s-a 
înnoit! În tine se surpă peretele din mijloc al despărţiturii (Efeseni 2, 14), desființând 
vrăjmăşia, iar zapisul datoriei noastre, plătindu-se, se rupe (Vezi Acatistul Buneivestiri, 
Condacul al 12-lea, în Ceaslov, Ed. IBMBOR, Bucureşti, 2001, p. 346). Întru Tine 
suntem aduşi la Dumnezeu şi suntem arătaţi fiii Lui! Uşa cea din veac închisă a grădinii 
Raiului s-a deschis, iar cei dezmoşteniţi de pe pământ - moştenitori ai cereştii împărăţii s- 
au făcut! Cu adevărat ceasul acesta este acel mare ceas pe care dumnezeiasca dragoste 


mai dinainte l-a rânduit pentru mântuirea omului. 


Dar cât de înfricoşător s-a lucrat împăcarea celor împăcaţi! Drama petrecută 
pe Golgota a cutremurat întreaga fire, iar faptele desfăşurate au mişcat întreaga făptură 
neînsuflețită. Cine poate îndura desfăşurarea acestei drame? Mântuitorul nostru este 
omorât pe cruce, este adus jertfă de ispăşire lui Dumnezeu, ca să îl mântuiască pe Adam 
din blestem şi din moarte, şi să îl arate pe el chip prieten şi iubitor de Dumnezeu. Dar 


omul, cum se prezintă el în acest moment important? Ce ajutor oferă el la mântuirea lui? 


13 


Omul care se mântuieşte se aduce pe sine ca un cuţit de jertfă, cel mai ascuţit, 
în lucrarea de jertfire, şi se dedică lucrării plin de zel. Din pricina înmulțirii fărădelegilor, 
alergăm la lucrarea mântuirii Lui. Ce înfricoşată negură a acoperit ochii sufletului 
omului! Ce beznă universală s-a lăsat şi toți umblau în întuneric ca într-o noapte fără 
lună! O, cât de mult s-a stricat omul! Întreaga făptură s-a schimbat de frică [Vezi 
Troparul idiomelos la Apostihirele de la Marea Vineri (Zoază făptură s-a schimbat de 
frică...), Triodul, Ed. Apostolikis Diaconias tis Ecclisias tis Ellados, Atena, 1960, p. 
398B], iar omul, întunecat cu mintea şi împietrit cu inima, numai el rămâne nesimţitor şi 
nepăsător. Soarele s-a întunecat, luna şi-a ascuns razele (Vezi Matei 24, 29; Marcu 13, 
24), pământul, scuturându-se de cutremur, îşi zdrobeşte măruntaiele. Morţii simt deplin 
cele petrecute, iar cei vii se arată mai insensibili decât cei morți. Pietrele, mai simţitoare 
decât inimile oamenilor, se despică, iar catapeteasma Templului se spintecă (Matei 27, 
51-53; Marcu 15, 38; Luca 23, 45), toate se cutremură, numai omul în această universală 


cutremurare rămâne nesimţitor şi nepăsător. 


Ce antiteză de stări între două firi care se confruntă! Firea omenească şi firea 
dumnezeiască se luptă - cea dumnezeiască, pentru a o mântui pe cea omenească, iar cea 
omenească, pentru a se pierde pe sine. Ce iubitor de oameni este Dumnezeu! Ce mare 
este dumnezeiasca dragoste! Prin ce cuvinte voi lăuda iubirea de oameni a lui 
Dumnezeu? Şi ce voi spune despre împietrirea inimii omeneşti şi despre orbirea 
duhovnicească? Ce mare este căderea lui Adam şi în ce chip minunat s-a săvârşit 
mântuirea! Cu ce preţ am fost răscumpăraţi! Mare cu adevărat este ceasul acesta! Da, 


mare, şi sfânt, şi dumnezeiesc! Fiindcă este ceasul împăcării, ceasul izbăvirii. 


Dar, fiindcă tema cuvântului meu se sprijină pe semnificația acestui cuvânt 


din Evanghelie, voi vorbi despre împăcare şi izbăvire. 

Partea I - Despre păcat şi împăcare 


1. Că omul a păcătuit împotriva lui Dumnezeu 


Ajungând la dezvoltarea temei noastre, socotesc necesar să încep cu 
chestiunea privitoare la păcat şi să o cercetez sub aspectele adevăratei existențe a 
păcatului şi a începutului lui, pentru ca prin mărturia faptelor să trecem într-un mod mai 


edificator la problema noastră. 


Având în vedere viaţa omului pe pământ, spunem că omul nu putea să fie 
plăsmuit de Creatorul lui în starea în care trăiesc şi astăzi încă multe popoare sălbatice, 
adică nefericit şi nenorocit, aproape dezmoştenit de fiinţă, fiindcă această stare nu era 
potrivită cu dreptatea dumnezeiască. Dacă Dumnezeu S-a arătat atât de drept cu toate 
creaturile în felul lor, încât şi existenţa animală, şi cea a plantelor au fost înzestrate cu 
toate trebuinţele lor potrivite pentru existență, pentru perpetuarea speciei lor şi pentru o 
viaţă plăcută, era drept ca nici omul să nu fie trecut cu vederea. Dar nefericirea şi 
nenorocirea omului, de la ivirea lui în lume până astăzi, sunt semnificative. Nefericirea şi 
nenorocirea sub diferite aspecte, manifestate ca un cameleon şi ca un şarpe târâtor, 
biciuiesc toate continentele locuite de oameni, începând cu sălbatica Indie până la nobila 
Europă, întinzându-şi domnia lor peste toate. În creaţie, numai omul este o ființă 
nefericită şi numai el fericeşte uneori soarta animalelor necuvântătoare. Cât de paradoxal 
este ca cea mai desăvârşită dintre creaturi să râvnească fericirea unei fiinţe inferioare! 
Cine oare ar putea să contrazică acestea sau să conteste superioritatea omului? 
Superioritatea omului este evidentă din efectele vizibile ale acesteia. Omul, aşa cum arată 


cercetările antropologice şi psihologice, a fost creat să conceapă ideea întregului şi să îl 

cuprindă cu mintea (Această idee er passim este evident asemănătoare ideilor din Husserl. 
Vezi Meditaţii carteziene, ideea lui ego cogito...). Numai omul este capabil să 
generalizeze, să discearnă şi să raționeze, numai el - care cuprinde în sine întreaga fire - 
poate să se detaşeze de lume pentru a o înţelege. Fiindcă cel care cuprinde nu poate fi în 
acelaşi timp şi cuprins. Aşadar numai omul poate să fie în afara lumii şi să o obiectiveze 
ca pe ceva străin de sine şi, prin urmare, neasemenea lui. Omul, neasemănător fiind cu 
materia, este în întregime spiritual, o ființă duhovnicească şi o fiinţă rațională, ființă 
deosebită şi superioară în creaţie. Este o ființă mai dinainte rânduită să supună toate: 
toate le-a supus sub picioarele lui (Psalmi 8, 6), şi existenţa sau inexistenţa lumii să se 
dovedească din perspectiva lui. Omul este o ființă superioară, fiindcă îl disting multe 
privilegii. Dacă dragostea se defineşte prin semnele de bunăvoință arătate, iar mărimea ei 
din felul semnelor, urmează că dragostea lui Dumnezeu față de om este foarte mare, 
fiindcă numai pe el l-a înzestrat cu atâtea haruri, tot atâtea semne ale dumnezeieştii 


bunăvoinţe. 


lar dacă importanţa omului este semnul dumnezeieştii bunăvoinţe, de unde 
atunci nefericirea şi nenorocirea lui? Vom dezlega această aporie (aporie = dificultate de 
ordin rațional greu sau imposibil de rezolvat) dacă vom cerceta proprietăţile dumnezeieşti 
ale omului. Meditând la făpturile create, ajungem la concluzia că dreptatea este una dintre 
calitățile lui Dumnezeu. lar caracteristica aceasta a binelui, mărturisită de întreaga 
făptură, ne duce la următoarea dilemă: fie să acceptăm că Dumnezeu este drept şi bun 
faţă de întreaga făptură creată şi nedrept numai față de om, ceea ce ar fi în contradicție cu 
dragostea specială pe care i-o acordă şi pe care am subliniat-o mai sus, fiindcă, în acest 
caz, calitățile s-ar exclude reciproc şi ar fi antagonice, fie să acceptăm că omul este 
pricina stării lui. Din acest silogism (silogism = Raţionament deductiv care conține trei 
judecăţi legate între ele astfel încât cea de-a treia judecată, care reprezintă o concluzie, se 
deduce din cea dintâi prin intermediul celei de-a doua), dovedit drept, aflăm rațiunea 


pedepsirii. Dumnezeiasca Scriptură ne învaţă care este această pricină în istorisirea vieţii 

primilor oameni în Rai. Din Scriptură învăţăm că păcatul omului față de Dumnezeu este 
singura pricină a stării lui. Această istorie este tot atât de adevărată, pe cât de adevărată 
este pedeapsa dată omului, şi mărimea nenorocirii lui se judecă proporțional cu mărimea 
păcatului săvârşit. Cu adevărat, pricina nenorocirii omului este păcatul faţă de Dumnezeu, 
care îl depărtează pe el de harul dumnezeiesc, care îl abate de la calea trasată de Creatorul 
său, păcat care l-a rătăcit pe el în pământul nenorocirii şi al nefericirii şi care l-a arătat un 
cadavru vrednic de plâns şi vrednic de dumnezeiasca milă, de dumnezeieştile 


compătimiri. 


2. Că s-a rugat prin Mântuitorul, Dumnezeul-om, pentru împăcare şi 
izbăvire 


Dar, fiindcă păcatul s-a dovedit a fi pricina stării nefericite a omului, trebuie 


acum să aflăm dacă omul putea să fie mântuit prin sine însuşi. 


Cunoaşterea naturii păcatului şi a stării omului ne determină să răspundem 
negativ. Spunem, aşadar, că nu putea, fiindcă păcatul împotriva lui Dumnezeu, fiind 
potrivnicie şi nedreptate față de Dumnezeu, l-a îndepărtat pe om de Dumnezeu şi a tăiat 
orice comuniune cu El. Dar, dacă mântuirea este împăcarea cu Dumnezeu, cine dintre 
oameni putea să ia asupra sa lucrarea lui Mesia şi să-şi apropie divinul, cine să dea 
socoteală pentru păcat şi să aducă împăcarea şi izbăvirea? Cine putea să ia asupra sa 
această lucrare măreaţă, înaltă şi sfântă, câtă vreme întreaga omenitate era robită 
păcatului? Cine putea interveni între Dumnezeu şi om ca să împace amândouă părțile şi 
să aducă pacea? Războiul împotriva lui Dumnezeu înseamnă a păcătui faţă de Dumnezeu, 


iar cel ce păcătuieşte este văzut ca vrăjmaş al lui Dumnezeu. Or, un astfel de mijlocitor 


79 


trebuia să fie liber faţă de păcat, fiindcă altfel cum ar fi putut să ajungă la unirea cu ceea 
ce este dumnezeiesc, curat, sfânt şi care respinge tot ceea ce este păcat? Trebuia aşadar să 
ajungă la aceasta printr-o nouă creaţie, fiindcă nici una dintre creaturi nu putea să îl 
reprezinte pe om. Cel ce păcătuieşte trebuie să dea răspuns, dar neputând sta din pricina 
păcatului, trebuia ori să fie distrus, ori să fie mântuit printr-o nouă şi mai presus de fire 
creaţie a lui Dumnezeu. Dumnezeiasca iubire a optat pentru a doua soluţie: a trimis pe 
Noul Adam (1 Corinteni 15, 45) din cer ca să-l mântuiască pe om. Era necesar ca Acest 
Nou Adam, din ceruri pogorât, să fie Dumnezeu-om (theanthropos), ca să aibă în Sine 
ambele firi, să le unească întru Sine şi să vorbească fiecăreia propria ei limbă, ca să 
împlinească lucrarea mântuirii. Aceste proprietăți le-a însumat întru Sine Domnul nostru 
Isus Hristos şi, pentru aceasta, este El Mântuitorul neamului omenesc, începutul şi 
plinitorul firii noastre, fiindcă EI ne-a împăcat cu Dumnezeu, El ne-a mântuit din robia 
diavolului şi ne-a arătat fii ai lui Dumnezeu şi Tatălui şi moştenitori ai cereştii Lui 


Împărăţii. 

Partea a II-a - Despre venirea Mântuitorului şi consecinţele ei 


1. Că venirea unui asemenea Mijlocitor Dumnezeu-Omenesc a fost 
vestită de profeții lui Dumnezeu şi de cei ai neamurilor 


Dumnezeu, iubindu-l pe om, mai dinainte a înscris în planul creației Lui 
desăvârşirea acestuia, adică semnul întru care omenitatea atinsă va fi semnul unirii 
dumnezeirii şi omenităţii, întru care Dumnezeirea Se va deşerta pe Sine, ca să intre în 
relație cu lumea (Filipeni 2, 7). Planul lui Dumnezeu, existent în mintea Lui, s-a arătat 
mai întâi îndată după căderea lui Adam, sub forma lucrării izbăvirii, de care omul avea 
foarte mare nevore, în cuvintele lui Dumnezeu către şarpe: Dușmănie voi pune între tine 
şi între femeie, între sămânţa ta şi sămânţa ei, aceasta îţi va zdrobi capul, iar tu îi vei 
înțepa călcâiul (Geneza 3, 15). Aceste cuvinte erau făgăduinţa binevestită omului a 
viitoarei veniri a Mântuitorului. Tocmai această făgăduință au văzut-o plinită şi mai 
dinainte vestită iudeilor toți profeţii inspirați de Dumnezeu şi iluminaţi de Dumnezeiescul 
Duh. Marele Moise, profeţind venirea lui Mesia, zice către iudei: Prooroc din mijlocul 
lău şi din fraţii tăi, ca şi mine [adică dătător de lege şi izbăvitor, n.a.], îţi va ridica 
Domnul Dumnezeul tău: pe Acela să-L ascultați întru toate câte le va spune vouă şi tot 
sufletul care nu va asculta de Proorocul acela va fi stârpit din popor... (Deuteronomul 
18, 15, 19 extr. LXX). Isaia, cu mare glas, a binevestit pe Mântuitorul coborând din lesei 
ca mlădiţa din tulpina copacului: O Mlădiţă va ieşi din tulpina lui lesei şi un Lăstar din 
rădăcinile lui va da. Şi Se va odihni peste El Duhul lui Dumnezeu, duhul înţelepciunii şi 
al înţelegerii, duhul sfatului şi al tăriei, duhul cunoștinței şi al bunei-credinţe. Și-L va 
umple pe El duhul temerii de Dumnezeu [|...] şi cu duhul buzelor Lui va omori pe cel fără 
de lege. Dreptatea va fi ca o cingătoare pentru rărunchii Lui şi credincioşia ca un brâu 


pentru coapsele Lui (Isaia 11, 1-5). 


8l 


Cine nu cunoaşte marea profeție a lui Isaia, prin care s-a propovăduit cea mai 


mare minune, naşterea din Fecioara: Iată, Fecioara va lua în pântece...! (Isaia 7, 14) 


Profetul Isaia, mergând şi mai departe, Îl descrie pe Fiul Fecioarei ca şi cum 
deja ar fi născut. Căci Prunc S-a născut nouă, un Fiu S-a dat nouă, a Cărui stăpânire e 
pe umărul Lui şi se cheamă numele Lui: Înger de mare sfat, Sfetnic minunat, Dumnezeu 
tare, biruitor, Domn al păcii, Părinte al veacului ce va să fie (Isaia 9, 5). Ce este mai 
limpede decât această profeție? Cum ar fi dat profetul numele de Dumnezeu pruncului 
născut şi toate dumnezeieştile Lui caracteristici, dacă nu Duhul Sfânt i-ar fi descoperit lui 
dumnezeirea pruncului lisus? Cum putea un bărbat iudeu, care cunoştea bine legea, să 


descopere lucruri atât de exacte despre EI? 


Profetul Miheia Îl vede pe Stăpânitorul poporului, cel veşnic, ieşind din 
Betleem. Iată ce spune: Și tu, Betleeme Efrata, deşi eşti mic între miile lui luda, din tine 
va ieşi Stăpânitor peste Israel, iar obârşia Lui este dintru început, din zilele veşniciei 
(Miheia 5, 1). Cine va fi acest Stăpânitor Care Se va naşte în Betleem şi al Cărui început 
al existenţei se află din zilele veşniciei, adică mai înainte de veci? Cum putea să spună 


asemenea lucruri despre un simplu om, dacă nu ar fi spus acestea despre Dumnezeul-om? 


lar Maleahi vesteşte venirea Înaintemergătorului: Jată, Eu trimit pe îngerul 


Meu şi va găti calea înaintea feţei Mele (Maleahi 3, |). 


lar Isaia aude şi glasul Înaintemergătorului propovăduind pocăinţa: Glasul 
celui ce strigă: „În pustiu sătiți calea Domnului, drepte faceţi cărările Dumnezeului 
nostru [|...] Și se va arăta slava Domnului şi tot trupul va vedea mântuirea Domnului, 


căci gura Domnului a grăit” (Isaia 40, 3 şi 5. LXX). 


Zaharia a vestit mai dinainte intrarea Domnului în Ierusalim călare pe mânzul 
asinei: Bucură-te foarte, fiica Sionului, veseleşte-te, fiica Ierusalimului, căci iată, 
Împăratul tău vine la tine drept şi biruitor, smerit şi călare pe asin, pe mânzul asinei 


(Zaharia 9, 9). Acelaşi profet, văzând mai dinainte trădarea lui Iuda, determină şi 

cantitatea arginţilor trădării: Şi Mi-au cântărit simbria Mea treizeci de arginţi [...]. Și am 
luat cei treizeci de arginţi şi i-am aruncat în vistieria templului Domnului, pentru olar 
(Zaharia 11, 12-13). lar Sfântul Evanghelist Matei, referindu-se la acelaşi loc şi citându-l 
la Ieremia, zice: Și au luat cei treizeci de arginţi, prețul Celui prețuit, pe care I-au prețuit 
fiii lui Israel, şi i-au dat pe Țarina Olarului, după cum mi-a spus mie Domnul (Matei 27, 
9-10). Iar despre abandonarea lui Hristos de către ucenicii Lui, zice David: Prietenii mei 
şi vecinii mei în preajma mea s-au apropiat şi au șezut, şi cei de aproape ai mei departe 
au stat (Psalmi 37, 11). Şi el zugrăveşte, în diferiți psalmi, toate patimile Mântuitorului, 
ca şi cum erau prezente şi le vedea. Iar Isaia desluşeşte şi pricina pentru care a pătimit 
acestea: Dar EI a luat asupră-Și durerile noastre şi cu suferinţele noastre S-a împovărat 
[...] E/ fusese străpuns pentru păcatele noastre şi [|...] prin rănile Lui noi toţi ne-am 
vindecat. |...] Și Domnul a făcut să cadă asupra Lui fărădelegile noastre ale tuturor. 
Chinuit a fost, dar S-a supus şi nu Și-a deschis gura Sa; ca un miel spre junghiere S-a 
adus şi ca o oaie fără de glas înaintea celor ce o tund, aşa nu Şi-a deschis gura Sa. Întru 
smerenia Lui judecata Lui s-a ridicat şi neamul Lui cine îl va spune? Că s-a luat de pe 
pământ viața Lui! Pentru fărădelegile poporului meu a fost adus spre moarte [...] 
fărădelege nu a făcut, nici înşelăciune nu s-a aflat în gura Lui [|...] şi fărădelegile lor le 
va lua asupra Sa. [...] Că EI a purtat fărădelegile multora şi pentru păcatele lor Și-a dat 
viața (Isaia 53, 4-12, extr.). Şi Isaia descrie patimile lui Hristos în pretoriu ca şi când le-ar 
fi văzut cu proprii ochi: Spatele l-am dat spre rane şi obrajii Mei spre pălmuiri, şi faţa 
Mea nu am ferit-o de ruşinea scuipărilor (Isaia 50, 6). Tot Isaia spune de numărarea 
Domnului cu cei fărădelege: ca răsplată că Și-a dat sufletul Său spre moarte şi cu cei 
făcători de rele a fost numărat (Isaia 53, 12). lar David mărturiseşte despre martorii 
mincinoşi: S-au sculat martori nedrepți şi de cele ce nu ştiam M-au întrebat (Psalmi 34, 
10), iar despre moartea pe cruce zice: Sfrăpuns-au mâinile Mele şi picioarele Mele. 
Numărat-au toate oasele Mele (Psalmi 21, 18-19). În acelaşi loc vorbeşte şi despre 


împărțirea veşmintelor Lui: Împărțit-au hainele Mele loruşi şi, pentru cămaşa Mea au 

aruncat sorți (Psalmi 21, 20). Cum ne va ajunge timpul să istorisim toate proorocirile 
prin care mai dinainte s-a vestit venirea Mântuitorului, în toate detaliile ei, de la naşterea 
Lui şi până la înviere? În mod sigur timpul este insuficient şi caracterul cuvântului nostru 


nu o permite. 


2.  Căvenirea Mântuitorului este mântuitoare atât pentru viața cerească, 
cât şi pentru cea pământească 


Venirea Mântuitorului era atât de aşteptată de lumea întreagă, încât chiar şi la 
neamuri exista această aşteptare. La sfârşitul Republicii Romane, neamurile aşteptau un 
eveniment mare şi extraordinar. Sub Augustus, s-a pronunţat profeția: Regem populi 
Romani naturam parturire adică Firea naşte un rege poporului roman (traductio 
auctoris) [Suetoniu, Divus Augustus, 94, 3. În opera lui Suetoniu are următoarea formă: 
Regem populo Romano naturam parturire]. De asemenea, se răspândise în tot Răsăritul 
că se va arăta un bărbat dintre iudei ca Rege al lumii întregi (după Suetonius, Augustus, 6 
| Suetoniu, Divus Augustus, 94, 6] şi acelaşi îl vesteşte şi pe Vespasian [Suetoniu, Divus 
Vespasianus, IV, 5. Textul latin al lui Sucetoniu este după cum urmează: Percrebruerat 
Oriente toto vetus et constans opinio esse in fatis ut eo tempore ludaea profecti rerum 
potirentur. Traducere: Era răspândită în întreg Orientul o opinie veche şi constantă în 
divinaţii că în acel timp vor fi regi plecaţi din ludeia]) şi Vergiliu în Catalepton (Vergiliu, 
Catalepton VIII), şi Tacit (Corneliu Tacit, Historiarum Liber, V, 13). lar după Suidas şi 
Nichiforos Kallistos, venind Augustus la Oracolul din Delfi şi întrebând pe prezicător 
cine va domni după el, a primit drept răspuns următorul oracol: „Un prunc evreu îmi 


porunceşte stăpânind pe fericiţii zei/ Şi, lăsându-şi casa, va pogori la iad degrabă/ şi de 

acum înainte în necredinţă altarele noastre se vor afla tăcând” (Suidas, Lexicon, cuvântul 
Cezar Augustus. Nichiforos Callistos Xanthopoulos, Ecclisiastikis Historias, I, 17, PG 
145, 681D-684A). Multe alte asemenea oracole se referă la aceasta, mărturisind 
aşteptarea neamurilor. Tot ca un astfel de oracol poate fi interpretat şi cuvântul lui 
Socrate: „Murind, cercetaţi dacă nu cumva vreun alt zeu va trimite vouă un protector la 


îngropăciune” (Platon, Apologia, 31a). 


Toate popoarele, aşadar, simțeau nevoia şi iminenţa venirii Mântuitorului şi Îl 
primeau pe El auzindu-L într-un glas tainic, care le grăia în inimi. Venirea Mântuitorului 
era cu atât mai râvnită, cu cât îi părăsise orice nădejde, orice mângâiere, orice seninătate 
şi orice morală. Și, dimpotrivă, orice stricăciune, orice necredinţă, întristare şi deznădejde 
tindeau să se înstăpânească. Venirea Mântuitorului şi Izbăvitorului era absolut necesară. 
Trebuia ca EI să aibă putere absolută, adică putere dumnezeiască, pentru a întări credința 
deja zdruncinată a neamurilor, să insufle evlavia adevăratei credinţe, să plinească golul 
din inimi, să plinească cerinţele duhului şi, în sfârşit, să înnoiască viaţa socială şi morală 


şi să îl transforme pe om. 


Degenerarea continuă a omului este scrisă în paginile istoriei lui şi neputința 
de a-şi îmbunătăţi starea a fost, de asemenea, dovedită. Grecia, Roma, ludeea, care 
întruchipau înţelepciunea lumii, potrivit caracterelor lor specifice, erau cu totul 
neputincioase - chiar aflate în culmea dezvoltării lor - în desăvârşirea omului, iar în 
decăderea lor s-au dovedit şi mai neputincioase să desăvârşească ceea ce nu izbutiră, nici 
măcar atinge, în perioada lor de maximă înflorire. Neputinţa omenească era reală şi ducea 
la distrugerea completă. Prăpastia existentă şi lărgită din pricina necredinţei ameninţa cu 
nimicirea completă a omului. Starea aceasta prezenta următoarea dilemă: ori mântuirea 
omului prin dumnezeiasca grijă, ori completa lui distrugere. Dumnezeiasca dragoste, şi 
iarăşi ea cea dintâi, a voit, iar omul s-a mântuit. Mântuirea omului este dovedită de însăşi 
existenţa lumii. Dacă el există, atunci şi lumea există. Fiindcă este de necontrazis faptul 


că distrugerea omului atrage după sine distrugerea întregii existenţe a lumii. 

Și cine poate să se îndoiască de aceasta? Cine, curat fiind cu inima şi luminat 
cu lumina dumnezeiescului har, nu aude în inima lui grăind un glas tainic convingându-l 
de puterea mântuitoare a lui Hristos? Cine, oare, nu descoperă în persoana istorică a 
Domnului dumnezeirea, sfinţenia, înălţimea şi supradesăvârşirea Lui? Ce evreu perfid nu 
descoperă în cuvintele Lui pe Hristos Dumnezeul-om? Cine nu descoperă în faptele Lui 
covârşirea firii, minunea, taina? Cine nu Îi admiră viaţa Lui pe pământ? Cu privire la cine 
s-au plinit mai deplin toate profeţiile? Cine, meditând la vechea şi noua istorie şi aflând 
efectele mântuitoare ale creştinismului, nu strigă cu admiraţie: Aceasta este schimbarea 
dreptei celui Preainalt! (Psalmi 76, 10). Cine, văzând seninătatea din inimile celor ce 
pătimesc necazuri, virtutea din familule celor nenorociţi, stăpânirea de sine a celor 
necăjiţi, lepădarea de sine a celor ce se desăvârşesc, nu se va minuna de puterea lucrării 
lui Hristos şi nu Îl va propovădui pe El Dumnezeu adevărat din Dumnezeu adevărat şi 


Mântuitor al lumii? 


Da, frați creştini! Domnul nostru lisus Hristos este Dumnezeu din Dumnezeu, 
lumină din lumină, Cel ce pentru mântuirea noastră S-a pogorât din ceruri, şi S-a întrupat 
din Maria Fecioara, şi S-a făcut om, şi S-a răstignit sub Ponţiu Pilat (Vezi Simbolul 


credinţei |Crezul]). 


Veniţi, aşadar, frați creştini, să înălțăm aripile minţii noastre şi să ne lăsăm 
duşi puţin, şi să ne îndreptăm călătoria noastră la Golgota, sus, ca să vedem de acolo 
desfășurându-se drama reîmpăcării noastre şi a izbăvirii! Să stăm înaintea Răstignitului 
Isus Hristos, Domnul nostru, şi să-l contemplăm patimile, pe care le-a răbdat pentru 
păcatele noastre. Să ne plecăm genunchii înaintea Lui şi să-L mărturisim pe El 
Mântuitorul şi Izbăvitorul nostru, să-l făgăduim pocăință pentru greşelile noastre şi să Îi 
arătăm evlavie şi cinstire pentru scump sângele Său vărsat, să ne facem vrednici de 
mântuire şi moştenitori ai Împărăției cerurilor, de care fie să ne învrednicim noi toţi! 


Amin. 

Despre pocăință 


Pocăiţi-vă, pentru că s-a apropiat Împărăţia cerurilor (Matei 3, 2). 


„Când a venit plinirea vremii” (Galateni 4, 4) statornicită de la crearea lumii 
pentru mântuirea neamului omenesc, Dumnezeu a trimis înaintea feţei Lui pe îngerul Său 
(Matei 11, 10; Marcu 1, 2; Luca 7, 27), ca să propovăduiască pocăinţa şi iertarea 
păcatelor (Marcu 1, 4; Luca 3, 3). A venit, aşadar, loan şi a propovăduit pocăinţa şi a zis: 
Pocăiţi-vă, pentru că s-a apropiat împărăţia cerurilor! (Matei 3, 2). Cine poate să nu se 
minuneze de dumnezeiasca iubire de oameni, de marea dragoste a lui Dumnezeu faţă de 
oameni? Cel ce vrea ca toți oamenii să se mântuiască şi la cunoştinţa adevărului să vină 
(1 Timotei 2, 4), voind să pregătească mai dinainte lumea pentru primirea Evanghelici 
mântuirii, l-a trimis pe propovăduitorul pocăinţei (loan Botezătorul), glasul celui ce strigă 
în pustiu, ca să propovăduiască venirea Domnului şi necesitatea pocăinţei. Un glas strigă: 
„În pustiu gătiți calea Domnului, drepte faceţi în loc neumblat cărările Dumnezeului 
nostru. Toată valea să se umple şi tot muntele şi dealul să se plece; şi să fie cele strâmbe 
drepte, şi cele colțuroase, căi netede [...] şi tot trupul o va vedea [mântuirea lui 
Dumnezeu” (Isaia 40, 3-5). Pocăinţa este aşadar baia care singură curăţeşte pentru 
primirea Evangheliei. Această proprietate a pocăinţei vrând loan să o înfățişeze, boteza în 
Iordan pe cei ce se pocăiau, arătând în mod simbolic puterea curățitoare a pocăinţei. Dacă 
pocăința este văzută de Dumnezeu ca singurul mijloc pregătitor pentru primirea 
Evangheliei, urmează că ea este singura baie care poate spăla sufletul omului de păcatele 


lui şi singura care poate să îl facă vrednic de primirea Domnului. 


Dar fiindcă este cu neputinţă ca omul să se păzească fără de păcat chiar 


numai un singur ceas din viaţa lui (lov 14, 4-5), de unde rezultă că păcătuim în fiecare 


87 


ceas, de aceea voi predica în cele ce urmează despre pocăință, arătând necesitatea şi 


săvârşirea ei la vreme potrivită. 


Partea 1 


1. Rațiunea pentru care păcătuim 


Când l-a creat pe om liber şi independent pe pământ, Dumnezeu l-a înzestrat 
cu puterile sufletului, prin care el să poate face distincția precisă şi desăvârşită între bine 
şi rău, să dorească binele, să tânjească după el şi să se orienteze spre el, iar răul, 
dimpotrivă, să îl urască, să se întoarcă de la el şi să se scârbească de el. Scopul unei 
asemenea bogății a darurilor lui Dumnezeu către om era desăvârşirea, fiindcă numai o 
ființă liberă şi independentă putea, fiind neatârnată în energiile sale, să urce la 
desăvârşire. lar omul, fiind chip văzut al lui Dumnezeu în lume, dar dumnezeu în 
potentiam pe pământ, era necesar să transpună aceasta in actu, prin independenţa şi 
neatârnarea lui. Înțeleptul Sirah, cuvântând despre libertatea şi neatârnarea omului, zice: 
Domnul de la început l-a făcut pe om şi l-a lăsat în mâna sfatului său [...] Pus-a înaintea 
ta foc şi apă, şi ori la care vei vrea, vei întinde mâna ta. Înaintea oamenilor este viaţa şi 
moartea, şi oricare le va plăcea li se va da (Înţelepciunea lui Isus Sirah 15, 14, 16-17). 
Totuşi, din nefericire, omul, înşelat de diavol, s-a folosit rău de libertatea lui, fapt pentru 
care a şi căzut din cinstea lui cea dintâi şi din vrednicia de prieten al lui Dumnezeu, şi din 
locuitor al Raiului a devenit cetăţean al unui ţinut mărăcinos şi acoperit de spini (Geneza 
3, 17-18) şi duşman al lui Dumnezeu. Prin urmare păcatul l-a depărtat pe om de 
Dumnezeu, puterile sufleteşti au slăbit, iar partea cunoscătoare în întregime nu a mai 

putut face alegerea între adevăratul bine şi contrariul lui, iar voinţa nu a mai voit mereu 
numai binele, ci a găsit desfătare în rău. De atunci, sufletul lui s-a distrus prin 
întinăciunea păcatelor şi avea nevoie de o baie curăţitoare, prin care să se curețe. O astfel 
de baie a conştiinţei este considerată pocăinţa, pe care au propovăduit-o toţi profeţii, şi 


ultimul, loan Botezătorul, care şi boteza pentru arătarea curăţirii sufletului. 


2. Că păcatul strămoşesc îl trage pe om la păcătuire 


Ca o consecinţă a păcatului strămoşesc, omul, neavând deplină tăria puterilor 
sufleteşti, cade în multe păcate, fiindcă firea lui, fund în întregime aplecată spre păcat, 
alunecă neîncetat spre păcat (Geneza 8, 21). Domnul nostru arată printr-o pildă foarte 
potrivită înclinarea omului spre păcat: largă este poarta şi lată este calea care duce la 
pieire [...]. Și strâmtă este poarta şi îngustă este calea care duce la viaţă... (Matei 7, 13- 
14). Dar şi vechii înţelepţi şi poeţi ai Antichității au zugrăvit-o astfel, precum afirmă şi 


Hesiod (Hesiod, op. cit., str. 287-292). 


Aşadar păcatul strămoşesc îl împinge într-o oarecare măsură pe om la păcat, 
către care bietul om, nevăzând drept, simte aplecare mai mult decât spre virtute, fiindcă 
această cale a virtuţii este lungă şi abruptă, iar cel ce umblă pe ea înaintează cu trudă şi 
urcă silindu-se. Că silire se cere pentru a urma această cale, Însuşi Domnul o spune 
altundeva: Împărăţia cerurilor se ia prin străduinţă şi cei ce se silesc pun mâna pe ea 
(Matei 11, 12). De unde se arată limpede că numai silindu-ne pentru virtute putem deveni 


vrednici de Impărăţia lui Dumnezeu. In vreme ce calea răutăţii, care duce jos, este şi 

netedă, şi foarte uşoară pentru mulți. Trebuie deci să avem pocăință, fiindcă, altminteri, 


sufletul nostru, care este înclinat spre rău, nu va putea fi mântuit. 


3. Că voinţa împreună cu harul dumnezeiesc mântuiesc pe om 


Trebuie să avem mai întâi voinţa de a ne pocăi şi apoi să ne poarte de grijă 
dumnezeiescul har, să ne vindece şi să ne mântuiască, fiindcă ambele se cer pentru 
mântuire. La începutul secolului al V-lea s-a stârnit între teologi o controversă în această 
privinţă, şi anume, dacă este de ajuns pentru mântuire numai voinţa omului sau numai 
harul lui Dumnezeu. Pelagienii, următori ai lui Pelaghie, erau de părere că numai voinţa 
omului era suficientă pentru mântuire. Împotriva acestei păreri eronate s-au ridicat 
Fericitul Augustin şi Fericitul Ieronim, ambii învățați Părinți ai Bisericii Apusene, care, 
contestând învăţătura sucită a lui Pelaghie, au căzut în cealaltă extremă, adică au ajuns să 
creadă că numai harul, nu şi voinţa omului, se cere în mântuirea omului. Faţă de ambele 
învățături, Biserica îşi exprimă dezacordul şi, călăuzindu-se atât după Sfintele Scripturi, 
inspirate de Duhul Sfânt, cât şi din dreapta credinţă ortodoxă, afirmă că nu este de ajuns 
pentru mântuire nici numai harul dumnezeiesc, nici numai voinţa omului, ci ambele 
trebuie să conlucreze. Fiecare, luat separat, este insuficient, purtând în sine şi ceva ilogic 
şi neînţelept, nevrednic de dumnezeiasca înţelepciune şi dreptate. Dacă doar voinţa liberă 
a omului ar fi capabilă de a aduce mântuirea, atunci ar fi fost fără rost împlinirea tainei 
dumnezeieştii iconomii şi a înomenirii lui Dumnezeu. lar dacă ar fi mântuitor numai 
harul dumnezeiesc, atunci ar însemna că Dumnezeu este părtinitor, fiindcă nu îi 
mântuieşte pe toţi, ci numai pe cei pe care vrea EI să îi mântuiască, iar pe cei pe care nu 

vrea, îi osândeşte. Dar nici una din cele două condiţii nu este acceptabilă separat, datorită 
dumnezeieştii înţelepciuni şi dumnezeieştii iubiri de oameni şi dreptăți, fapt pentru care 
Biserica acceptă ideca că pentru mântuirea omului se cer doi factori: voinţa omului şi 
harul lui Dumnezeu, ei fiind cele două roţi ale trăsurii care urnesc mântuirea oamenilor. 
Pe această temelie Biserica şi-a construit credința, sprijinită pe învăţăturile Domnului 
nostru lisus Hristos, Care, voind să îi înveţe pe oameni că mântuirea noastră nu este 
lucrată numai de dumnezeiescul har, ci şi de voinţa omului, a zis: Cine vrea să vină după 
Mine să se lepede de sine, să-şi ia crucea şi să-mi urmeze Mie (Matei 16, 24; Marcu 8, 
34). Prin aceasta arată că harul mântuitor nu sileşte pe nimeni, tocmai fiindcă recunoaşte 
şi respectă libertatea omului, şi că harul îl mântuieşte pe cel ce voieşte. Aşa încât 
Dumnezeu nu-i statorniceşte de mai înainte pe cei mântuiţi, ci voiește ca toți să se 
mântuiască şi la cunoştinţa adevărului să vină (| Timotei 2, 4). Aceasta ar fi fals dacă 
numai harul lui Dumnezeu l-ar mântui pe om. Dar că nu este de ajuns nici simpla 
libertate a omului, tot Domnul o spune: fără Mine nu puteți face nimic (loan 15, 5); Eu 
sunt uşa, de va intra cineva prin Mine, se va mântui (loan 10, 9) - de unde rezultă 
limpede necesitatea celor doi factori. Fiindcă, pentru a intra cineva, este mai întâi necesar 
ca acela să vrea să intre. Încât şi voinţa noastră, şi harul lui Dumnezeu trebuie să 


conlucreze pentru mântuire. 


Faptul de a fi mântuiţi, zice Sfântul Grigorie Teologul, trebuie să vină şi din 
voinţa noastră, şi din harul lui Dumnezeu: „Trebuie ca mântuirea să fie şi de la noi, şi de 
la Dumnezeu” (Sfântul Grigorie Teologul, Omilia 37 la Cuvântul Evangheliei „Când a 
sfârşit lisus aceste cuvinte...” şi următoarele, 13, PG, 36, 297D). lar dumnezeiescul loan 
Gură de Aur zice: „Harul, cât ar fi el de har, mântuieşte numai pe cei care vor să se 
mântuiască” (Sf. loan Gură de Aur, 7ăâlcuire la Epistola către Romani, 18, 4, PG, 60, 
579). Conlucrează deci harul lui Dumnezeu şi, respectiv, voința omului în mântuire. 
Harul lui Dumnezeu premerge şi urmează, iar voinţa îl însoţeşte la mijloc; harul lui 


Dumnezeu cheamă, încurajează şi întăreşte, voinţa hotărăşte, iar apoi harul, urmând-o, 

plineşte mântuirea. Este necesară aşadar voinţa, ca să audă glasul care cheamă la 
mântuire. Dumnezeu cheamă mereu pe orice om păcătos la pocăință şi îndreptare, fiindcă 
voieşte mântuirea tuturor (| Timotei 2, 4), dar este necesar ca şi omul să voiască a se 


pocăi, ca să se mântuiască. 


Dar, fiindcă am arătat necesitatea voinţei omului şi a harului lui Dumnezeu 
pentru mântuire, să trecem la cercetarea modului şi a timpului în care omul păcătos 


trebuie să lucreze ca să fie mântuit. 


Partea a Il-a 


1.  Căomultrebuie să caute îndreptarea vieții lui la timp 


Motivele pentru care omul trebuie să caute îndreptarea vieţii din timp prin 
pocăință, adică prin întoarcerea la dreptate, de la care s-a abătut, sunt: mai întâi, setea de 
mântuire şi, în al doilea rând, frica de moarte. Vremea vieţii noastre nu este nesfârşită, 
căci vine moartea ca un fur noaptea (1 Tesaloniceni 5, 2, 4). În acelaşi timp, deprinderea 
păcatului poate să ne facă neputincioşi pentru pocăință, ceea ce trebuie să ne înfricoşeze 
pe noi foarte. Obişnuinţa păcatului, care ia locul firii în om prin repetarea lui neîncetată, 
devine atât de puternică, încât omul nu mai poate lupta împotriva acesteia, fiindcă puterea 
e1 s-a extins şi asupra legii firii. Când obişnuinţa păcatului a devenit dominantă, încetează 
orice voinţă liberă. Individul sau egoul personal care se supune acestei obişnuinţe nu mai 


poate lupta împotriva ei. Orice încercare este zadarnică şi nu duce spre nimic altceva 

decât spre a arăta completa neputinţă manifestată în voinţa persoanei respective. Cel ce 
este dominat de această obişnuinţă a păcatului lucrează ca un rob al ei, propria lui voinţă 
părăsindu-l. Acţionează chiar împotriva voinţei lui, împotriva cerinţelor şi dorințelor lui, 
şi le săvârşeşte tocmai pe cele de care caută să se ferească. Aşa este obişnuința păcatului, 
acest ighemon tiranic, care când pune stăpânire în întregime asupra noastră, ia frâiele şi 
se face stăpân peste toate pornirile/dispoziţiile noastre, şi, acu” e acu”, gata, s-a sfârşit! 


Orice nădejde de mântuire piere! Nici o rază de lumină nu mai licăreşte! 


Vreau să vă povestesc o pildă grăitoare, care arată adevăratul caracter al 


păcatului şi mărimea puterii lui. 


În istorie se povesteşte că Semiramis, soţia împăratului Asiriei, Ninos, a 
reuşit prin multe prefăcătorii şi dezmierdări să îl convingă pe soţul ei să îi acorde doar 
pentru o singură zi domnia, dorind să domnească ea în ziua aceea. Dar care credeți că a 
fost prima faptă pe care a făcut-o proaspăt înscăunata împărăteasă? A dat o poruncă prin 
care îl osândea la moarte pe soţul ei, după a cărui moarte ea a domnit nu doar pentru o 
singură zi, ci până la sfârşitul vieţii (Plutarh, Etica Erotica, 9, 753DE). Cât de perfectă 
este asemănarea cu păcatul! Şi aceasta cu atât mai mult, cu cât se potrivesc toate detaliile, 


astfel încât comparaţia este uşor de înţeles. 


Când păcatul, care este o altă Semiramis, convinge partea raţională să cedeze 
cerințelor lui şi să îi dea numai o singură zi, adică o singură dată, puterea de a lega şi a 
dezlega, atunci raţiunea nu se mai întoarce niciodată pe tronul ei şi nu numai că încetează 
să mai fie împărat, ci devine o victimă vrednică de plâns a propriei înşelări. Niciodată nu 
cedaţi în faţa a ceea ce puterile voastre conducătoare vă conving că trebuie să vă 
împotriviţi! Nimic să nu vă plece. Nimic să nu vă înmoaie inimile. Cele mai 
înduioşătoare cuvinte să arate inima voastră mai tare decât oţelul: lacrimi, suspine, 
făgăduinţe, ameninţări, nici unele dintre acestea să nu lase nici o amprentă în inima 
voastră. Rămâneţi statornici în principiile voastre, ca nu cumva în scurtă vreme lacrimile 


pocăinţei să scalde obrajii întristaţi. Cedarea vă va aduce îndoite rele: mai întâi vă va 
93 


mustra ca pe nişte oameni fără caracter şi, în al doilea rând, vă va aduce nenorociri. lar cu 
privire la păcatele ce vă stăpânesc, acestea vi le spun: să vă împotriviţi cât mai mult, încât 
însăşi moartea să o primiţi, fiindcă numai astfel veţi putea ieşi biruitori din păcatele care 
pururi vă luptă. Dacă Ninos ar fi rămas neclintit, Semiramis nu numai că i-ar fi rămas 
supusă pururi, dar l-ar fi recunoscut de asemenea pe soţul ei drept adevăratul ei stăpân. 
Numai atunci părăsiţi principiile voastre, când dreapta rațiune le cercetează pe ele şi vă 
convinge că sunt greşite. Dar dacă dreapta rațiune nu vă convinge, atunci este preferabil 
să stăruiți în principiile voastre, chiar dacă ar fi chinuitoare, decât să deveniți lipsiţi de 


caracter. Căci principiile morale sunt cârma vieţii noastre. 


Acest exemplu din istorie ne învaţă nu numai că aplecarea noastră spre a 
păcătui este puternică, ci şi că, odată ce am păcătuit, acest lucru este periculos şi 
înfricoşător. De aceea trebuie să fugim cu toată puterea de păcat și, dacă am păcătuit, 
trebuie să îndreptăm de îndată greşeala noastră prin pocăință, adică prin hotărârea de a nu 
repeta păcatul, fiindcă altminteri devenim robi ai vrăjmaşului şi instrumente ale unei alte 
voințe. Voind să arate pierderea voinţei celei bune, profetul Ieremia zice: Poate oare să 
îşi schimbe etiopianul pielea şi leopardul petele sale? (leremia 13, 23). Ce nenorocire 


când cineva deprinde răul! Câtă osteneală cere pe urmă depărtarea de rău! 

2. Că dumnezeiescul har se îndepărtează de omul nepocăit 


Celălalt motiv care ne convinge să ne pocăim de îndată şi să ne întoarcem din 
nou în punctul de la care am plecat - şi acesta de mare importanţă - este teama ca nu 
cumva împietrirea inimilor noastre să grăbească scârbirea lui Dumnezeu, fiindcă 
îndelunga răbdare a lui Dumnezeu se întoarce întru mânie ori de câte ori omul păcătos 
abuzează de dumnezeiasca răbdare. Cum? O spune Sfântul Pavel. Dumnezeu cu atâta 
bunătate te aşteaptă să te pocăieşti, şi tu Îl dispreţuieşti? Ce socoteşti? Sau dispreţuieşti tu 
bogăția bunătăţii Lui şi a îngăduinţei şi a îndelungii Lui răbdări, neştiind că bunătatea 
lui Dumnezeu te îndeamnă la pocăință? (Romani 2, 4). Dumnezeu îţi aduce înainte 
comorile întregi ale dumnezeiescului har, iar tu, cu împietrirea şi cu inima ta nepocăită, le 
preschimbi pe acestea în vistierii ale mâniei. Dar după învăârtoşarea ta şi după inima ta 
nepocăită, îți aduni mânie în ziua mâniei şi a arătării dreptei judecăţi a lui Dumnezeu, 


Care va răplăti fiecăruia după faptele lui (Romani 2, 5-6). 


Iar corifeul Apostolilor ne îndeamnă să nu ne înşelăm contând pe întârzierea 
răzbunării lui Dumnezeu şi pe îndelunga Lui răbdare, fiindcă Dumnezeu nu întârzie, ci 
este îndelung răbdător, nevoind să piardă pe nici unul dintre noi, ci voind ca toţi să venim 
la pocăință. Nu întârzie Domnul cu făgăduinţa Sa, după cum socotesc unii că e întârziere, 
ci îndelung rabdă pentru voi, nevrând să piară cineva, ci ca toţi să vină la pocăință O 
Petru 3, 9). Aşadar, oare nu un motiv serios ne îndeamnă pe noi la o pocăință grabnică? 
lată, moartea vine „ca un fur noaptea” şi nu întârzie (2 Petru 3, 10; 1 Tesaloniceni 5, 2). 
Trebuie deci să ne îngrijim cât avem încă vreme (Galateni 6, 10), ca nu cumva atunci 
când Îl vom căuta să nu Îl mai putem afla. Fiindcă, de vreme ce Dumnezeu de atâtea ori 
ne-a căutat şi nu ne-a găsit, la fel şi noi, când ne vom trezi să Îl căutăm, nu Îl vom afla 


degrabă. Mă veţi căuta şi nu Mă veţi afla (loan 7, 34). Am trăit în păcat şi tot în păcat 

vrem să murim. Cine ne va asigura împotriva vrăjmaşului nostru cât timp rămânem 


nepocăiţi? Și muriţi în păcatul vostru (loan 8,21). 


Dacă deci nu ne vom pocăi cât timp avem prilejul, va veni poate o vreme 
când vom dori să ne pocăim, dar nu vom putea. Da, frați creştini, nu vom putea, fiindcă 
pocăinţa nu este numai fapta voinţei omului, nu, nicidecum, nu! Ci şi a dumnezeiescului 
har. Cel care este părăsit de Dumnezeu, acela nu poate singur să se pocăiască, fiindcă 
trebuie să conştientizeze bine faptul că nu deţine el singur puterea pentru pocăință, ci este 
necesar şi harul, în conlucrare cu el. Căci nu este de ajuns cheia voinţei pentru a deschide 
uşile pocăinţei, ci şi cheia harului. Şi, când aceasta s-a pierdut, atunci vai şi amar! S-a 
sfârşit! S-a pierdut orice nădejde de mântuire! Atunci desăvârşita despărţire de 
Dumnezeu este partea moştenirii aceluia! Cât de mult deci suntem datori să ne rugăm să 
nu păcătuim! lar când am păcătuit, cât de repede trebuie să alergăm la pocăință! Fiindcă 
cine ne dă vreo asigurare pentru ziua de mâine? Cât de nebun este cel care îşi iroseşte 
vremea pocăinţei cu preocupări nefolositoare! Cât de fără de minte este cel ce lasă 
nepăzită agoniseala lui cea nepreţuită şi o lasă în mâinile hoților şi a leilor, care urlă 
căutând pe cine să înghită (1 Petru 5, 8)! Pentru milele Domnului, nu vă jucaţi cu cele ce 
nu sunt de joacă! Fiindcă, jucându-ne, ne păcălim pe noi înşine şi ne facem jucărie şi 


bucurie diavolului celui rău. 

3. Că pocăinţa noastră trebuie să fie adevărată 


Dar cum anume trebuie să fie pocăinţa noastră? Care este caracterul ei? 


Pocăinţa, fiind conştientizarea păcatelor săvârşite de om, este schimbarea 
morală a vieţii omului, este o schimbare în mai bine, precum şi un dezgust desăvârşit faţă 
de viaţa lui de mai înainte. Aşadar pocăinţa este renaşterea omului duhovnicesc şi un 
stadiu nou al unei vieți virtuoase. Un chip precis al pocăinţei ne dă profetul Isaia când îi 
îndeamnă pe iudei la întoarcerea la Dumnezeu şi la pocăință: [...] Spălați-vă, curățiți-vă! 
Nu mai faceţi rău înaintea ochilor Mei. Încetaţi odată! Învăţaţi să faceți binele, căutaţi 
dreptatea, ajutaţi pe cel apăsat, faceţi dreptate orfanului, apăraţi pe văduvă! Veniţi să ne 
judecăm, zice Domnul. De vor fi păcatele voastre cum e cârmăzul, ca zăpada le voi albi, 
şi de vor fi ca purpura, ca lâna albă le voi face (Isaia 1, 15-18). lată aşadar cât de 
necesară este pocăinţa noastră şi care sunt roadele acesteia! Altminteri nu facem nimic, 
nu lucrăm nimic. Pomul bun după roadă se cunoaşte (Matei 12, 33; Luca 6, 44). Pomul 
rău face poame rele, iar pomul cel bun face roade bune (Matei 7, 17-18). Pocăinţa noastră 
să aibă model pe Niniviteni (lona 3, 5-10), care s-au schimbat într-atât, încât s-au mutat 
imediat în partea iubită de Domnul, în rânduiala drepţilor. Mirul desfrânatei care a uns 
picioarele lui lisus (Luca 7, 36-50) să fie pilda noastră, iar lacrimile lui Petru - învăţătură 
(Matei 26, 75; Marcu 14, 72; Luca 22, 61-62). Şi osândirea de sine a tâlharului pe cruce 
(Luca 23, 40-42), şi smerenia vameşului (Luca 18, 13-14) rămân în continuare pilde ale 


adevăratei pocăinţe. 


Să fugim de pocăinţa faraonului, care de zece ori şi-a mărturisit păcatul, de 
zece ori a cerut iertare şi de zece ori a fost slobozit, dar, pururi fund împietrit cu inima şi 
nepocăit în adâncul sufletului şi pocăindu-se numai în vremea necazurilor (Exodul 7-14), 


a pătimit în Marea Roşie cele vrednice de pocăinţa pe care a avut-o (Exodul 14, 26-31). 

Veniţi, aşadar, fraţi creştini, conştienţi fund acum de necesitatea şi importanţa 
pocăinţei, să ne apropiem şi să Îl rugăm pe Domnul să ne treacă cu vederea multele 
noastre greşeli, să lumineze cugetul nostru cel întunecat şi să ne dea umilinţă şi zdrobire 
inimii, ca, în curăţia mărturiei conştiinţei (2 Corinteni 1, 12) noastre, să ne pocăim pentru 
faptele noastre cele rele, şi să sădească în noi dragostea pentru poruncile Lui, ca să le 
ținem şi să facem cele bineplăcute înaintea Lui (1 loan 3, 22), pentru a deveni prieteni ai 


Săi şi moştenitori ai Impărăției Lui veşnice. Amin. 


Atena, 03 februarie 1885 

Despre slujirea în duh şi în adevăr a lui Dumnezeu 


Duh este Dumnezeu şi cei ce 1 se închină trebuie să 1 se închine în duh şi în adevăr (loan 


4, 24). 


Ce mare descoperire! Ce adâncă învăţătură! Taina cea din veac ascunsă 
(Romani 16, 25) se descoperă acum. Vălul umbrit al slujirii simbolice se ridică şi 
chipurile ce-i urmează şi simbolurile, ca în ghicitură, dispar odată cu el. Legăturile slujirii 
se dezleagă, rânduielile vechii slujiri de pe înălțimi sunt îndepărtate, iar omul este acum 
liber de orice piedică şi poate deci să aducă slujire lui Dumnezeu de oriunde de pe 
pământ. Necesitatea jertfelor celor de sânge dispare, dar acum se aduc în loc, cu stăruinţă, 
o jertfă duhovnicească şi o slujire cuvântătoare (Romani 12, 1). Cele vechi au trecut, iată, 
toate sunt noi! (2 Corinteni 5, 17). Slujire nouă, Jertfelnic nou, nouă jertfă, templu nou! 
O, dar cât de frumos este acest templu nou! Cât de mare cuviința Altarului! Întregul 
pământ constituie temeliile lui! Iar cerul înstelat e bolta lui! În această biserică nouă, 
omul cel duhovnicesc, înălțând altare ale Duhului, va aduce Domnului jertfa vie şi 
închinare duhovnicească, fiindcă Duh este Dumnezeu şi cei ce 1 se închină trebuie să 1 se 
închine în duh şi în adevăr (loan 4, 24). Ce înţeleaptă Evanghelie! Cuvintele Domnului 
sunt zorii zilei care începe şi vestitorul răsăritului soarelui, raza cea preaînălțată a 
strălucitei lui lumini, pe care o trimite mai înainte ca vestitoare celor care stau în întuneric 
şi în umbra morţii (Isaia 9, 1; 42, 7; Luca 1, 79). Dar iată şi discul soarelui prealuminos, 
care se înalță cu măreție la orizont, în tările cerului, şi pe acesta îl luminează tot cu 
lumină mare, luminează şi străluceşte întreg pământul cu mărgăritarele lui. Creaţia se 
înnoieşte şi primeşte iarăşi o viaţă nouă prin razele calde ale soarelui. Lumina cea 
cerească luminează ochii cugetători ai sufletului nostru, ne dăruieşte vederea cea 


duhovnicească, prin care vedem limpede şi descoperim în toate, după manifestările lui 
e) 


exterioare, binele, care este cu adevărat folositor pentru noi, precum şi scopos-ul şi 
finalitatea lui. Aşadar, împăcaţi cu Dumnezeu prin Fiul Lui şi făcuţi fu ai lui Dumnezeu, 
ne rugăm lui Dumnezeu descoperiţi şi ne înfățişăm cu îndrăznire, ca nişte fu înaintea 
părintelui nostru; pământeşti fiind, cu îngerii ne unim şi aducem slujire lui Dumnezeu în 
pământ sfânt. Cât de mult suntem înălțați! Ce mult suntem cinstiţi! Oameni fiind, 
săvârşim slujirea îngerilor! Fiindcă este lucrarea îngerilor slujirea duhovnicească! Dar, 
fiind pământeşti, alergăm la ceea ce este nematerialnic şi, lut plăsmuit fiind, ne apropiem 
de Ziditorul şi plăsmuitorul nostru. Cât de înaltă este lucrarea dumnezeieştii slujiri! Cât 
de minunată, cât de sfântă este închinarea în duh şi adevăr! Şi totuşi cât de sfinţi trebuie 
să fim şi uniți cu Dumnezeu! Dar, fundcă înălțimea contemplaţiei cere o viaţă înaltă 
pentru a fi vrednici de ea şi vrednici de a-l sluji lui Dumnezeu, voi vorbi despre slujirea 
lui Dumnezeu în duh şi în adevăr şi voi arăta cum trebuie să fie omul care Îl slujeşte pe 


Dumnezeu în adevăr. 


Partea 1 


Omul, dezrobit fiind din legăturile slujirii materialnice şi adus la orizontul cel 
duhovnicesc şi raţional, trebuie, potrivit unei raţiuni naturale şi duhovniceşti, să Îi aducă 
slujire lui Dumnezeu, fiindcă o astfel de slujire Îi este în primul rând potrivită şi cuvenită 
Lui. Fiindcă trebuie să-l fie plăcută lui Dumnezeu Însuşi, ca fiinţă raţională, fiind ceva 
propriu Lui. Fiindcă, prin natură, ceea ce este propriu, duhul şi cuvântul, iubeşte cele 


proprii lui Dumnezeu. 

Ca oameni duhovniceşti, trebuie să aducem lui Dumnezeu slujire 
duhovnicească, trebuie ca neîncetat să facem aceasta, fiindcă Îi datorăm Lui un suflet 
duhovnicesc, pe care l-a înzestrat cu atâtea puteri, încât plinirea unei atât de cuvenite 
slujiri este mai degrabă săvârşită prin fire decât din necesitate. Astfel încât putem cu 
îndrăznire afirma că omul prin fire caută comuniunea cu Dumnezeu şi prin fire ÎL iubeşte 
şi Îl slujeşte pe EI, fiindcă această aplecare naturală este o caracteristică sădită în sufletul 
său. De aceea şi starea contra firii poate fi văzută ca ştergerea acestei sfinte lucrări. Nu 
este oare drept ca omul să fie cinstit prin aceasta? De câtă cinste nu s-a învrednicit prin 
slujirea dumnezeiască? De câte bunătăţi umplându-se nu s-a împodobit? Căci această 
slujire îl înalță pe el mai presus de cele pământeşti şi îl adună împreună cu îngerii. 
Aceasta îl sfinţeşte pe el, fiindcă îl uneşte cu Dumnezeu cel Preasfânt. Aceasta îl 
desăvârşeşte, fiindcă astfel se adapă, ca dintr-un izvor nedeşertat, cu harul care îl 
desăvârşeşte pe el. Dar săvârşirea acestei sfinte taine, oricât de înaltă ar fi şi de cinste, 
cere tot pe atât o viaţă înaltă, curată şi plină de conştiinţă şi de trăire duhovnicească. De 
aceea, cel ce aduce slujire duhovnicească lui Dumnezeu trebuie: 1) să săvârşească întru 
cunoştinţa naturii înaltei slujiri aduse; 2) să fie râvnitor din dragoste multă şi puternică; 3) 
să aibă respect faţă de sine ca om şi faţă de Cel înaintea Căruia aduce jertfa ca faţă de 
Marele Dumnezeu, fiindcă numai prin ajutorul celor trei puteri sufleteşti întemeietoare 
poate un om pământesc să se desprindă de cele pământeşti şi să fie în afara lumii şi mai 
presus de ea, şi să aducă slujire lui Dumnezeu bineplăcută şi bineprimită. Din conlucrarea 
acestor întreite puteri sufleteşti purcede slujirea curată şi duhovnicească, care se ridică la 
Dumnezeu ca o tămâie bine mirositoare şi ca o jertlă bineplăcută pusă dinaintea tronului 
dumnezeiesc, şi atrage de acolo peste închinător dumnezeiescul har şi darul Preasfântului 


Duh. 


Omul aduce lui Dumnezeu închinare duhovnicească în trei moduri diferite: 
unul este doxologia (5o&oioyiu), altul mulţumirea (evxaprorio) şi ultimul rugăciunea 


(5enoig). In această întreită închinare se concentrează orice trăire religioasă 

[Opnoxevrixov aioOnua, un concept foarte bogat în înţelesuri aio0no1g sau aioonua, care 
înseamnă simţire, trăire duhovnicească. Aceeaşi tripartiţie - doxologia, euharistia şi deisis 
- care formează aisthesis-ul creştin, o regăsim formulată şi la Părintele Emilianos, în 
articolul „Aoyog aioOmoeos”, unde aio0now sau aioOnua erau de fapt starea de 
rugăciune], orice dispoziție sufletească, fiindcă acestea izvorăsc din cele trei puteri ale 
sufletului: cunoscătoare, voitoare şi simțitoare. La doxologie ne duce pe noi: 1) 
conceperea proprietăților dumnezeieşti nesfârşit desăvârşite ale lui Dumnezeu; 2) 
năzuinţa trezită în noi să Îl preamărim şi să istorisim minunile şi binefacerile pe care 
înţelepciunea atotdesăvârşită a lui Dumnezeu le-a adus în faptă şi care vestesc slava Lui; 
şi 3) simţirea, adică această limbă tainică a sufletului, prin care se săvârşesc acelea pe 
care nici mintea nu le poate cuprinde, nici cuvântul nu le poate descrie. Prin simţire 
percepem măreţia firu lui Dumnezeu şi săvârşim taine privitoare la adevăruri mai presus 


de minte. 


La Sfânta Euharistie ajungem din trăirea vie a unui sentiment de recunoştinţă 
pe care îl datorăm nețărmurit Preabunului Dumnezeu pentru toate bunătăţile câte ne-a 
dăruit nouă şi pentru toate cele pe care ni le-a răsplătit fiecăruia din belşug, fiindcă EI, 
nefiind lipsit de nimic şi pornit numai din imboldul dumnezeieştii Lui bunătăţi, nu numai 
că l-a făcut pe om să fie părtaş dumnezeieştii Lui desăvârşiri şi fericiri, ci şi, după ce 
acesta a căzut, l-a ridicat, mort fiind, l-a înviat şi l-a rezidit printr-o nouă creaţie, ca să îl 


arate fiu şi moştenitor împărăției Lui celei cereşti (1 Galateni 4, 7; Romani 8, 16-17). 


lar rugăciunea (5eno1c) este premergătoare, în primul rând, conştientizării 
propriei slăbiciuni şi neputinţe, în al doilea rând, conştiinţei atotputerniciei şi 
atotstăpânirii lui Dumnezeu şi, în al treilea rând, năzuinţei spre Împărăţia cerească, de 
care sufletul nostru însetează şi pe care o caută, fiindcă simte că aceasta este binele 
suprem şi desfătarea de nedescris - a vedea frumuseţea negrăită a feţei lui Dumnezeu. 
Aşadar această întreită închinare/slujire suntem datori să o aducem lui Dumnezeu ca 


fiinţe raţionale, fiindcă ea, fiind mai presus de rațiune, trebuie să se potrivească şi omului, 

care este rațional, şi lui Dumnezeu, Care este şi rațional şi Duh[ovnicesc], Dar pentru 
plinirea riguroasă a acestei slujiri înalte se cer o curăţie a minţii şi o luminare a duhului, 
fiindcă ele sunt caracteristici particulare şi distinctive ale fiinţei raţionale, potrivite pentru 


slujirea a ceea ce este dumnezeiesc. 


Totuşi, întrucât deprinderea acestor însuşiri ţine de starea de sănătate a vieţii 
morale, este necesar să acordăm întreaga atenţie vieţii noastre morale şi o grijă deosebită 


faţă de aceasta, altminteri ne îndepărtăm de scopul nostru. 


Aşadar, avem nevoie de o transformare morală pentru a deveni cu adevărat 
duhovniceşti şi a-l sluji lui Dumnezeu duhovniceşte, transformare pe care o putem 
dobândi dacă ne vom armoniza viaţa cu legea morală şi dacă vom trasa mersul ei potrivit 
cu duhul neschimbător al legii. Legea morală este adevărata tablă a legii omului înscrisă 
de Dumnezeu, pe care omul este dator să o plinească literă cu literă pe toată durata vieții 
sale pământeşti. Numai păzirea cu exactitate a legii îi dă omului certitudinea că va fi 
bineplăcut Ziditorului său şi că el însuşi va fi fericit şi binecuvântat. Legea morală este o 
lege natural ataşată omului, călăuza naturală a călătoriei lui şi cea mai potrivită lui. 
Aşadar, depărtarea de ea este o mare greşeală morală, fiindcă duce la înşelare, îi aduce 
omului necinste şi dispreţ, face de nimic caracterul lui nobil şi zădărniceşte orice nădejde 
de îmbunătăţire. Trebuie, aşadar, ca omul să respecte cu îndârjire legea morală, să umble 
neabătut în calea dreptăţii (2 Petru 2, 15) şi cu îndrăznire să aducă lui Dumnezeu- Tatăl 


slujire rațională, ca fiinţă înduhovnicită, curată. 


Totuşi, păzirea neabătută de către om a legii morale nu este întru totul 
posibilă, fiindcă păcatul strămoşesc, care a zămislit moartea în neamul omenesc, nu 
numai că a atras după sine stricăciunea trupului, ci a adus şi slăbirea în puterile sufleteşti. 
De aceea omul este neputincios şi nevrednic în împlinirea acestei înalte slujiri, fiindcă 
limpezimea, transparenţa duhului s-au întunecat, voinţa a slăbit, iar conştiinţa a orbit. 
Aşadar omul, din pricina minţii lui întunecate, se află de multe ori în necunoştinţa celor 


săvârşite de el şi în multe privinţe nu poate discerne cu deplină certitudine adevărul de 

minciună, binele de rău. Din pricina slăbirii voinţei se simte neputincios în a alege pururi 
binele, de unde şi vine cedarea voinţei în faţa poftelor contra firii. Din pricina orbirii 
conştiinţei lui, a devenit insensibil la urâciunea faptelor rele, de unde provine şi 
menţinerea în starea de răutate, de a cărei urâciune devine inconştient, devenind fără 
ruşine. De aceea este lipsit de ajutorul lui Dumnezeu în întărirea şi revigorarea puterilor 
sufleteşti, pentru a se menţine în lupta dusă pe câmpul inimii între bine şi rău şi pentru 
statornicirea în principiul legii morale, prin care se păzesc şi se întăresc curăția duhului şi 


a inimii şi comuniunea cu Dumnezeu. 


Acest ajutor însă îl reprimeşte omul prin Biserică, cea care îl eliberează de 
păcatul strămoşesc, îl înnoieşte spre o viaţă sfântă şi dăruieşte tărie şi forţă puterilor lui 
sufleteşti. Şi îl călăuzeşte ca un vademecum (manual, ghid, îndreptar) spre desăvârşirea 
duhovnicească şi spre comuniunea cu Dumnezeu, fiindcă Biserica este casa lui 
Dumnezeu pe pământ [stâlpul şi temelia adevărului (| Timotei 3, 15)], în care omul ce se 
ține tare de ea poate umbla liber, corabia mântuirii pe care Domnul nostru lisus Hristos o 
cârmuieşte prin Preasfântul Lui Duh şi care duce la comuniunea cu Dumnezeu. Biserica 
este desăvârşitorul vieţii noastre morale, călăuza şi îndrumătoarea creştinului, este arena 
de luptă a ostenelilor din viaţa aceasta, puterea neputinței noastre şi scara lui Iacov, pod 
care uneşte cerul şi pământul (Geneza 28, 10-17) şi care ne duce în Împărăţia cerească, 
dându-ne temeliile şi întăriturile ei ca suporturi pentru picioarele noastre cele slabe şi 
pentru darul celor de sus. Omul are, aşadar, o nevoie acută de Biserică, pentru a-şi trage 
de aici putere şi pentru a se întări împotriva celeilalte legi, legii trupului, care este 
potrivnică legii morale (Romani 7, 25), fiindcă dobândirea legii morale îl va înălța pe om 
în lumea cea duhovnicească şi îl va arăta ca o ființă cu adevărat rațională şi 
duhovnicească şi vrednică de comuniunea (şi convorbirea) cu Dumnezeu şi de închinarea 
în duh. Totuşi, această slujire duhovnicească, pe de o parte, este trăire lăuntrică, iar pe de 


altă parte, se manifestă şi exterior, prin săvârşirea diferitelor ierurgii; de aceea este strâns 

legată de slujirea exoterică, rămânând însă intrinsec asociată slujirii esoterice şi în 


sinergie cu lucrarea înălțării omului. 


Din pricina relației dintre cultul esoteric (esoteric = restrâns, accesibil doar 
inițiaților) şi cel exoteric (exoteric = public, accesibil oricui), consider că este necesar să 
arăt lucrarea sau scopos-ul cultului exoteric şi relația lui cu cealaltă formă de cult, 


interioară, precum şi necesitatea finală naturală a cultului exoteric. 


Partea a II-a Despre slujirea exterioară 


Slujirea exterioară are drept scop principal formarea şi modelarea inimii, pe 
care caută să o reînnoiască şi să o arate altar sfânt al Stăpânului Dumnezeu, Care Se va 
sălăşlui în ea, va umbla (Leviticul 26, 11-12) prin ea şi îşi va face locaş în ea (loan 14, 
23). Aşadar mare şi înalt scop are slujirea duhovnicească, iar lucrarea ei este sfântă şi 


simţitoare. 


Caracterul lucrărilor exterioare ale cultului va fi sfinţenia scopului urmărit 
prin faptele bune şi prin dragostea faţă de aproapele. Orice lucrare a slujirii exterioare 
trebuie să urmărească scopul propus. Abaterea de la acest scop face lucrarea fără noimă, 
iar Liturghia, fără sens. Căci scopul, sau finalitatea, constituie adevărata măsură a 
vredniciei sau nevredniciei unei fapte sau a unei lucrări. În cadrul slujirii exoterice se 
includ şi toate faptele bune, adică faptele dragostei, fundcă prin aceste semne exterioare 
arătăm simţirile nutrite în partea cea mai dinăuntru a inimilor noastre. Aceste amintiri 
lăuntrice sunt şi mobilul slujirii exoterice. Aşadar faptele bune sunt fapte ale slujirii, 


întrucât ele închipuie dispoziţia noastră interioară. De aceea, dacă acestea sunt sugestii 

ale lui Hristos, Care vorbeşte în inimile noastre, atunci ele sunt cu adevărat fapte ale 
slujirii şi fapte ale zidirii. Dacă totuşi sunt lipsite de un asemenea har şi dacă au alt punct 
de plecare, atunci sunt departe de a fi lucrarea slujirii, lucrarea virtuţii. Caracterul lor este 
fals şi prefăcut, este o icoană închipuită şi hpsită de numele de virtute, prin urmare, 
lucrarea vrednică de ea este nimicită atât din pricina dispoziției şi înclinaţiei, cât şi din 
pricina scopului său. Orice faptă, orice lucrare este necesar să fie izvorâtă din dispoziția 
bună şi să tindă spre reînnoirea inimilor noastre şi spre zidirea în noi a Împărăției lui 
Dumnezeu. Cel ce are o inimă lipsită de grijă faţă de sine şi lucrează faptele dragostei 
creştineşti, caută comuniunea cu Dumnezeu, aşa cum cei bolnavi caută alinare de la 
ceilalți, ca un leac pentru boala lor. Dar nici această faptă nu este fapta dragostei, fapta 
virtuţii, cât timp nu îşi are începutul în aceasta. Pentru ca fapta să aibă această numire, 
trebuie ca inima celui ce o făptuieşte să fie plină de dragoste, să fie bună, pentru ca şi 
faptele lucrate de ea să merite a fi numite fapte bune. Dar, de vreme ce fapta îşi primeşte 
numele din însuşi temeiul ei, faptele care nu îşi au începutul dintr-un temei bun încetează 
de a mai fi bune şi, prin urmare, vor fi incongruente cu un scop bun. Aşadar în înşelare, şi 
încă într-o înşelare înfricoşătoare, sunt cei care prin simplele fapte caută harul de la 
Dumnezeu prin ei înşişi şi care urmăresc să cumpere virtutea prin acestea, ca prin nişte 
izbăvitori. Virtutea însă nu se cumpără nicidecum, fiindcă nici nu se vinde ca o marfa, ci 
se dobândeşte prin lupta înfrânării, de aceea şi este câştigul numai al celor ce luptă pentru 
ea şi numai în aceştia dăinuie. Cel ce caută comuniunea cu Dumnezeu trebuie mai întâi să 
îşi concentreze atenţia asupra inimii lui, fiindcă ea, împreună cu înclinațiile ei, defineşte 
dispoziţia noastră față de Dumnezeu, ea este judecătorul care ne judecă şi ea ne va 
condamna sau ne va îndreptăţi. Aşadar e necesar ca tot ei să îi acordăm mare grijă, pentru 
ca şi faptele noastre să izvorască din izvorul bunătăţii şi să contribuie la zidirea noastră şi 
să poarte adevăratele însemne ale slujirii lăuntrice şi duhovniceşti. Strămoşul Domnului, 
profetul David, ştiind adevărul acesta, a strigat din adâncul sufletului către Dumnezeu, ca 


inimă curată să zidească întru el şi duh drept să înnoiască întru cele dinăuntru ale lui 

(Psalmi 50, 11), fiindcă ştia că inima lui va fi judecătorul lui şi va căuta izbăvirea lui de la 
Domnul. lar Apostolul Ioan, vorbind despre îndrăznirea la Dumnezeu, zice: Dacă inima 
noastră nu ne osândeşte pe noi, avem îndrăznire către Dumnezeu şi orice vom cere - 
primim de la EI, fiindcă ţinem poruncile Lui şi cele plăcute înaintea Lui facem (| loan 3, 
21-22), astfel încât nu putem avea nici o îndrăznire numai prin fapte, dacă inima noastră 
ne osândeşte pe noi. Şi Sfântul Pavel, cuvântând despre inima rătăcită, zice să mustre pe 
omul care are o asemenea inimă, fiindcă unul ca acela este de la sine osândit (Tit 3, 10- 
11). Astfel încât trebuie să avem mare grijă de inima noastră, dacă voim să avem 
îndrăznire către Dumnezeu şi să Îi aducem slujire duhovnicească. Faptul că Dumnezeu nu 
binevoieşte la faptele fără sens şi la jertfele fără noimă, EI Însuşi a propovăduit prin gura 
profeților, zicând că nu binevoieşte nici în zidirea templelor, nici nu caută la jertfele lor şi 
că Se întoarce mai cu seamă de la acestea, fiindcă cei ce le aduceau nu aveau inimă 
curată. Aşa zice Domnul: Cerul este scaunul Meu şi pământul aşternut picioarelor Mele! 
Ce fel de casă Îmi veţi zidi voi şi ce loc de odihnă pentru Mine? (Isaia 66, 1). lar despre 
jertfe şi despre darurile punerii înainte zice: Tămâăierile îmi sunt dezgustătoare, lunile noi, 
zilele de odihnă şi adunările de la sărbători nu le mai pot suferi! (Isaia 1, 13-14). Că EI 
caută inimă curată, zice, tăiaţi împrejur învârtoşarea inimilor voastre (Ieremia 4, 4) şi 
veniţi să ne judecăm (Isaia 1, 18)... Pentru că numai atunci îi va auzi pe cei care aduceau 
jertfe, e limpede când zice: şi vă voi auzi pe voi (leremia 29, 12) şi jertfele voastre le voi 
primi (Înţelepciunea lui Isus Sirah 35, 6-7). Şi vă voi fi vouă Tată şi voi Îmi veţi fi Mie fii 
(2 Regi 7, 14; Evrei 1, 5). Astfel încât inimă curată cere mai întâi, şi apoi jertfe. Căci cu 
adevărat ce vrednicie poate avea la Dumnezeu cel ce are râvnă să ridice templu lui 
Dumnezeu, dar surpă casa aproapelui său, îl urăşte, îl prigoneşte şi îl întristează pe el, 
neplecându-se cu nici un chip la rugămințile lui? La ce bun atunci templul? Dacă este 
pentru a-L îmbuna pe Dumnezeu, în zadar te osteneşti, fiindcă, nemiluind pe cel 
împreună rob cu tine şi întristându-l, cum oare nădăjduieşti să dobândeşti milă? (Matei 


18, 23-35). Dacă pentru slava lui Dumnezeu, Dumnezeu este şi va fi slăvit, nicicând nu 

va îngădui păcatul să fie mai presus de EI, şi cu atât mai mult cu cât Îl consideri pe EI 
pricină a nedreptăţilor. Dacă din dragoste pentru EI, aceasta este minciună, fiindcă cel ce 
urăşte pe fratele lui - pe care îl vede - cum poate iubi pe Dumnezeu, pe Care nu L-a 
văzut? Dacă zice cineva că Îl iubeşte pe Dumnezeu şi pe fratele său îl urăşte, mincinos 
este. Căci cel ce nu iubeşte pe fratele său, pe care îl vede, pe Dumnezeu, pe Care nu Îl 


vede, cum poate să Îl iubească? (1 loan 4, 20). 


Ce preţ sau ce vrednicie vor avea prinoasele, jertfele şi darurile şi toată 
cununa celorlalte fapte aşa-zise bune, când cel ce le aduce pe acestea încalcă legea 
morală care se concentrează în aceste îndoite porunci (Matei 22, 40): să Î] iubeşti pe 
Domnul Dumnezeul tău din toată inima ta şi din tot sufletul tău şi din tot cugetul tău şi 


din toată puterea ta, şi pe aproapele tău ca pe tine însuţi?! (Marcu 12, 30-31) 


Ce îndrăznire va avea darul uneltitorului, al hoţului, al mincinosului, al celui 
ce mărturiseşte strâmb şi al celor ce încă şi mai mult decât acestea păcătuiesc? Cu 
siguranţă, nici una. Cu neputinţă sunt acestea pentru cel înşelat a le afla, fiindcă virtutea 
nu se schimbă ca poliţele unui bancher viclean. Biserica nu este condusă de Domnul 
pentru a schimba harul duhovnicesc şi virtutea pe poliţe comerciale, ci ca să reînnoiască 
în noi inimă curată (Psalmi 50, 12), şi să zidească în noi Împărăţia cerurilor, şi să 
transmită credincioşilor, prin preoţii ei, harul desăvârşitor al tainelor Duhului Sfânt, prin 
care aceştia sunt născuţi din nou, sunt îndreptaţi şi sfințiți. Fiindcă şi lucrările slujirii 
exoterice sunt covârşirea bunătăţilor şi virtuţilor care împărtăşesc marile taine şi 
pogorăminte, fiindcă numai prin ele faptele sunt de folos şi numai ele îi desăvârşesc pe 


credincioşi duhovniceşte. 


Aşadar, este necesar ca cei care îşi limitează virtutea lor numai la fapte să ştie 
cât de mare este înşelarea lor. Aceştia să se zidească pe ei înşişi în adevărata slujire, ca nu 
cumva, în ziua aceea, să se găsească afară din cămara de nuntă ca cele cinci fecioare 
neînţelepte, cărora li se sting candelele (Matei 25, 1-3). Cu toate acestea, unii, mânaţi de 


o astfel de rătăcire a faptelor lor, consideră cu totul de prisos slujirea exterioară din cult, 

de vreme ce aceasta nu foloseşte fară slujirea interioară privată, ci se gândesc că numai 
cultul privat este de ajuns, că acesta va fi suficient în plinirea înaltei rânduieli la care este 
chemat omul. Adepții acestei păreri aduc drept argument ceea ce a fost spus de noi la 
început, dar în sens diferit, că slujirea lui Dumnezeu este în inimă şi că natura slujirii 
constă în perceperea şi trăirea ei. Şi astfel spun că semnele exterioare sunt de prisos, ba 
încă sunt şi nevrednice de omul evoluat, ca şi când l-ar înjosi pe el din înalta lui 
demnitate la care l-a dus o cunoaştere rațională a lui Dumnezeu şi prin care Dumnezeu 
este mai bine slujit, tocmai întrucât Dumnezeu este duh raţional, nematerialnic şi întrucât 
Domnul Însuşi spune: Duh este Dumnezeu şi cel ce I se închină trebuie să I se închine în 


duh şi în adevăr (loan 4, 23). 


Această părere, adevărată numai pe jumătate, atrage după sine cea mai mare 
înşelare, pentru că îl îndepărtează pe adeptul slujirii naturale interioare de slujirea 
exterioară a Bisericii. Adepții acestei păreri se înşală mult, certându-se pentru o părere 
nesigură şi neîntemeiată pe observaţii psihologice. Căci numai o experienţă proprie şi de 
fiecare zi îi poate învăţa pe ei adevărul şi poate să îi îndepărteze de înşelare, suplinindu-le 
lipsa care le vine din simpla cugetare, fiindcă este neîndoielnic că se vor convinge numai 
prin foarte multe pilde că lipsa slujirii exterioare arată un mare gol în slujirea particulară, 
interioară, fiindcă se scot din ea simţirile, ca să zic aşa, experierile slujirilor duhovniceşti 
ale cultului, prin care slujirea particulară îşi manifestă viaţa ei proprie şi natura, prin 


urmare, prin care îşi defineşte ipostaza ei particulară. 


Slujirea exterioară, văzută din perspectiva unei cercetări psihologice, este 
izvorâtoare a celei lăuntrice, particulare, fiindcă slujirea lăuntrică dezvoltată din aceste 
simțiri trezite prin percepții se exteriorizează printr-o mişcare automată de reflex a 
organelor simţitoare şi totodată această mişcare trezeşte în noi o oarecare reprezentare a 
unei anumite noțiuni. Or, de vreme ce noțiunea reprezentată în minte ni s-a făcut 
cunoscută prin vreun organ de simţ, odată cu reprezentarea în minte a respectivei noțiuni, 


organul de simţ transpune din interior spre exterior noţiunea transferată prin acea mişcare 

reflexă, încât slujirea exterioară este imaginea şi expresia slujirii lăuntrice, chip şi 
asemănare a acesteia. Dar, fiindcă, potrivit aceleiaşi cercetări psihologice, sufletul arată 
prin exteriorizare simţirile lui lăuntrice, putem conchide de aici că lipsa semnelor slujirii 
exterioare arată absenţa unui conţinut religios lăuntric. Nu este nicidecum improbabil ca 
cei ce resping slujirea exterioară să fie îndemnați la aceasta din lipsa adevăratei slujiri 
duhovniceşti, cea pe care ei pretind că o au cuprinsă în inimă, fundcă, într-adevăr, cel ce 
slujeşte lui Dumnezeu lăuntric percepe în inimă o voce tainică, avizându-l cu privire la 
sfințire şi la sfinţenia inimii lui, de aceea şi caută prin toate mijloacele să-şi exprime 
bucuria şi recunoştinţa lui faţă de Dumnezeu. Dar aceştia sunt cei care nu gustă 
desfătarea cerească şi rămân cu totul neştiutori cu privire la ea. Aceştia sunt cu totul 
lipsiţi de adevărata închinare, necunoscând nici pe departe natura ei, şi de aceea stăruie şi 
sunt ţinuţi în înşelarea lor, anume că ei sunt cei care deţin adevărata slujire 
duhovnicească. „Bunii” aceştia, deşi definesc inima ca fiind natura şi temeiul slujirii 
adevărate, îşi uită ei înşişi definiția şi se contrazic pe ei înşişi, cugetând în sinea lor că 
slujirea lui Dumnezeu este a filozofa despre Dumnezeu. Atunci unde este slujirea inimii? 
Poate, zic ei, filozofarea duhului să aibă înrâurire (influenţă) asupra slujirii inimii, şi 
putem să aducem exemple din istoria marilor oameni de ştiinţă. Dar aceşti „înţelepţi 
raționalişti” ignoră faptul că slujirea care vine din această cunoştinţă naturală diferă de 
slujirea care vine din descoperire, din revelaţie, fiindcă, pe de o parte, cunoaşterea 
naturală a lui Dumnezeu, ca una care porneşte numai din gândire, aduce smerenie, 
admiraţie şi satisfacție cerinţei minţii - deşi, în mod neştiut, are influenţă şi asupra inimii 
-, iar, pe de altă parte, slujirea care vine din revelație, izvorând din totalitatea puterilor 
sufleteşti reunite în rugăciune, precum am arătat la început, este cea care poartă chipul 
adevăratei închinări în duh şi în adevăr. |[Sf. Nectarie, vorbind despre cele două 
cunoașteri tradiţionale, naturală şi prin revelaţie, lasă să se înţeleagă că cei care pretind a 
avea o credinţă simplă, izvorâtă din inimă, deci naturală, nu se încadrează nici măcar la 


acest nivel al simplităţii credinţei, dat fiind faptul că această cunoştinţă naturală ar trebui 

să ne sădească în inimă smerenia înaintea lui Dumnezeu, să ne stârnească în suflet numai 
sentimente de admiraţie față de Creatorul a toate şi, prin urmare, să dea satisfacție 
contemplației minţii noastre şi cerințelor ei de a vedea raţiunea creaţiei, scopul şi 
finalitatea ei, aceste sentimente să îl facă pe credincios să râvnească o cunoaştere mai 
adâncă a lui Dumnezeu, cea revelată prin Sfintele Taine ale Bisericii, care este şi unitivă 
în acelaşi timp. Fiindcă sufletul evlavios nu suportă despărțirea de Creatorul lui. Or, 
singura posibilitate de unire contemplativă este cea mijlocită de Biserică prin Sfintele 
Taine. Astfel încât, potrivit acestui raționament, Sf. Nectarie îi situează pe cei ce refuză 
credinţa revelată în Biserică şi participarea la slujbele şi la viaţa Bisericii total în afara 
oricărei credinţe. De aceea numeşte înşelare această falsă idee şi întemeire a lor pe 
credinţa inimii |] 

Aşadar, se înşală cei ce cugetă că Îl slujesc pe Dumnezeu doar filozofând. 
Slujirea lui Dumnezeu este o filozofie a inimii, fiindcă numai aceasta este în armonie cu 
filozofia adevărurilor metafizice. Spre aceasta converg toate puterile sufleteşti ale celor 
ce filozofează. De aceea, dacă vor cu adevărat să se închine lui Dumnezeu în duh şi 
adevăr, sunt datori să aducă aceeaşi închinare pe care Biserica lui Hristos o aduce fără 
întrerupere, fiindcă prin ea şi numai prin ea pot să devină cu adevărat duhovniceşti şi 
adevăraţi închinători ai lui Dumnezeu. Dar cu nici un chip aceştia să nu se înalțe pe 
propria lor înţelepciune şi să nu dispreţuiască pe creştinii simpli, pretinzând că slujbele 
Bisericii sunt potrivite numai creştinilor simpli şi sunt întocmite pe măsura simplităţii lor. 
Or, creştinismul este o filozofie a inimii, pornind de la cele înalte în inimă şi lucrătoare 
prin inimă şi înţelepţind prin ea pe creştin, făcând din cei mai simpli dintre ei creştini 
adevăraţi, bărbaţii cei mai înţelepţi în vorbe şi fapte. Acestea ştiindu-le, şi noi îi fericim 
pe unii ca aceştia spre îndreptarea noastră, iar pe cei care nu sunt de acord cu noi îi vom 


lăsa să se bucure (Platon, Kriton, 4b) [în plata lor]. 


Să mulţumim lui Dumnezeu, Cel ce ne încunună Biserica Lui, şi să dăm slavă 


numelui Lui, dar să ne îngrijim să umblăm pe calea cea arătată nouă, ca să nu ne abatem 


ISN! 


spre nici o înşelare. Cugetarea Domnului nostru să fie apropiere de Dumnezeu şi căutarea 
Lui (Osea 3, 5; 5, 15), fundcă avem şi această poruncă de la Dumnezeu, Care ne-a 
poruncit aceasta lămurit, zicând: Căutaţi mai întâi Împărăţia lui Dumnezeu, şi toate 
celelalte se vor adăuga vouă (Matei 6, 33; Luca 12, 31). Acest dor este necesar să fie 
centrul spre care converg toate energiile noastre. Orice faptă a noastră să o încercăm pe 
această piatră ldiană, să ne arătăm păzitori destoinici ai dumnezeieştilor porunci şi 
Dumnezeu să fie dragostea noastră. Să ÎI slujim pe EI în duh şi în adevăr şi să Îi aducem 
Lui laudă şi slavoslovie. Filozofia noastră să fie în slujirea duhovnicească a Bisericii, 
dorul de Dumnezeu şi cugetarea noastră să fie voia Lui. Şi întru această filozofie ne vom 
arăta cu adevărat înţelepţi, păzind comuniunea noastră cu Dumnezeu şi arătându-ne 


cetăţeni ai Impărăţiei cerurilor, de care fie să ne învrednicim noi toţi. 


Atena, 17 martie 1885 

Cugetare despre sufletul omului şi despre animal 


1. Existenţa şi raționalitatea sufletului omului mărturisite de înzestrările 
trupului şi de relația acestuia cu creaţia 


Prima privire pe care o vom arunca asupra omului este pentru cercetarea 
caracterului lui natural sau, mai exact, a naturii lui de fiinţă vie. Este necesar, socotesc, să 
insistăm asupra acelui aspect care va fi pentru noi ca un punct de plecare de unde vom 
vedea stadiul de evoluţie al vieţii omului şi îl vom cerceta din diferite perspective. Un 
astfel de punct, corespunzător cercetării noastre, trebuie să îl vedem în vârsta copilăriei, 
fiindcă aceasta, fiind cea dintâi treaptă în viaţa omului, este cea mai potrivită să atragă 
atenţia noastră. De aici ne vom desprinde ca de la un țărm şi, bine călătorind, vom ajunge 


la limanul căutat. 


Vârsta aceasta, a copilăriei, este chipul unui trai atât de frumos şi atât de 
deosebit, încât putem să o comparăm cu opera de artă a unui minunat artist, fiindcă 
înţelepciunea aceluia străluceşte în opera lui. Ceva neînţelept nu ar putea păstra o 
asemenea armonie, şi ce altceva decât armonie este frumosul? (Cf. Platon, Faidros, 
Despre frumos). Pornind şi înaintând de la această primă impresie, trecem la cercetarea 
exterioară a acestei alcătuiri. Omul, cercetat în sine, este o alcătuire pe de-a-ntregul 
deosebită, neavând nici o asemănare cu celelalte animale. [Această afirmație este făcută, 
evident, din dorinţa de a contrazice darwinismul care a marcat întreg secolul al XIX-lea, 
fiind încă dominant şi în secolul nostru. Este totuşi de remarcat faptul că, deşi 
darwinismul a revoluționat mai multe domenii ale ştiinţei, totuşi nu trebuie să pierdem 
din vedere exagerările lui, care au dus la a considera omul nu drept o specie deosebită în 
sine, având propriile caracteristici, independent de celelalte specii, ci un simplu stadiu sau 


treaptă de evoluţie, superioară, e drept, dar rămânând doar un stadiu de evoluţie, iar nu o 

specie distinctă în sine. Astfel, se refuza omului ceea ce era acceptat unanim pentru alte 
specii, cum ar fi peştii: se recunoaşte clasa generală a peştilor, se recunoaşte diferenţa 
speciilor de peşti, precum rechinul, delfinul etc., în schimb omul este socotit un stadiu de 
evoluţie superior în clasa maimuţelor, a urangutanului, eventual. Similitudinile observate 
în creaţie de către Darwin, care l-au condus la teoria evoluționistă, sunt recunoscute 
demult de creştinism, care contempla încă din primele veacuri creaţia lui Dumnezeu, 
admirând tocmai această înţelepciune divină care îl făcea pe om să fie sinteza întregii 
creaţii, nu doar a întregului neam de maimuțe. Aceste contemplaţii naturale au creat chiar 
un sistem cosmologic creştin, întemeiat în mare parte pe observaţii empirice. Ele vedeau 
în lumea creată pecetea Creatorului, una din „oglinzile” Lui, alături de Scripturi, de 
istorie, de morală etc., astfel încât lumea mărturisea ca un martor pe Creatorul ei. Această 
viziune a caracterizat atât concepția răsăriteană, cât şi pe cea apuseană. Contemplaţia 
naturală în Răsărit, al cărei teoretician s-a făcut Sf. Maxim, cerceta raţiunile creației 
divine, legile ei, temeiurile ei. Sub această influenţă, dionisiană şi maximiană, Apusul, 
prin Scot Eriugena, şi, mai târziu, prin mistica renană şi „renaşterea” secolului al XII-lea 
medieval şi umanist, dezvoltă o adevărată ştiinţă naturală. Potrivit acesteia, legile creaţiei 
divine au fost analogia, simetria, armonia şi sinteza. Omul, ca microcosmos, prezintă în 
structura sa, atât trupească, cât şi sufletească, analogii cu toate celelalte făpturi create, nu 
doar cu animalele sau cu făpturile însufleţite, ci şi cu cele neînsuflețite precum sunt 
metalele sau pietrele, fapt dovedit de ştiinţa modernă recent; şi, mai mult decât atât, prin 
rațiune, omul prezintă înrudiri cu lumea nevăzută a îngerilor. Vedem că evoluționismul 
darwinist este oarecum uşor depăşit de viziunea acestor „cercetători medievali”, precum 
Alanus ab Insulis, sau Meister Eckhart, sau Hildegarde von Bingen. Omul-microcosmos 
nu era pentru ei doar o metaforă, ci o realitate, verificabilă... ştiinţific! Astfel, viziunea lui 
Darwin, cu toate consecinţele ei pozitive şi pozitiviste, condamnată de sfinți ca una care 
înjoseşte chipul lui Dumnezeu în om, trebuie corectată şi, mai ales, văzută mai puţin ca o 


concepţie „ştiințifică” ce ar contrazice adevărul scripturistic (nota traducătorului)] 

Organismul lui trebuie cercetat în relaţie cu firea în general, şi numai atunci 
poate fi în relaţie, când se află în acord paşnic cu aceasta. Când se raportează la o stare de 
dizarmonie, anume cea care vine din tulburarea păcii şi din conflict, atunci şi relaţia 
omului cu firea se strică, fiindcă rămâne numai o relație fenomenală, manifestată ca 
relație naturală. Dar, mergând mai departe, vedem că o asemenea relaţie este departe de a 
exista. Fiindcă nu există nimic înrudit care în acelaşi timp să fie în conflict cu cele 
înrudite prin neam, ci cele care sunt înrudite prin natură se iubesc între ele, iar firea 
ocroteşte, dă viaţă şi hrăneşte propriile odrasle. Că făptura organică a omului, adică starea 
lui ipostatică, nu este ocrotită totdeauna de mama-natură, şi aceasta este întru totul 
evident. Fiindcă numai prin puterea proprie omul nu poate să se dezvolte, ci are nevoie în 
mod serios şi judicios de ocrotire, câtă vreme şi stihiule, şi animalele, şi plantele, şi 
pământul însuşi îl pot distruge. Această observaţie ne duce la următoarea dilemă: fie să 
acceptăm în creația omului încălcarea unei legi naturale, fie să vedem pământul ca pe o 
mamă vitregă, alta fiind, de fapt, cea care hrăneşte copiii. Acceptarea oricăreia dintre cele 
două ipoteze naşte o importantă aporie (incertitudine, problemă), cu o rezolvare dificilă. 
Fiind constrânşi totuşi să acceptăm una dintre acestea, o vom îmbrăţişa pe cea de-a doua, 
fiindcă prima ipoteză se infirmă din asemănarea naturală cu celelalte fiinţe care, 
înveşmântate în armurile lor şi înzestrate încă de la naştere cu toate însuşirile necesare 
pentru supravieţuire, menţinere, dezvoltare şi perpetuarea speciei lor, sunt ocrotite şi 
ajutate împotriva oricărui duşman care vine asupra lor, astfel încât nu putem învinui legea 
creaţiei care, deşi defavorabilă omului, nu poate fi văzută totuşi ca o lege greşită în 
lucrarea ei. Urmează atunci că cea de-a doua ipoteză este cea adevărată (Aceste întrebări 
aporetice par un răspuns precis operei medievale Anticlaudianus, scrisă de Alamos ab 
Insulis, care a avut mare influenţă în Apus. În această operă, natura era creatoarea 
omului, aşa se explică dezvoltarea amplă care are ca temă creaţia omului de la natură sau 


de la maica lui, pământul. Este un răspuns dat unei concepții semi-păgâne aparținând 

Evului Mediu latin). Dar acceptarea acesteia suscită întrebarea: de unde l-a primit pe om? 
Care este maica ce l-a născut? Întrebarea este pe cât de logică, pe atât de grea, fiindcă 
este adevărat că natura este oarecum nefavorabilă omului, în vreme ce evidenta lipsă a 
unei alte maici dătătoare de viaţă decât pământul ne duce într-un nou impas, care ne 
obligă să acceptăm pământul ca maică. Dar, dacă acceptăm această relație a omului cu 
pământul, se naşte iarăşi întrebarea: pentru ce atunci atâta lipsă de dragoste a pământului 
față de propriile odrasle? Vom dezlega aporia noastră dacă vom căuta pricina nu în 
purtarea pământului faţă de om, fiindcă pământul este o fire neînsuflețită, ci în relația 
Creatorului său față de om, fiindcă EI este Cel ce îi ţine pe amândoi, şi Păzitorul legilor 
firii, şi Cel ce a pus voia Lui la temelia ei. Aşadar, pricina potrivniciei pământului faţă de 


om este pricina potrivniciei lui Dumnezeu, şi prin urmare în El trebuie să o căutăm. 


Totuşi, mai înainte de a căuta pricina, trebuie să cercetăm caracteristicile 
acestei Fiinţe creatoare. Această Fiinţă atotînţeleaptă şi creatoare, Care l-a plăsmuit pe 
om atât de frumos şi atât de vrednic de cinste, Şi-a arătat măreția bunătăţiu, fundcă fără 
nici 0 nevoie fiind şi de nimeni silită, l-a plăsmuit pe om exclusiv din propria Sa bunătate. 
Dar, de vreme ce Creatorul este aşa de bun, de ce Se arată faţă de cel mai strălucitor 
dintre toate creaturile Lui atât de potrivnic şi de sever? La această întrebare neputând 
răspunde nemijlocit, ca unii care nu cunoaştem taina, ajungem la răspuns prin 
raționament silogistic (silogism = raționament deductiv care conţine trei judecăţi legate 
între ele astfel încât cea de-a treia judecată, care reprezintă o concluzie, se deduce din cea 
dintâi prin intermediul celei de-a doua), precum urmează. De vreme ce Dumnezeu este 
bun, iar cel bun nu nedreptăţeşte pe nimeni, urmează că nici purtarea Lui faţă de om nu 
este nedreaptă. Dar dacă omul suferă nedreptate, şi de vreme ce nu poate să fie nedreptate 
din partea lui Dumnezeu, urmează că aceasta este direct proporţională cu starea omului. 
De aici se cuvine să raportăm la omul însuşi pricina stării lui. De vreme ce aceasta este 
efectul potrivniciei, urmează că omul, prin petrecerea lui, a devenit neplăcut lui 


Dumnezeu, sub al Cărui blestem şi urgie a căzut. Aşadar starea omului este consecința 

căderii lui în păcat; dar păcatul este preconceput în cuget, iar cugetul - fiind rațional prin 
natură - este independent, liber. Aşadar, omul este o fiinţă rațională mai presus de lumea 
materială şi, fiind duhovnicesc, poartă în sine o altă putere decât cea materială - fuindcă 


materia nu poate să fie şi duh -, este deci ființă rațională şi are suflet rațional. 


Odată ce am ajuns, printr-o serie de raționamente, la concluzia raționalităţii 
omului, ieşind din vârsta prunciei, trecem deja la vârsta bărbatului, în care vom descoperi 


- strălucind în caracterul lui - existenţa rațională a sufletului său. 


Vârsta maturității 


Aruncându-ne privirea şi asupra maturității, vom cerceta starea exterioară a 
omului şi caracteristicile lui. Această vârstă este caracterizată prin frumuseţe, vrednicie şi 
putere conducătoare. Întreaga înfăţişare exterioară caracterizează o ființă creată şi 
destinată să conducă şi să stăpânească. Acest caracter este întipărit atât de viu în natura 
omului, încât nu devine evident numai unui observator atent, ci şi animalelor celor 
necuvântătoare cărora li se impune. Multe scrieri istorice descriu acest adevăr. 
Îmblânzitorii animalelor ajunse în captivitatea grădinilor zoologice impun atâta respect 
animalelor, încât îşi atrag supunerea lor şi le silesc să îi respecte. Acest fenomen ce 
altceva arată decât superioritatea omului, recunoscută şi temută de animale? Dar 
superioritatea aceasta de unde altundeva ar proveni, dacă nu din existenţa înăuntrul 
omului a unei puteri superioare, exteriorizată în ochii omului şi în caracterul lui ca 


specie? 

Aşadar, sufletul rațional al omului este cel care îl înalță şi îl arată stăpân şi 
domn peste întreaga creație. Raţionalitatea omului întemeiată pe preeminenţa 
(superioritatea) sufletului este puterea care îl arată pe om şi care îl face pe el cel mai nobil 


şi desăvârşit între toate fiinţele creației. 


2. Iraționalitatea animalului mărturisită de însăşi nepotrivirea trupului cu 
cerinţele raționalităţii şi de relaţia lui cu întreaga creație din jurul său 


Dacă Dumnezeu este gândire atotînţeleaptă, urmează că pe toate întru 
înţelepciune le-a făcut (Psalmi 103, 25). Şi este limpede armonia care se află în toate. 
Această armonie o descoperă orice cercetător atent în întreaga nemărginire a creaţiei 
fiinţelor şi, înmărmurit cu totul fiind, strigă împreună cu David, domnul profeților: Căâr s- 
au mărit japtele Tale, Doamne, toate întru înţelepciune le-ai făcut! (Psalmi 103, 25). Dar, 
spunând armonie, ne gândim la caracterul neschimbător, la înrâurirea (influențarea) 
reciprocă a lucrărilor fiinţelor, prin care se împlineşte scopul creării lor şi relația şi 


raportul creaturilor între ele. 


Cercetaţi deci relaţia pământului cu soarele, cu Luna şi cu celelalte planete, 
relația întregii făpturi a animalelor şi plantelor cu soarele, cu luna, văzduhul, şi cu 
pământul însuşi, relația fiinţelor între ele, şi veţi vedea că toate se află în armonie unele 
cu altele, fiindcă armonia este mântuitoare şi le asigură perpetuarea. Armonia trupului 
omului cu sufletul lui raţional este atât de mare încât, cel ce o cercetează îndeaproape, nu 
poate decât să admire înţelepciunea Creatorului, Cel ce atât de armonios a întocmit 
întreaga alcătuire a mădularelor trupului, ca acesta să fie pururi, în toată vremea şi în tot 

locul, vrednic şi capabil să împlinească liber orice cerinţă a raţiunii. Şi cât de mare nu ar 
fi fost dizarmonia, dezordinea, dacă stângăcia (se referă la verticalitatea trupului, poziţia 
lui distinctivă faţă de celelalte animale) trupului nu ar fi răspuns cerinţelor sufletului? 
Dacă raționalitatea sufletului ar fi fost fără nici un scop, oare nu cumva ar fi fost ea de 
prisos, micşorând înţelepciunea Creatorului? La ce ar fi folosit ochiul, dacă nu ar fi fost 
lumina? Or, mintea creatoare s-a ferit de orice inutilitate, după cum vedem, fiindcă a 
lipsit de ochi animalele care îşi duc viaţa în vizuini subpământene sau subacvatice, adică 
a evitat să le facă ochi, tocmai din pricina lipsei luminii. Dacă, prin urmare, în aceasta a 
arătat atâta austeritate, în ferirea de ceea ce este în exces şi prisositor, oare nu va păstra pe 
cele cu mult mai mari pentru situaţii mai importante? Din acest exemplu nu rezultă oare o 
altă concluzie pozitivistă, care atestă deplin lipsa raţiuni la animale? Şi, invers, nu ar 
părea ciudată ipoteza ca Dumnezeu să fi dat rațiune animalelor, dar iară să binevoiască a 
le da şi un trup vertical pentru împlinirea lucrărilor şi mişcărilor ce cad sub incidenţa 
rațiunii? Dacă înţelepciunea Creatorului, Care S-a îngrijit de castor pentru construcția 
instinctivă a digurilor, 1-a dat acestuia dinţi zdraveni, ca să se folosească de ei ca de nişte 
tăişuri, şi o astfel de coadă, de care să se folosească ca de un ciocan sau ca de o măciucă, 
oare nu s-ar fi îngrijit cu bună chibzuinţă de poziția verticală a trupului, pentru a sluji 
necesităților duhului? Deci lipsa acestei poziţii nu indică şi lipsa raţiunii? Dar oare nu ar 
fi dezavantajate animalele pentru această lipsă? Oare nu ar fi imperfectă energia 
creatoare? Dar dacă am accepta şi numai pentru o clipă un suflet rațional la animale, vom 
întâmpina o nouă aporie (problemă greu de rezolvat) destul de importantă, fiindcă 
acceptarea acestei ipoteze naşte întrebarea: Toate animalele până la vierme sunt dotate cu 
rațiune sau trebuie să distingem ranguri între animale şi animale? Şi, dacă vom face 
aceasta, care clasă va servi ca semn al trecerii de la cele raționale la cele iraționale? Şi 
apoi, ce rațiune, ce sens vom atribui acestei distincții? Cum vom lua parte uneia? Şi prin 
ce argumente o vom lăsa deoparte pe cealaltă? Sau vom putea spune despre clasa 


preferată de animale ceea ce spunem despre om? Dar oare cum de animalele, care într-un 

mod special ar putea fi raționale, nu şi-au arătat prin vreo faptă anume mărturia 
raționalității sufletului lor? Cum de nu se folosesc de cele raționale care sunt potrivite 
omului? Cum se află oprite aceste funcțiuni? Cum un câine dresat de om nu poate învăţa 
şi transmite şi puilor lui cele pe care omul l-a învăţat? Desigur, fiindcă nu are conştiinţa 
celor învăţate şi fiindcă ignoră cu totul preţul şi cinstea acestora. Aşadar animalele nu au 
suflet rațional. Dar deja se naşte întrebarea: De unde atunci sunt unele lucrări iscusite ale 


lor şi unele înclinații inteligente? 


Această dificultate a noastră o vom dezlega trecând direct la capitolul 


următor. 


3. Că lucrările şi celelalte înclinații inteligente ale animalelor sunt 
expresia unei priceperi naturale sădite în sufletul lor, care se numeşte 
instinct 


Cercetând animalele iraționale ca fiinţe însufleţite, vom afla la ele unele 
lucrări care par a nu trimite direct la o natură iraţională. Pornind de la acest fenomen, unii 
au fost determinaţi să îşi dea cu părerea, dar fără a putea demonstra că ele sunt o iradiere 
a raţiunii, adică să le vadă ca pe nişte energii raționale propriu-zise; cei vechi le-au numit 
pe ele instinct, din latinescul instinctus, impuls, iar cei mai noi le numesc tendințe. Dar 
prin cuvântul tendință sau impuls se indică o oarecare iscusință, inerentă (esențială) 
puterii care este prezentă în unele animale şi inerentă totodată anumitor necesităţi proprii 
fiecărui animal. Aceste iscusințe sau puteri se concretizează într-un anumit fel de a 


acționa şi se desfăşoară ca într-o scară, potrivit cu natura şi stadiul de evoluţie a 

animalului şi care stă la baza acesteia, ca o lege pe care o împlineşte necondiţionat, fără 
conştiinţă şi fără analiză, supunându-se orb, ca o ființă fără libertate, puterii 
constrângătoare a legii şi urmând orbeşte legea firii. Dar, de vreme ce acţionează ca nişte 
fiinţe supuse instinctului şi nu ca nişte fiinţe libere, aceasta indică, din cercetarea faptelor, 
o singură clasă de animale, ceea ce arată la toate o acțiune dependentă de instinct în 
faptele lor. Aceste animale, în acţiunile lor, chiar dacă nu au fost învăţate de mai înainte 
de cineva, reacționează într-un mod asemănător cu membrii întregii clase, nici adăugând 
ceva, nici lăsând ceva la o parte, nici făcând ceva invers, ceea ce arată limpede nu numai 
că sunt lipsite de energie proprie în faptele lor, ci şi de amintire şi de memorie, precum şi 
de imaginaţie, fiindcă faptul de a uita ţine de memorie, iar de imaginaţie, faptul de a 
asocia cele ce nu sunt reținute cu exactitate de memorie şi de a plăsmui imagini noi. Dacă 
unii acceptă memoria şi imaginaţia la animale, determinaţi fiind de anumite manifestări 
aparente de memorie, aceştia atribuie animalelor ceea ce nu au şi nici nu lasă impresia că 
ar avea. Fenomenul este cel al înrâuririi (influenţării) reciproce a unor reprezentări 
repetate şi săvârşite de către animal în mod automat, mecanic. Cercetarea faptelor lor ne 
convinge şi mai mult de aceasta. Observându-le, vedem că lucrarea fiecărei clase este 
asemenea cu alcătuirea ei, astfel încât să se potrivească nu întregii clase, ci numai unui 
singur reprezentant. Pentru ce atunci memoria şi imaginaţia lor să nu funcţioneze astfel, 
încât lucrarea lor să treacă de la un lucrător la altul? Căci caracterul faptelor este acela de 
a fi de aceeaşi formă şi de acelaşi mod. Dar dacă ar avea memorie şi imaginaţie nu ar 
trebui oare ca cel puţin animalele care petrec în preajma oamenilor şi care sunt învăţate 
de către ei să îşi modeleze fiecare propriul caracter, propriul cod moral, propria petrecere 
şi astfel să difere unele de altele? Cum dar toate, fără deosebire, se potrivesc unei singure 
rânduieli, aceeaşi pentru toate, şi nici o învăţătură nu aduce nici o schimbare în animalele 
învăţate şi domesticite? Cu siguranţă fiindcă aceasta nu are nici un raport cu memoria şi 
cu imaginaţia, ci cu sistemul nervos, care prin mişcări mecanice şi prin înrâurirea 


reprezentărilor aplică cele învăţate, fără a implica vreo conştiinţă a animalului. Animalul 

în acţiunea lui rămâne nesimţitor, ignorând cu totul ce se petrece. Şi cum ar putea 


cunoaşte aceasta fără o gândire perceptivă, care nu se dezvoltă fără limbă? 


Dar, fiindcă discursul nostru este despre instinct, să ne întoarcem la acesta. 
Aşadar, instinctul este pentru animale ceea ce pentru om este partea raţională. Cât de clar 
se arată înţelepciunea şi dragostea Creatorului pentru creaţie se vede şi în potrivirea 
mijloacelor dăruite creaturilor pentru existenţă, pentru buna vieţuire, pentru perpetuarea 


speciei! 


Care dintre animale ar putea să se perpetueze neavând în sine instinctul 
natural manifestat în diferite perioade ale vieţii lui? Cu siguranță, nici unul dintre ele, 
deoarece fiind necorespunzătoare pentru o învăţătură reciprocă şi pentru instruire şi 
lipsite fund de mijloace, vor pierde cele învăţate odată cu prezentarea lor. Dar, chiar dacă 
ar fi susceptibile şi de învăţătură şi educație, când vor învăţa şi când se vor mai folosi de 
cele învăţate de vreme ce timpul de la naştere până la punerea lor în practică este atât de 
scurt? Că animalele sunt iraționale şi fără minte o arată şi următorul exemplu: castorul, 
destinat să trăiască pe malul râurilor, este înzestrat şi cu darul de a construi diguri, pentru 
a opri năvălirea curentului de apă. În acest scop, a primit şi o coadă corespunzătoare, 
pentru a se folosi de ea ca de un ciocan. Dar, chiar şi atunci când este nevoit să trăiască în 
vizuini, unde nu are nici un loc cu apă, el construieşte diguri pentru stăvilirea apei. 
Aceasta o face castorul şi când este în captivitate, unde nu a văzut niciodată curgând 
vreun râu sau vreun pârâu şi nici pe părinţii lui nu i-a văzut construind. De unde aceasta? 
Oare nu fiindcă aşa îi dictează firea? Şi oare această nebunie a castorului în captivitate nu 
ar fi socotită înţelepciune pe malul râurilor? Şi oare acest exemplu cu privire la castor nu 
zdruncină ideea raționalității animalului? Aşadar, ei fac aceasta nu din conştiinţă, ci din 
imboldul firii, din instinct. Sunt nenumărate exemplele pe care le putem aduce şi dreapta 
judecată ne convinge că animalul este lipsit de rațiune, iar lucrările lui sunt mecanice şi 
faptele lui depind de un program prestabilit. Acest adevăr îl vom dovedi comparând 


manifestările simţirii animalului cu puterile sufleteşti ale omului. 


122 


4. Comparaţie între manifestările simţirii animalului şi puterile sufleteşti 
ale omului 


Percepția senzorială în general 


Numim percepţie senzorială acea putere prin care primim cunoştinţa nu de la 
obiecte exterioare, ci din diferitele stări sau necesităţi ale trupului, şi care contribuie la 
menţinerea lui. Prin aceasta conştientizăm cutare sau cutare stare a sănătății trupului, 
senzațiile de răceală, căldură, durere, înțepătură, foame, sete, dezgust şi toate celelalte. 
Această simţire perceptivă este comună şi oamenilor, şi animalelor, dar forma simţirii, 
deşi se arată în general aceeaşi, diferă lăuntric, adică moral, fiindcă la animale percepţia 
simțirilor stârnite se raportează la un suflet lipsit de rațiune, care nu face ceea ce trebuie 
făcut ca rezultat al unui efort rațional, ci face ceea ce este rânduit fără gândire. Pentru 
aceasta lucrările oamenilor diferă între ele, în timp ce acţiunile animalelor se aseamănă. 
Animalul care vara caută umbra o face nu fiindcă simțirea căldurii a pus în lucrare vreo 
putere a sa de judecată, a cărei urmare ar fi căutarea umbrei. Pentru aceasta se cer puterea 
şi ştiinţa de a generaliza, de a distinge şi a raționa, fapte care sunt inexistente în firea 
animalelor. Animalul caută umbra sub impulsul instinctului de autoconservare. Acelaşi 
lucru e valabil şi pentru prunci, care nu au încă dezvoltate puterile sufletului. Aşadar 


animalele nu acţionează rațional, ci instinctiv. 

Simţirea exterioară sau particulară 


Ca şi simţirea generală, şi cea particulară este o putere prin care sufletul ia 
cunoştinţă de obiecte prin organele de simţ, care se află la periferia sistemului nervos şi 
care sunt unite cu organul lui central, encefalul. Aceste simţuri sunt pipăitul, gustul, 


mirosul, auzul şi văzul, simţuri pe care le au şi animalele. 


Ca şi omul, şi animalele au o percepție a obiectelor. Dar se pune iarăşi 
întrebarea: Oare ceea ce se întâmplă la om, acelaşi lucru se întâmplă şi la animale? Adică 
aşa cum omul primeşte cunoaşterea obiectelor şi are în acelaşi timp conştiinţa cunoaşterii, 
oare la fel este şi în cazul animalului? Are şi animalul conştiinţa că a cunoscut ceva nou 
pe care nu îl ştia şi că a depozitat o cunoaştere nouă în tezaurul cunoştinţelor lui? Omul, 
având de la început cu sine gol acest tezaur, îl îmbogăţeşte treptat prin cele cinci simţuri, 
prin mijlocirea puterilor întăritoare ale sufletului, care îl ajută cu fermitate să conlucreze 
la formarea omului rațional. Prin simţuri, duhul omului înmulţeşte cunoştinţele şi sprijină 
puterile sufletului. Omul prin simţiri (întrucât este rațional) primeşte conştiinţa existenţei 
sale ca ființă de sine stătătoare şi independentă, precum şi conştiinţa sinelui. Putem, 


aşadar, să spunem acelaşi lucru şi despre animale? 


Din păcate, ceea ce spunem despre om nu putem spune şi despre animale, 
fiindcă tezaurul animalelor (dacă poate fi numit tezaur) este plin, fiind dotat cu o 
întipărire sau impresie, adică o cunoştinţă naturală, care nu poate fi numită cunoaştere, ci 
un model-program întipărit în fire, desfăşurat în cursul etapelor vârstei animalului, 
respectă părțile prezentate ale modelului, pe de-a-ntregul inconştient şi fără libertate, 
precum o dovedeşte următorul raţionament. Este o regulă generală ca orice cunoştinţă să 
se nască prin reprezentare. Dacă deci reprezentările nu sunt transmise sufletului, nu este 
cunoaştere. Animalul lucrează instinctiv, energiile lui nu vin din reprezentări. Dacă ceea 


ce nu vine din reprezentare nu este cunoaştere, urmează că şi energiile animalului nu sunt 

cunoştinţe. Animalul reacționează inconştient şi supus. Această rânduială de supunere, pe 
care o urmează spre împlinirea modelului-program imprimat în fire, se arată şi din faptul 
că toate animalele, conformându-se aceloraşi rânduieli, împlinesc acelaşi program, fără a 
lăsa ceva deoparte şi fără a face ceva invers. Săvârşirea cu exactitate a programului şi 


neabaterea de la el verifică atât lipsa memoriei, cât şi a imaginaţiei, precum am mai spus. 


Că reprezentările din sufletul animalului nu atrag după ele cunoştinţe, devine 
evident din următoarele: pentru ca reprezentările şi percepțiile lor să devină cunoştinţe 
este necesară o conştiinţă de sine, adică distincția unui subiect propriu între obiecte, iar 
aceasta poate avea loc numai prin puterea cunoscătoare care prin experienţă şi prin 
învăţare se deprinde să generalizeze, să distingă şi să raționeze. Dar animalul este lipsit 
de acest organ. Lipsa aceasta se confirmă şi din lipsa cuvântului, adică a comunicării, 
fiindcă ştiinţa de a generaliza, a distinge şi a face raționamente fără un mijloc de 
comunicare este de neconceput. Ar fi ceva neobişnuit să presupunem că animalul are 
putere cunoscătoare, dar că este lipsit de limbă. Această ipoteză ar fi o ofensă adusă 
Creatorului. lar ca reprezentările să devină priceperi, trebuie să existe întipăriri în 
memorie care să dureze un timp oarecare, astfel ca mintea să îşi poată opri atenţia asupra 
lor şi să le transforme în cunoştinţe, fiindcă o reprezentare - pentru a fi desăvârşită 
cunoştinţă - trebuie să fie preluată de mintea deliberativă spre a o supune cercetării. lar 
această lucrare are loc prin raționament, prin paralelismul şi prin comparația 
reprezentărilor şi, în general vorbind, printr-un efort diligent, pe care cu siguranţă nu ni-l 
putem închipui la animale. Aşadar, întipăririle, impresule, percepțiile şi simţirile nu se 
manifestă în sufletul animalelor sub forma în care se manifestă în sufletul omului. 
Animalul reacționează pasiv, iar nu activ la stimulii din simțiri care, fiindcă nu au primit 
o întipărire temeinică şi durabilă, nefiind supusă prelucrării gândirii deliberative, rămân 
astfel numai puţină vreme ca reprezentări, căzând apoi într-o zonă a uitării, unde sunt 
transportate toate reprezentările animalelor. Dar se pune întrebarea unde anume se nasc 


reprezentările lor, fie şi numai pentru o clipă? Ele se nasc în sufletul irațional al 

animalului, care este de aceeaşi fire sau identic cu trupul lui, fiindcă sufletul animalului 


este o putere materială, lhpsită de orice duh, după cum vom arăta mai clar în continuare. 


Cercetări în conştiinţă 


Înainte de a trece la cercetările noastre, să dăm definiţia conştiinţei. 
Conştiinţa este simţirea cea mai lăuntrică sau puterea prin care se produce orice energie 
duhovnicească. Fără ea, nici o percepție senzorială nu poate avea loc, nici comparaţia 
noțiunilor particulare pentru formarea unor noţiuni parțiale, nici discernământ, nici 
memorie, fiindcă întipărirea într-unul sau altul dintre organele noastre de simţ 
petrecându-se din fire, ar fi ceva inexistent dacă sufletul nu şi-ar întoarce atenţia asupra 
amprentei lăsate în el şi dacă nu ar ridica-o la nivelul conştiinţei. Dar această percepţie în 
conştiinţă a întipăririi se numeşte percepţie sensibilă, iar prin ea se naşte în suflet o 
imagine reprezentând o noțiune parţială sau atomizată, deosebită de noțiunea generală 
creată de mintea deliberativă, plecând de la noţiunile parţiale. Cu orice percepție 
senzorială nouă şi cu orice noțiune nouă, primeşte nemijlocit cunoaştere persoana care 
devine conştientă fie de ipostasul propriu, fie de propria sa energie, adică primeşte 
conştiinţă de sine ca fiinţă diferită de obiecte sau de cele neînsuflețite. Astfel este rânduit 
(ipostasul) să se perceapă pe sine că este într-un anume mod, fie plăcut, fie neplăcut. 
Aşadar, în funcție de percepţia oricărei întipăriri sau impresii sau oricărui stimul sau 
excitaţii, reacționează cea mai lăuntrică simţire şi conştiinţă. Dar ne întrebăm: are şi 
animalul această putere? Se află şi la el toate aceste complicate şi importante procese? 
Consider că nu, fiindcă, atribuind un astfel de proces animalelor, vom face şi mai de 

neînțeles cercetarea noastră, întrucât un asemenea proces, cere o activitate a minţii care 
impune nişte avantaje atât naturale, cât şi dobândite, de care animalele sunt în mod 
evident lipsite. Aşadar animalele nu au conştiinţă. Fiindcă prin conştiinţă sufletul are 
nemijlocită înţelegere a noţiunilor, sentimentelor şi dorințelor proprii şi în general a 
tuturor schimbărilor lui în timp, iar sufletul animalului este cu totul lipsit de un asemenea 


bagaj. 


Puterea voitoare şi poftitoare 


Fiindcă s-a dovedit potrivit să arăt diferenţa dintre sufletul omului şi cel al 
animalului, voi aduce ca dovadă covârşitoare diferenţa vădită din puterea voitoare şi 


poftitoare. 


Voinţă sau dorință se numeşte acea putere care determină împlinirea unui 
lucru, pe care o constatăm prin simţirea plăcută sau neplăcută care o însoţeşte, care 
determină partea poftitoare fie spre bucurarea de plăcere, fie spre ferirea de durere. 
Aşadar, sunt dorinţe pozitive, pe care le şi numim dorinţe, sau negative, pe care le numim 


neplăceri, sau aversiuni, sau lucruri nedorite. 


Dorinţele şi neplăcenile, fiindcă omul este ființă simţitoare şi cugetătoare în 
acelaşi timp, se împart şi ele în două categorii: sunt unele care ţin de cele de jos sau 
sensibile, ale căror obiecte privesc starea trupească a persoanei care doreşte, şi altele care 
țin de cele superioare sau duhovniceşti şi care vizează starea duhovnicească a persoanei 
care doreşte. De aceea şi partea poftitoare se împarte în inferioară sau senzitivă şi în 


superioară sau duhovnicească. 

Partea poftitoare inferioară sau senzitivă are ca obiect plăcerea sau desfătarea 
de cele sensibile, şi se mai numeşte şi pornire sau instinct. Lucrarea instinctului se arată 
numai atunci când se ridică în noi o necesitate oarecare, prin a cărei satisfacere încetează 
şi pornirea, şi dorinţa. Cât timp nu mai există acea nevoie, fie odată satisfăcută, instinctul 
adoarme, ca să zic aşa, până când altă nevoie îl stârneşte din nou. Omul are conştiinţa 
aproape a tuturor căderilor lui şi a scopului şi a faptelor care servesc la satisfacerea 
dorinţei. Dar animalul? Animalul este lipsit de aceasta, fiindcă lucrarea lui instinctivă, 
deşi oportună, nu are conştiinţa scopului şi a finalităţii sale, ca fiind o necesitate în fire, ci 
este produsă printr-o mişcare mecanică, fapt pentru care toate lucrările animalelor se 


sprijină pe acest instinct sădit în fire şi de aceea sunt numite lucrări ale instinctului. 


Diferenţa dintre voinţa omului şi a animalului este mult mai evidentă când ne 
referim la categoria superioară a părții voitoare, pe care am numit-o duhovnicească, 
fiindcă obiectul acesteia îl reprezintă dorinţele raţionale şi spirituale. În acestea se arată 
aplecarea omului spre felurite arte, meşteşuguri şi ştiinţe, tendinţa lui spre creația unui 
lucru nou, dragostea, poezia, slujirea, spiritualitatea, avântul spre cunoaşterea adevărului, 
a frumosului, a binelui, şi, în general, dispoziţia firească spre cele nobile şi înalte, care ţin 
de lumea spirituală. Această clasă lipseşte cu totul din partea voitoare a animalelor, 
pentru că ele sunt lipsite cu totul de partea raţională. Am arătat astfel că însăşi existenţa 
acestei părți raționale ar fi de prisos, fiindcă întocmirea trupească a animalelor este 


nepotrivită pentru cerinţele raţiunii. 


Considerăm că am arătat suficient diferenţa între sufletul omului şi al 
animalului. A continua să dezvoltăm acest subiect, ca unul care depăşeşte limitele 
propuse meditaţiei noastre, socotesc că este de prisos. Cele spuse, fiind suficiente pentru 
întărirea adevărului, pot să îi convingă pe cei nepărtinitori cu privire la cele potrivnice 


adevărului şi nepotrivite cu el. 


Atena, 20 martie 1885 

